
Pronostico di tempo 


Tempo: 

Parcialmente te levemente 
nubia cu chens chikito pa un 
yobida isola 

principalmente den oranan 
di marduga pa mainta tem- 
pran. 

Temperatura maximo 34 
grado Celsius y temperatura 
minimo 28 grado Celsius. 

Solo ta sali 06:29 am y ta 
baha 06:45 pm. 

Biento: 

For di direccion oost y 
modera te fresco; forsa 3 te 5 


( 12 te 37 km/ora, 7 
te 20 nudo ). Ocasional- 
mente rafaga te fresco y 
duro; forsa 5 te 7 ( 31 te 57 
km/ora, 17 
te 31 nudo ). 

Situacion general: 

Humedad cu a resta di e ola 
tropical cu a crusa nos area 
ayera por induci un 
yobida isola. 

Un otro ola tropical lo crusa 
nos area banda di diabierna 
y esaki por causa cu e shelo 
lo ta nubia de bes en cuando 
y tambe tin chens pa algun 


yobidanan. E biento ta keda 
fresco te fuerte pa e resto di 
siman. 

Tempo tropical: 

Depresion tropical Grace ta 
parti central di lama Atlan- 
tico y ta moviendo den 
direccion west. Depresion 
tropical ocho ta parti noord- 
west di lama Atlantico y ta 
moviendo den direccion 
noord. E sistemanan aki ta 
basta leu di Aruba y asina 
no ta forma ningun peliger 
pa Aruba pero si e lo wordo 
vigila di cerca dor di e servi- 
cio meteorologico. 


Condicion di lama: 

Olanan di lama ta biniendo 
di direccion oost, noordoost 
cu haltura di 4 te 6 pia. Tem- 
peratura di superficie di lama 
29 grado Celsius. 

Prospecto di tempo pa e 
siman: 

Parcialmente te levemente 
nubia. Algun yobidanan 
isola y pasahero posibel prin- 
cipalmente den oranan di 
marduga pa mainta tempran. 
Biento ta keda fresco te 
fuerte. Temperatura ta fluc- 
tua riba normal. □ 


Trahadonan di Renaissance disgusta 
cu situacion di parkeer 



pa distingui ken ta huesped y 
ken no, y ken ta un cliente of 
un persona cu simplemente 
kier parkeer eynan. Pa awor, 
e compania lo acepta bo co- 
mentario y kere cu bo lo ta 
bisa do e berdad di bo inten- 
cion. 

“Den futuro, nos lo instala un 
sistema automatisa” Gielen a 
sigui bisa, pero no a bisa kico 
exactamente esey lo encera. 

Den combersacion cu e vo- 


cero di Arubus/Aruparking 
Sanin Daou, el a confirma 
tambe cu realmente mirando 
cu no tur espacio asigna pa es- 
unnan cu tin permiso pa par- 
keer na nan luganan ta marca 
cu e strepi geel, a surgi algun 
caso unda cu turistanan a par- 
keer riba e sitio ey. A resolve 
e problema den forma di laga 
esunnan parkeer den e zona 
sin problema, pendiente cu 
ayera na fmal di dia, e liñanan 
geel tur lo keda cla awe si. Q 


Marla Dominguez a ricibi 
su “power auto” 



ORANJESTAD - Un gru- 
po di trahado di Renais- 
sance marketplace, casino 
y hotel ta disgusta cu e 
situacion di parkeer. Es- 
aki ta despues cu dialuna 
e dunado di trabou a cera 
e area di parkeer y indica 
cu esakinan ta pa uzo di 
cliente. 

Despues cu nos matutino a 
raporta anteriormente locual 
ta e situacion na Renaissance 
Marketplace, nos colaborado 
di noticia a haya informacion 
cu e empleadonan no ta gusta 
e situacion y no ta descarta cu 
un posibel accion por escala 
for di e asunto aki. Segun e 
trahadonan a splica Notici- 
aCla.com. E trahadonan ta 
disgusta cu nan a wordo forsa 
pa parkeer pafo di e parkeer- 
plaats regular, ‘pasobra e la 
bira ‘guest only’. Nan ta sinti 
cu compania no ta atendi- 
endo esaki corecto sabiendo 
cu e parkeerplaats patras, ta 
bashi mainta. 

Trahadonan rabia 

“E trahadonan di Renais- 
sance Market Place y Ca- 
sino y Renaissance hotel ta 
hopi rabia cu herencia. Tra- 
hadonan kiermen cu nan ta 
traha duro pa hiba compania 


dilanti y pa compania trata 
nan asina no ta husto” nan a 
bisa. E trahadonan ta sinti cu 
compania kier spaar pero no 
ta pensa riba e trahadonan. 
Un di e kehonan ta cu nan 
tin cu parkeer mas leu y ta 
insigur pa laga e auto sin pro- 
teccion. 

Segun gerencia 

“Tur cliente di (Renaissance) 
Marketplace y Mall por par- 
keer libremente”. Asina e 
gerente general di e propie- 
dad, Paul Gielen a confirma 
na NoticiaCla.com diamars 
mainta. 

E1 a reacciona riba e critica 
cu a bin for di dialuna ora cu 
e propiedad a cera e acceso 
regular na e luga di parkeer, 
pa e parti patras di e Mall y 
hotel. 

Sigura espacio pa cliente 

Segun Gielen, loke cu nan a 
haci ta cu tur empleado, esta 
di e hotel, e centro comercial 
y e doñonan di tiendanan, 
mester haci uzo di e espacio 
di parkeer publico, pa sigura 
cu nan tin suficiente espacio 
pa nan clientenan (huesped 
di hotel y tambe di e mall). 

A remarca cu berdad ta dificil 


POWER 101.7 FM celeb- 
rando su 3 aña di existen- 
cia a organisa e campaña 
‘Hunga cu mi”, cu a resulta 
e campaña di aña regalando 
un flamante auto Susuki 
Swift modelo 2015. E sorteo 
fmal a tuma luga diadomin- 
go 30 di Augustus dilanti un 
publico hopi grandi na par- 
keerplaats di e radio na Pie- 
dra Plat. 

Despues di a gosa henter 
un dia di diferente activi- 
dad, a saca e fmalistanan cu 
a hunga pa saca e ganado, cu 
a resulta Sra. Marla Domin- 
guez. 

“Esaki ta un regalo di Dios”, 


Marla a bisa “Net awo mi 
auto a kibra y mi tabata sinti 
cu e premio ey tabata pa mi”. 
Diamars atardi durante di 
un fiesta chikito na POWER 
y entre amigo y famia Marla 
ricibi su auto for di man di 
Sr. Marcel Meenhorst di 
Ultimate Automobile . 

Y como un gesto unico 
Nagico a entrega Marla su 
polisa di seguro y Printshop 
a complementa cu su num- 
ber di auto. 

POWER FM ta felicita e fe- 
liz ganado y ta desea Marla 
safe drive riba nos careter- 
anan Q 






































Tema siguridad di turista ta wordo 
trata regularmente 


ORANJESTAD - Algun 
siman pasa minister di 
turismo kier a haci un re- 
union cu tur departamen- 
to di husticia pa wak kico 
por haci pa baha e caso- 
nan di crimen cu ta afecta 
nos turismo, sinembargo 
te awe no a tende nada. A 
acerca minister di husticia 
Sr. Arthur Dowers kende 
a bisa cu e tema aki tin su 
atencion y ta wordo trata 
regularmente cu tur en- 
carga cu siguridad riba e 
isla. 

“No tabatin ningun reunion 
plania entre ami cu minister 
encarga cu turismo pa papia 
riba atraco of hortamento 
di auto pasobra manera cu 
ta conoci, siguridad ta den 


man di minister encarga cu 
husticia y minister encarga 
cu asuntonan general. Y basa 
riba esey, nos ta haci tur pa- 
sonan necesario pa garantisa 
cu e trabou ta haci optimal- 
mente.” Esunnan cu ta ehe- 
cuta e trabou ta cuerpo poli- 
cial y otro departamentonan 
di siguridad y ministerio pu- 
blico. 

No ta asina cu e ta un nece- 
sidad pa tin un reunion entre 
ningun otro minister pa asina 
yega na ningun maneho pa lo 
cual ta siguridad of ordo pu- 
blico na Aruba, Sr. Dowers a 
splica. 

E tema aki ta wordo aten- 
di tur siman 

Sr. Dowers a enfatisa cu tur 
siman tin reunion entre es- 


unnan encarga cu siguridad 
na Aruba. Regularmente 
tambe tin reunion cu tur gre- 
mio cu mester of kier wordo 
informa. Cuerpo policial y 
diferente otro partidonan ta 
bin hunto y publico sa partic- 
ipa na duna informacion na e 
gremionan riba esaki pasobra 
cu nos ta kere cu locual ta 
trata siguridad mester wordo 
haci na un manera mas am- 
plio. 

“Tur hende den comunidad 
por duna nan contribucion 
pero bo mester informa nan 
y mustra nan riba con nan 
por duna nan contribucion. 
Kiermen no ta asina cu tin 
algo particular andando of ta 
wordo pidi pa algo particular 
tuma luga,” Segun Sr. Dow- 

ers. 

Proyecto andando 

Tin e proyecto di camara cual 
ta andando pa basta tempo 
aworaki y e ta yegando e fase 
fmal cual ta instalacion di 
e camara. “E parti di infra- 
structura ta cla caba y ta keda 
depende di algun partner pa 


esaki funciona optimal. Nos 
tin tur confiansa cu esaki lo 
tuma luga pronto y ta percu- 
rando tambe na formacion 
di cierto grupo di polis cu 
por uza mas den un forma 
amplio pa locual ta siguridad 
di e pais tambe,” el a fmalisa 
bisando. □ 


Mediador y Departamento labor lo bay duna mas informacion 

riba derecho laboral 



ORANJESTAD - Mester 
bay cuminsa duna mas 
informacion na e trahado 
riba su derecho y leynan 
cu ta na su fabor mirando 
cu aki ta mira un bashi 
grandi segun mediador di 
gobierno Anselmo Pon- 
tilius. E ta splica mas di e 
reunion cu el a tene cu de- 
partamento di labor y po- 
sibilidad di topiconan im- 
portante pa wordo trata. 

“Semper nos tabatin y lo keda 
cu e pensamento cu departa- 
mento di labor ta sumamente 
importante y nos ta kere cu 
no solamente pa informa nan 
di trabounan cu mester wor- 
do haci pero tambe haya in- 
formacion. Tambe nos a pal- 
abra cu lo topa otro siman pa 
papia riba con ta bay inicia cu 
e sesionnan informativo riba 
cambionan di ley cu mester 
tuma luga of a tuma luga. Y 
tambe otro topiconan cu ta 


importante pa representan- 
tenan di dunadonan di trabou 
y sindicato di trahadonan pa 
nan haya e informacion aki.” 

Segun Sr. Pontilius tin falta 
di conocemento enorme riba 
esaki y tin poco espacio cu 
bo por logra haya nan y hopi 
biaha pa bo haya nan mes bo 
mester di e profesionalnan 
pa splica bo con esakinan ta 
wordo aplica den practica. 
“Nos ta spera cu otro siman 
ora cu continua cu e re- 
unionnan por duna un bista 
caba kico por haci ainda cu 
september, october, novem- 
ber y si por haci algun tipo di 
sesion informativo e aña aki.” 

Locual cu kier haya sa for di 
e propio sindicatonan y du- 
nadonan di trabou ta, cua ta e 
puntonan di prioridad cu nan 
ta kere cu mester ta riba mesa, 
Sr. Pontilius a bisa. Logica- 
mente cu departamento di 


labor tin un bista hopi mas 
cla cu nos, como cu cerca nan 
hopi biaha e kehonan ta yega. 
Pues si nan por pone un lista 


di prioridad cu topico cu ta 
wordo considera necesario, 
logico den consulta cu e diri- 
gentenan di dunado di trabou 


y sindicatonan, esakinan lo 
por wordo trata Sr. Pontilius 
a termina bisando. □ 


22 mil hende falta pa renoba nan zorgpass 



ORANJESTAD - E 
grupo di hende cu no a 
renoba na zorgpass ta 
grandi, pa cual aki Sol- 
ange Tchong vocero di 
AZV ta bolbe recorda 
riba e risiconan si no tin 
esaki na ordo. Tambe e 
anuncia cu esunnan cu 
nan pass ta caduca e aña 
aki, ya por pasa renoba. 

“61 % di clientenan cu 
mester a renoba nan zorg- 
pass cu ta caduca na 2015 
a pasa. Locual cu falta ta 
e grupo den e periodo di 
september te cu december. 


E bon noticia ta cu desde 
awo caba tur asegurado cu 
nan zorgpass ta caduca den 
luna di september, october, 
november of december 
por pasa oficina di AZV pa 
renoba e zorgpass. 

Es mas, no tin nodi di war- 
da carta di invitacion, si kier 
ta haci esaki pero si kier ta 
djis acudi na un sucursal.” 

E1 a sigui splica cu e canti- 
dad di hende cu falta ya mas 
o menos 22 mil persona ai- 
nda. “Nos meta pa dia ta pa 
atende mas o menos 335 


cliente, a base di esey nos 
ta wak cu ta falta 100 cli- 
ente acerca tur dia. Esaki ta 
haci cu e ultimo lunanan di 
2015 por bira hopi druk”, 
segun Sra. Tchong. 

E1 a termina bisando cu 
renobacion di e zorgpass ta 
importante pasobra bo por 
haya bo den situacion di 
emergencia cu ora bo meld 
na bo dokter nan ta bay 
controla bo zorgpass y nan 
mes lo bay bisa bo si esaki 
no ta na ordo y nan por bisa 
bo bay AZV pa regla esaki 
prome. □ 

Gobernador obliga pa papia palabra di gobierno 

Discurso di apertura di Parlamento 
ta di gobierno 

E manera con algun ministro awor kierpa aparenta cu diripiente Gobernador ta na nan banda 
(politico) ta comico, y patetico alabes. Conocedo di e materia aki sa cu na cuminsamento di aña 
parlamentario nos Gobernador ta duna e discurso cu e gobierno di turno ta pone su dilanti pa 
lesa. Ta solamente aña pasa gobierno mester a acepta cu den e desorden di e momento gobierno di 
Reino a hinca un par di asunto pica den e discurso. Fraccion di AVP a contesta cu trahe di luto 
como protesta pa e ingerencia Hulandes. E aña aki ta otrogay a canta y e discurso por cierto lo 
no tabata diferente si ta Prome Ministro a lesa eseypa e audiencia presente. 

Esaki ta haci cu tabatin algun aspecto cu ta trece e mesun duda cu ora Prome Ministro lo a 
bisa esey. Kicopensa di e observacion cugobierno di Aruba a traha riba leynan”pa yega na un 
sistema financiero mas sano, controlabel y transparente, Gobierno di Aruba a fortifica e Cole- 
gionan Halto di Estado manera Parlamento, Contraloria General, Conseho Consultativo y a 
sigui inverti den nos sistema hudicial.” 

Esaki ta zona masha bunita, pero mientras tanto nospor mira como tema 16 riba e famoso lista 
di 24 medida pa corta gasto “Verlaging uitkeringen Landsbedrijf en Hoge Colleges van Staat.” 
Te cu 2018 tin un sumaponi di 4,4 miyonflorin cada aña cu mester corta den e institucionnan 
akiplus e ‘Landsbedrijf’ cu cual nos ta supone ta indica Serlimar. No ta conoci cuanto ta corta 
na unda, esey ta nagobiernopa clarifica. No tapasobra bo a laga Gobernadorpronuncia algo e 
ta bira mas berdad. Obviamente tin un discrepancia aki entre loke ta trece dilanti den teoria y 
loke ta haci den practica. 

Tambe ta pone den e discurso di Gobernador cu ta e intencion pa “hiba un maneho moderno 
unda cu e “checks and balances” necesario y responsabilisacion debido pa sigura bonfunciona- 
mento di nos estado di derecho ta bira miho cada aña.” 

Nos ta spera di curason cu esey realmente no ta deseo di nos Gobernador so, pero tambe di egobi- 
erno cu a skirbi e discurso. Pasobra mehoracion di e ‘checks and balances’ ta bin dipor lo menos 
dos aspecto: 

1. Pone e medionan necesario pa Parlamento, Conseho Consultivo, y Contraloria General 
porfunciona debidamente. Den esaki tambe ta encera duna nan e informacion completo y na 
tempopa nanpor haci nan trabao. 

2. Respeta opinion di e organonan aki y no entremete den nan trabao purbando di logra un 
opinion mas faborabelpa gobierno den nan conseho. Ademas haci caso ora nan tin rason den nan 
opinion y no haci burla di esaki manera ta e custumber. 

Otro sorpresa den e discurso di Gobernador tabata cu no a midi ni mita palabra pa cu e reforma 
fiscal y otro medida cu ta na caminda pa gobierno aumenta entrada. ABB ta bay reemplasa 
BBO, impuesto di importacion y algun belasting mas. No a duna ningun claridad ni di kico 
ni di cuanto. Ta bin cu un transfer tax riba tur transaccion bancario pa paga tur e proyectonan 
di prestigio cu mester sirbi como legado di nos Prome Ministro. Ta di spera cu e ta keda biba na 
Aruba despues pa yuda paga tambe. Niun palabra di esaki. 

Un di e motibonan pa no bisa nada ta cu ta laat caba pa cana un caminda corecto, pidiendo e 
consehonan di e mesun organonan di “checks and balances” cu nan ta bisa nan ta respeta, duna 
amplio informacion di antemano na sector priva y publico en general pa tur hende ta bonpre- 
para. Tur e leynan nobo cu mester introduci y e cambionan den esunnan existente cu mester haci 
ainda no ta ni cla pa cuminsa nan trayecto den nos sistema di legislacion. E miedo ta cu mescos 
cu añapasa na december ora a introduci e BAZV meymey di un desorden completo, cu informa- 
cion eroneo di autoridadnan envolvi, nos por mira un ripiticion. 

Najuli di e aña akipor cierto nos a mira esey sucede atrobe, cu introduccion den marduga di un 
porciento extra di BAZV. Aparentemente ta masfacilpa laga Gobernador pronuncia un biaha 
pa aña cu ta practica bon gobernacion y despues dal bay cu ‘business as usuaV. 

Di berdad e discurso di Gobernador tabata propiedad intelectual total di gobierno, y a uza e 
oportunidadpa continua e roadshow berde di Prome Ministro, cu energia berde, caminda berdey 
refineria berde. Di otro banda a degrada e documento aki na algo inutil, pasobra no a enfoca riba 
e multiple desafionan cu ta spera nos tur na 2016. Esey nos mes mester bay averigua despues. 
Transparencia, otropalabragrandi cu a cay den e discurso...\^\ 

Aivor dato di cliente al dia 
na tur loket 

Interface nobo pa miho 
intercambio di datonan 
di cliente di WEB y ELMAR 



Momento cu directornan di WEB y ELMAR a firma e yalidez den 
presencia di e teamnan di departamentonan di servicio na di- 
enteylCT di WEByELMAR. 


ORANJESTAD - Mien- 
tras clientenan no a ripara 
mucho, tras di cortina e 
teamnan di servicio na 
cliente y ICT di WEB y 
ELMAR den fin di siman 
a yega nan punto culmi- 
nante pa lo cual ta trata 
interconexion di nan 
sistemanan di cliente. 

Diadomingo ultimo e direc- 
tornan di WEB y ELMAR a 
formalisa e validez di e tras- 
paso corecto di dato pa nan 
sistemanan di cliente. Esaki a 
bira posibel via un intercon- 
exion nobo pa laga e sistem- 
anan di ambos compania co- 
necta y intercambia dato mas 
facil cu otro. 

Firmamento di e validez ta 
resultado di un cooperacion 
estrecho entre WEB y EL- 
MAR pa sirbi e cliente miho, 
specialmente riba plataforma 
tecnologico. 

Desde aña pasa WEB y EL- 
MAR ta traha hunto pa laga 
e sistemanan di ambos com- 
pania conecta y intercambia 
dato. Esaki ta necesario pa 
clientenan por haci pagonan 
relaciona cu nan consumo di 
awa y coriente na diferente 
localidad. 


E interconexion entre e siste- 
manan tawata algo existente 
caba. Cu e sistema di cli- 
ente nobo di ELMAR, a bira 
mas importante ainda pa tin 
un bon interconexion en- 
tre sistemanan di ELMAR y 
WEB. P’esey mester a desar- 
oya un ‘interface’ mas mod- 
erno, apto y compatibel. 

Cu e interface nobo WEB y 
ELMAR awor tin tur dato 
di cliente al dia y clientenan 
por sigui haci pagonan rela- 
ciona cu nan meternan di 
awa y coriente na loketnan di 
WEB, ELMAR, Oficinanan 
di Oficina auxilia di gobierno 
y banconan. 

Despues cu a implementa 
e sistema nobo di ELMAR, 
a controla den fin di siman 
ultimo, e datonan cu ta pasa 
di e sistema di WEB pa EL- 
MAR y visa versa. E teamnan 
di WEB y ELMAR a haci e 
validez pa salvaguardia cu da- 
tonan di clientenan di ambos 
compania ta corecto y ta pasa 
bon via e sistemanan. 

Pa formalisa e validez y acep- 
tacion pa ambos compania, 
diadomingo dia 6 di sep- 
tember, director interino di 
WEB, Luis Oduber y direc- 



Pa AVISO den nos Corant 


aviso@bondia.com 



tor di ELMAR, Robert Hen- nan di servicio na cliente y e teamnan pa e logro aki y pa 
riquez a firma e aceptacion ICT. E directornan a expresa e forma di cooperacion cu 
den presencia di nan team- nan satisfaccion y gratitud na otro. Q 

Interes di participante ta aumenta 

Competencia Bodybuilding' ñn di e siman aki 



ORANJESTAD - Di- 
asabra awo, 12 di sep- 
tember lo tin e com- 
petencia di Body- 
building aki na Aru- 
ba den Centro De- 
portivo Betico Croes. 
Giovanni Arends 
Presidente di Federa- 
cion di Bodybuilding 
Aruba ta splica mas 
di esaki. 

“Competencianan cu 
lo tin e anochi aki lo 
ta di Mr. Aruba y Mr. 
Aruba beginner, Wom- 
ens & Men Physique, 
Ms.Bikini y Ms. Aruba 
body fitness. E actividad 
ta cuminsa 7or di anochi 
y ta calcula cu e ta caba 
banda di lor. Diabierna 
dia 11 lo tin pisamento 
di tur atleta na Centro 
Deportivo Betico Croes 
cuminsando 7or di ano- 
chi. Esaki ta pa wak ki 
ta e categorianan cu lo 
habri e siguiente dia.” 

Ticketnan 

Te cu aworaki a parti ticket 
cerca atletanan pa nan mes 
bende, pues ticket ta disponi- 
bel cerca atletanan. Ta haya 
ticket na Hardcore Gym y na 
porta. Ta bay tin ticket pa bal- 
con cual ta 25 florin, regular 
ta 35 y VIP ta 75. Ticket pa 
mucha te cu 12 aña ta 10 flo- 
rin. Tambe mester bisa cu lo 
tin dos “guest pose” Jeff Long 
di division profesional, tam- 
be Erin Stern cu ta un mucha 
muhe hopi conoci den mun- 
do di figura. 

Diadomingo di llor y mey 
pa lor y mey e lo duna un 
seminario na La Cabana cual 
ta 50 florin pa drenta. E mu- 
cha muhe ta un di e miho 
nan di mundo segun Sr. Ar- 
ends y ta duna mas seminario 
unda cu e no ta papia di “fig- 
ure” solamente, e ta papia di 


tur deporte y nutricion. 

Huradonan 

“Hopi atleta ta pidi pa trece 
huradonan di afo, pasobra mi 
ta kere nan no ta confia e hu- 
radonan di Aruba, of nan ta 
hustifica cu un hende a gana 
pasobra e hurado ta bin di tal 
gym.” P’esey aworaki Sr. Ar- 
ends ta enfatisa cu a bin cu 
huradonan di afo. 3 di Santo 
Domingo, 1 di Corsou, 1 di 
Boneiro, 1 di Venezuela y 
e mucha muhe cu lo duna 
seminario tambe lo ta un hu- 
rado. 

E1 a sigui bisa cu lo ta bay tin 
“Beginners”, cual ta e hende- 
nan cu pa prome biaha ta bay 
subi stage, tur aña tin esaki y 
ta algo cu ta creciendo masha 
lihe, segun Sr. Arends. 

E categoria di bikini tambe 
ta uno cu ta crece mundial- 
mente hopi lihe, pasobra e ta 
un categoria cu ta busca mu- 


cha muhenan cu curvanan 
di hende muhe y un nechi 
cara, no ta buscando separa- 
cion, defmicion di musculo. 
E anochi aki ta kere cu lo tin 
3 of 4, pero compara cu afo, 
of den Caribe, riba un anochi 
por tin 100 of 150 atleta di bi- 
kini. 

Diabierna ta haya sa cuanto 
hende lo ta riba stage exacta- 
mente den tur categoria. 

Interes creciendo na 
Aruba 

A puntra Sr. Arends si e de- 
porte aki ta algo cu e ta ripara 
ta creciendo na Aruba. E1 a 
bisa cu berdad esaki ta e caso, 
por ripara cuanto hende ta 
cana banda di caminda, cuan- 
to hende ta purba come mas 
saludabel y haciendo esey 
hopi hende ta drenta gym. 
“Hopi biaha bo no ta drenta 
gym djis pa bo drecha bo cur- 
pa, pero bo ta haci esaki den 
tur deporte. Si bo kier scop 
mas duro, bo ta drenta un 
gym, si bo ta hunga tennis y 
bo kier dal un bala mas duro, 
bo ta drenta gym. Awendia 
gymnan ta yen di hende cual 
ta algo positivo special pa e 
hubentud.” 

Sr. Arends a sigui splica cu 
asina hopi hende ta drenta 
gym, no cu pensamento 
cu nan kier bay competi pa 
Bodybuilding, pero segun 
tempo pasa y nan ta wak cam- 
bio na nan curpa, di biaha nan 
ta haya e interes. E1 a indica 
cu asina e deporte ta crece y 
tur aña tin caranan nobo riba 
stage, cual ta bon. 


Evento 1 biaha pa aña 

Mira cu e evento ta creciendo 
y tin hopi interes tur aña, a 
puntra presidente di e federa- 
cion dicon tin competencia 
solamente un biaha pa aña. E 
ta splica: “Un competencia di 
Body Building no ta manera 
un competencia di softball of 
futbol cu bo por organisa uno 
tur siman. Pa un competen- 
cia di Bodybuilding un atleta 
mester por lo menos un 6 pa 
8 luna pa bay “off season” y 
pa despues bay 3 pa 4 luna 
riba dieta pa e duna miho di 
su curpa. 

Berdad tin paisnan mas gran- 
di cu ta organisa dos of mas 
campeonato pa aña. Tambe 
como isla chikito ta haci e 
competencia nacional mes 
no ta surpasa 45 atleta y otro 
paisnan nan competencia na- 
cional ta yega 100 piko atleta. 
Pues si mester haci dos com- 
petencia mes den un aña, e ta 
bay sali hopi placa pa e stage, 
trofeo, huradonan di afo en- 
tre otro cual no tin e budget 
pe.” Segun Sr. Arends esaki ta 
e motibo cu ta habri porta in- 
ternacional tambe pa e atleta- 
nan di Aruba. Aruba ta wordo 
invita pa Sint Maarten, Cor- 
sou, Sur America, Merca 


tambe cantidad di bi- 
aha entre otro. Pues 
locual ta haci ta un 
competencia nacional, 
pero ta exigi e atleta di 
Aruba cu e mester bay 
nacional, unda cu tur 
porta internacional ta 
habri pe. “Tin com- 
petencianan mun- 
dial, Arnold Classic, 
campeonatonan Inter 
Island na Sint Maarten 
entre otro.” 

Bon Dia Aruba a pun- 
tra Sr. Arends si e na 
e competencia aki na 
Aruba, por tin par- 
ticipantenan di afo 
tambe. E1 a bisa cu 
no esaki ta pa motibo 
cu e ta nacional. “Ta 
haya hopi hende por 
ehempel di Venezu- 
ela cu ta bin biba na 
Aruba y hopi di nan 
permisonan no ta cla, 
pero nan kier competi 
pa Aruba. Nos no por laga 
nan subi stage pasobra si un 
gana e mester bay representa 
Aruba y e ta bay tin problema 
cu esaki.” 

Deporte caro 

Algun cu segun Sr. Arends 
ta stroba hopi hende cu kier 
competi ta e hecho cu e ta un 
sport hopi caro. Pues nan ta 
bisa si nan no tin un sponsor, 
nan no ta bay. “E preparacion 
ta encera cuminda, suple- 
mento, tempo. Pues hopi 
hende no por ta 1 aña riba un 
dieta. 1 aña comiendo mas o 
menos 4 cuminda cayente pa 
dia cual hopi hende no ta “af- 
ford”.” 

Finalisando el a bisa cu ta 
spera cu lo tin un sala yen, 
pasobra cu sala yen, ta mas 
atleta por hiba afo. Esun cu 
gana e aña aki ta clasifica pa 
bay Caribe cu ta 24 di sep- 
tember na Bahamas y mester 
bay, el a splica si cu e persona 
cu gana mester ta den bon 
forma tambe pa bay pues, no 
cu el a gana como e ta e unico 
den su categoria. Mescos cu 
si tin otronan cu no a gana 
pero ta mustra bon, nan por 
bin na remarca pa bay tambe. 
Tin un comision cu ta check 
esaki y wak si nan ta cla pa 
bay.Q 



ANUNCIO/BLBA/256/15 

Mediador di Gobiemo na Amba ta anuncia cu a base di articulo 1 
inciso 2 di “ArbeidsvredebesluitlH” cu a ricibi e siguiente peticion 
pa tene un Referendum bou di e empleadonan di e empresa menciona 
aki bou. 

Nomber peticionario: Arubaanse Bond van Werknemers in Verplegende 
Instellingen (ABV). 

Nomber empresa: “Stichting Algemene Bejaardenzorg (SABA)” 

Atencion ta wordo poni ariba posibilidad pa sindicatonan interesa pa dentro di 14 
dia despues di e fecha di e anuncio aki, trese nan deseo pa participa na dicho 
referendum na conocemento di Mediador. 

Oranjestad, 9 di september 2015 


Mediador di Gobiemo 
Anselmo Pontilius 

Pa AVIS0 den nos Corant 

aviso@bondia.com 

Boogaard Assurantién 

Ta recorda Pueblo 
di Aruba riba nan oficina 
na San Nicolas 


ORANJESTAD - Cu in- 
troduccion di ‘parkeer- 
meters’, oficina na Playa 
di Boogaard Assurantién 
a bira menos accesibel. 
Desde su introduccion 
dialuna ultimo, e area di 
parkeer di Boogaard ta 
completamente yena cu 
parkeermeters. 

Un fenomeno cu Boogaard 
Assurantién sigur tin tur 
comprension pe, pero cu na 
mes momento ta dificulta 
bishita di su clientenan na 
nos oficina na Playa. 

Boogaard Assurantién cu 
ta e broker independiente 
mas grandi aki na Aruba ya 
pa hopi aña tin su sucursal 
na San Nicolas situa na Hel- 
frichstraat 2-A. Un oficina 
ekivalente na esun di Oran- 
jestad cu ta ofrece tur e ser- 
vicionan cu ta haya na Playa 
tambe. 

Pa medio di esaki nos ta ex- 
tende un invitacion na nos 
clientela pa bishita nos na 
nos oficina na San Nicolas 
tambe, unda cu profesional- 
mente nos por atende un y 
tur, cu nos servicio person- 
alisa pa cumpli cu e demanda 
y deseo di cada cliente cu am- 
plio posibilidad di parkeer. 


na Boogaard na Playa? Bishi- 
ta nos oficina na Helfrich- 
straat na San Nicolas. □ 






Aruba Bank Camaajri 
Scptomber 12. 201 5 

Interest Rate of 7.5% 
Start paying end of March 201$ 

Oranan di oficina na San 
Nicolas ta di 8am te cu 4.45 
di atardi sin cera merdia. E 
telefon di contacto ta keda 
e number central cu ta 528- 
8888 . 

Destruccion y ladronicia na 
un cas na Pos Chikito 

POS CHIKITO — Central a manda Patruya na un cas 
na Pos Chikito pa un kiebro. Na e sitio, Polis a papia cu 
e homber B, kende ta bisa cu desconocinan a destrui su 
bentana di cushina y a drenta den e cas. B. no tabata sigur 
si nan a bay cu algun articulo. D ta bay despues Recherche 
pa duna keho. 

Destruccion di auto di 
servicio den Caya St Croix 

SAN NICOLAS — Durante patruya, Central a manda 
Polis na San Nicolas na Caya St Croix relaciona pa un de- 
struccion. Na e sitio, Polis a papia cu e homber A., kende 
ta bisa cu e tabata drumi ora u el a tende un zonido duro 
pafo. E1 a mira dor di bentana y a nota un auto blanco core 
bay. Ora cu el a sali pafo, el a mira cu e glas di e bentana 
banda robes dilanti y e windshield di e auto di servicio ta- 
bata kibra. Polis a tuma e keho. 

Pareha a purba di atraca 
homber 


SAN NICOLAS — E homber H. a bay warda di Polis 
na San Nicolas y a bisa cu el a caba di wordo atraca pa un 
homber y un muhe. E ta bisa cu e tabata coriendo na hal- 
tura di Wintergarden y a wordo acerca pa e dos hendenan. 
E1 a baha for di e auto y a bay cerca nan. Nan a puntra H. 
si e por baha nan na Savaneta. Diripiente e muhe a atake. 
E1 a pusha e muhe y el a cay riba vloer. E homber a bin riba 
dje. E1 a pusha e homber y e tambe a cay abou. Despues el a 
drenta den su auto y a core bay. E dos hendenan tabata kier 
a kita su cartera, pero sin resultado. E tabata un tiki bou di 
influencia di alcohol. Polis di San Nicolas a wordo poni na 
haltura di locual cu a pasa y a bay controla den bisindario. 

Un biaha mas a kibra glas 
di Scol di Arte 

SAN NICOLAS — E homber S. a duna keho di destruc- 
cion di bentana di Scol di Arte. Desconocinan a tira un 
piedra y a destrui un glas di e bentana. Esaki no ta prome 
biaha. E siman prome, nan a pone e glas nobo. S. ta bisa 
cu dia 7 di september el a bandona e edificio y a laga esaki 
intacto. Diamars atardi, ora el a core banda di e scol, el a 
mira cu e bentana a wordo kibra un biaha mas. Polis a tuma 
e keho. 

Denunciante a laga auto 
habri y nan a bay cu cartera 

SAN NICOLAS — E muhe A. a bay warda di Polis y ta 
duna keho di ladronicia. E ta bisa cu el a para su auto dilanti 
e cas di su partner y a laga su tas den e auto, pero no a cera 
e auto na yabi. Desconocinan a saca su cartera for di su tas 
y a bay cu e siguiente documentonan. Su rijbewijs, cedula, 
tarheta di AZV, y carchi e ATM a disparce. Polis a tuma e 
keho. 



Pa AVISO den nos Corant 

aviso@bondia.com 


Chauffeur a perde control di auto 
y ta ranca palo di luz 


SASAKI - Diamars den or- 
anan di atardi un chauffeur ta 
accidenta pariba di ex House 
of Cheng. 

Chauffeur di un Pontiac ta- 
bata bayendo noord riba un 
velocidad halto y ta perde 
control y ranca un palo di luz 
completo. Unidad di trafico 
a presenta na e sitio y ta topa 
cu un palo di luz kibra. 

E auto mes tabata den mondi 
y esaki tabata basta destrui. E 
chauffeur a sali sin ningun 
herida for di e accidente y 
no tabata desea asistencia di 
ambulance. □ 

Polisnan 
Maritimo cu 
control riba 
lama y costa 

PALM BEACH — Personal 
di Polis Maritimo cu tin en- 
cargo di controla riba lama y 
costa a tene control. Nan a 
tene control cu cuatro auto 
di polis, un boto di polis y 
tres waverunner. En total 
nan a controla 30 boto, y a 
para 20 auto. Nan a duna un 
total di 15 boet na capitan di 
boto y 5 na chauffeur di auto. 
E control a wordo haci riba 
documentonan y transporta- 
cion ilegal di producto. 

Problema cu 
cacho 

BARCADERA — Central 
a manda Polis di Santa Cruz 
na Barcadera pa un caso unda 
tin problema cu cacho. Na e 
sitio, no tabatin ningun hen- 
de na e sitio. Polis a bati na 
porta pero ningun hende a 
contesta. E caso tin atencion 
di polis. 

Ladronicia 
den un cas 
na Seroe 
Blanco 

SEROE BLANCO — 

Central a manda Polis na un 
cas na Seroe Blanco pa un 
kiebro. Eynan a resulta cu 
nan a drenta dor di e porta 
di cushina y a bay cu algun 
articulo. Polis a tuma e keho. 




Ladronnan ta horta flatscreen 
for di den cas 


SABANA BASORA — Central a manda Polis na Sabana 
Basora pa un kiebro. Na e sitio, polis a papia cu e homber K, 
kende ta bisa cu e doño di e cas ta den e exterior y el a pasa pa 
controla e cas. Diamars el a ripara cu ladronnan a drenta den 
e cas y a bay cu un flatscreen Samsung. Polis a tuma e keho. 

Mas problema cu cacho 

NOORD — Polis di bario a haya informacion cu tin cinco 
cacho ta cana los den Bermudezstraat y nan ta pertenece na 
e cas number 7. Polis a haci un control na e cas, y a laga un 
advertencia pa e muhe L. Despues di un siman nan lo bolbe 
pa controla un ke otro. 

Ladronicia di celular 
den oficina di number 


SEROE BIENTO — Central a manda Polis na Santa Cruz, 
na haltura di Sue Mar Lottery, pa un ladronicia. Na e sitio, 
nan ta papia cu e muhe W, kende ta bisa cu el a caba di bay 
den e oficina di loteria cu su omo. Ora cu nan a caba el a lu- 
bida su celular color di plata Iphone 6s riba e toonbank. Ora 
cu el a bay bek na e luga, pa busca su celular, el a disparce. 
Polis a tuma e keho. 

Chauffeur ta dal tras 
di auto policial 





DAKOTA - Diaranson 
den oranan di merdia na e 
Y split entre ex Rondweg 
y Avenida Milio Croes 
chauffeur di un Toyota 
Tercel a dal tras di un auto 
policial. 

E impacto tabata fuerte y e 
chauffeur di e Tercel a keda 
herida. E chauffeur a herida 


su pia contra di e dashboard. 
Un otro patruya di Polis a 
acudi na e sitio pa atende cu 
e accidente. Polis a wordo 
informa cu velocidad halto a 
causa cu e chauffeur a dal tras 
di e otro auto. 

E auto policial a ricibi daño na 
e parti patras y a wordo hiba 
garashi. Ambulance a presen- 
ta pa atende cu e victima.Q 

SWISALUD 



SkirbipaDr. Carlos Viana 

Bo tin Energia? 





Tur hende awendia ta par- 
ce di ta preocupa cu ener- 
gia. Nos autonan no lo bay 
mucho leu sin dje. Como 
nos prome transportacion 
pa trabou, nos sa cu petro- 
leo curu mester wordo 
rafina pa traha gasolin y 
diesel fuel. Esaki ta pro- 
duci un tipo di energia cu 
ta move nos auto. 

Den nos curpa, glucose ac- 
idonan amino y vet di nos 
cuminda ta e material curu cu 
mester wordo procesa pa asi- 
na nos celnan por haya com- 
bustibel. Bo curpa ta produci 
primeramente e combusti- 
bel /Adenosine Triphosphate 
(ATP), cu ta provee e energia 
pa nos curpa su movecionnan 
y funcionnan vital. 

Te hasta cu un bon dieta, bo 
curpa lo por tin mester di 
suplementonan nutricional 
adicional di vitamina C, mag- 
nesium, zinc, lecithin of cho- 
line y Ribose pa produci ATP 
of energia. Ribose ta un sucu 
simpel cu ta e weso di lomba 
di ribo-nucleic acid (RNA) 
y ‘deoxyribo-nucleic acid 
(DNA), e material cu bo cur- 
pa ta haci uzo di dje pa pasa 
bo codigonan genetico di un 
generacion pa otro. DNA y 
RNA tambe necesario dia- 
riamente pa encera y repara 
celnan nobo pa e curpa. Un 
curpa saludabel por traha su 
mesun ribose di sucu nutri- 
nucional, pesar di esaki e ta 
rekeri hopi energia y ta bo 
proceso hopi poco poco. Es- 
unnan diabetico, personanan 
cu malesa cronico di degen- 
eracion y hende cu ta hiba un 
bida extremadamente activo 
of di hopi stress no ta produci 
e cantidad necesario of sufici- 


ente di ribose pa yuda e curpa 
full cu su proceso vital. 

ATP ta move nutrientenan 
aden y ta saca sushi for di cel- 
nan y ta duna musculonan 
e forsa of energia necesario 
pa move y tambe pa relaha. 
ATP tambe ta desintoxifa bo 
curpa y ta produci señalnan 
cu ta stimula hormonanan. 
Sin combustibel bo auto no 
ta move. Mescos, si un can- 
tidad grandi di ATP bo curpa 
ta bira stijf y bo jointnan ta 
cuminsa haci dolor di artritis. 

Lupus, ta un malesa cu ta 
inclui desgaste y e perdida 
di musculo, syndroom di 
cansancio cronico, catarata y 
malesa di sistema auto inmu- 
nisa manera Tibromyalgia’, 
tur ta sintoma di un deficien- 
cia cronico di ribose. Na nos 
clinica nos a wak mehora- 
cion den dolor di musculo y 
cram cerca hendenan cu tin 
e problemanan aki of otro 
condicionnan tambe door di 
ahusta nan dieet y e agrega 
suplementonan di calidad, 
specialmente Ribose. Cerca 
personanan mas bieu nos 
ta wak un mehoracion den 
musculonan mas saludabel y 
den tur grupo nos ta mira un 
reduccion den cansancio cu 
ta debilita nos pashentnan. 

Como un nutricionista cli- 
nica certifica, mi tambe a pre- 
scribi Ribose na pashentnan 
cu deficiencia di curason cu 
no por a subi mas cu un par 
di stap. E curason, ya cu e ta 
un musculo ta responde posi- 
tivamente na supementacion 
di Ribose cu ta hisa e nivel di 
ATP den e musculonan. ATP 
ta contribui na un mehora- 
cion cu bo por midi den e 


forsa cardio vascular. Despu- 
es di un siman tumando su- 
plemtonan di Ribose, pash- 
entnan a raporta di a posibel 
di subi un trapi completo di 
manera masha comodo. 

Un bon dieta pa cada persona 
su tipo metabolic y supeme- 
mentacion cu D-Ribose a de- 
mostra mehoracion di salud 
y bienestar. No solamente 
hendenan cu problemanan 
cardio vascular, pero atletan- 
an cu ta caba esaki cu tur nan 
reserve di energia por benefi- 
cia di suplementacion cu D- 
Ribose pa reduci cram duran- 
te di practica y dolor despues. 
Reportahenan a mustra cu 
Ribos por te hasta baha e niv- 
el di sucu den sanger y tambe 
ta conoci pa alivia e nivel di 
cualkier malesa y di cram pre 
menstrua. 

Stijf di musculo of dolor ta 
resultado di no solamente 
esfuerso fisico pero general- 
mente nan ta pensa cu e ta un 
sintoma di bira bieu. Na luga 
di medicamento pa dolor, 
prome mi ta haci un analisis 
di sanger of otro testnan pa 
controla e salud di persona y 
mi ta controla cu nan ta bebi- 
endo suficiente awa. Despues 
nos ta recomenda acupunc- 
tura pa alivia stress y relaha 
musculonan di forma natural. 
Tambe nos ta haci uzo di se- 
lenium y vitamina E pa yuda 
mantene un bon salud y pro- 
teha e integridad di e celnan 
di musculo. Anti oxidantenan 
ta yuda busca radicalnan liber 
cu ta daña musculonan cu ta 
bou di stress. 

Get the Point! Stijf, cansancio 
por ta un obstaculo pa un bida 
feliz y saludabel. D-Ribose 


cu a demostra di yuda bo cur- 
pa traha mas energia cu e tin 
mester pa mehora su salud y 
bienestar. Bo ta buscando na- 
turaleza y tecnologia pa miho 
y manera nan no pa yena bo 
auto, cash y economia cu 
combustibel importante pa 
bo salud y bo planeta. Hay- 
ando miho y manera nobo 
pa mehora e calidad di pa 
curpa su fuente di energia ta 
un caminda importante pa bo 
cuminsa. Na luga di refresco 
of un cantidad infmito di kof- 
fie pa mantene bo pa movi- 
endo, evaluacion nutricional 
pa yuda bo siña con elimina 
sushi y traha mas combusti- 
bel eficiente bo curpa. Haci 
un cita pa un consulta. 

CARLOS VIANA ta un Doc- 
tor (Ph D) den Antropologia 
Medico, e ta un Doctor den 
Medicina Tradicional Orien- 
tal studia na Shanghai, China; 
nutricionista clinico certifica. 
Tambe miembro di directiva 
di e Asociacion di Profesion- 
alnan den tratamento di adic- 


cion y toxicologia, Presidente 
di e comite pa America La- 
tino di e Academia Interna- 
cional di Medicina Oral y 
Toxicologia. Dr. Viana tin un 
programa di radio tur siman, 
ta skirbi y duna lecturanan 
extensamente. Pa mas infor- 
macion di e servicionan na 
VIANA NATURAL HEAL- 
ING CENTER Ny Kibaima 
7, Telefon 585-1270, Website: 
www.vianaheal.com 
“Prescriptions from Para- 
dise” ta obtenibel na Aruba 
na Viana Healing Center, 
Tur libreria, Gift shops y 
centro nan di salud di cali- 
dad. Tambe ta disponibel den 
forma do print y pa Kindle 
download pa nos amigo nan 
pafo di Aruba na www.ama- 
zon.com. Pa anuncio nan 
acerca di mas evento nan y 
firmamento di buki check, 
check corant nan local, radio 
y television tambe como riba 
www.vianaheal.com y join e 
discusion riba nos Facebook 
pagina: www.facebook.com/ 
prescriptionsformparadise.Q 

Paletnan a wordo pega na candela 


ORANJESTAD- Diaranson 
merdia, paletnan cu tin riba e 
parkeerplaats grandi patras di 
stacion di bus na Playa tabata 
na candela. Segun testigonan, 
e candela a bira asina grandi 
cu e vlam tabata forma un 
peliger pa e dak di un garashi 
den cercania. 

Unidad policial y City Inspector 
a presenta na e sitio pa cera e 
caminda. Unidad di bombero 
tambe a drenta den accion y a 
domina e candela rapidamente. Q 



Chauffeur a bolter auto y 
ta dal riba un troncon 



Accidente na Camacuri pa velocidad halto 


POS CHIKITO - Diaranson den oranan di 
marduga riba e brug di Pos Chikito, chauffeur 
di un Toyota Tercel ta haya un accidente. 



CAMACURI- Diaranson 
marduga riba caminda di 
Camacuri un automobil- 
ista a nota con e chauffeur 
di un auto cu tabata su di- 


lanti a perde control y dal 
riba un mata. 

Polis a presenta na sitio. E 
auto a keda basta kibra patras. 


Dama a wordo pusha 
for di auto 



Diaranson merdia den careda di 3’or polis a pre- 
senta na altura di Polyrama na Sero Patrishi. 

Riba e caminda cu ta bay pa Modanza, nan a topa un 
señora cu segun su testimonio a wordo pusha un rato 
prome for di un auto despues di un discusion. Polis 
a subi e señora den patruya y despues di a tuma tur 
declaracion a baha e victima na Shaba.Q 


Segun informacion, e acci- 
dente a wordo ocasiona pa 
motibo cu e chauffeur a core 
cu un velocidad demasiado 
halto y e no por a controla e 
auto. Q 


E chauffeur tabata bayendo pabou y pa un motibo of 
otro el a perde control den e birada skerpi. E auto a 
bolter y a bay dal riba un troncon di mata. E impacto 
tabata asina fuerte cu e auto a cay riba su 4 wielnan 
bek. E auto a haya basta daño y e chauffeur a sali sin 
herida. Patruya policial tambe tabata na e sitio.Q 

SOCIAL 



Aruba Bank ta sostene Siman di Kibra Silencio 2015 





un “gehoorstest” ta varia en- 
tre 0 pa 101 aña y e prome- 
dio di edad ta 50.4 aña; tin un 
piek den e grupo di 1 pa 14 
aña, e grupo di 30 pa 34 aña 
y e grupo mas grandi tabata 
esun di 50 pa 79 aña. 

Por conclui cu si no haci nada 
lo nota cu e edad lo sigui baha 
di esunnan cu ta bay haci test 
di oido pasobra tin un indica- 
cion cu nan tin un problema 
cu nan oido. Esaki lo por re- 
fleha cu tempo den un crece- 
mento den e otro gruponan 
di edad, den transcurso di 
añanan. 

Un total di 409 persona a 


naval. 

Ta importante pa controla e 
oido tempran pa asina tambe 
haya ayudo tempran. Prob- 
lema cu oido ta haci comu- 
nicacion pa e persona mas y 
mas dificil y por trece otro 
tipo di retonan cun’e. Tin in- 
stancianan manera FEPO cu 
ta brinda sosten y ayudo na 
esunnan cu un problema di 
oido. 

Ta esencial pa acerca nan di 
biaha y na tempo pa asina 
sigura cu e calidad di bida di e 
persona cu problema di oido 
no ta bay atras y e por sigui 
disfruta di un bida diario 
normal. □ 


FEPO tambe ta traha hunto 
cu Quota Internacional of 
Aruba, Oduber & Kan y Aru- 
ba Hearing Institute pa pre- 
senta “Siman di Kibra Silen- 
cio” cu ta enfoca riba consci- 
entisacion di cuido di oido. E 


por ta necesario pa futuro. 

Siman di Kibra Silencio 

Siman di Kibra Silencio ta 
programa pa dia 21 pa dia 26 
di september y durante di e si- 
man aki ta ofreciendo testnan 


Manera ya ta custumber, 


aña aki ta conta cu un partner 
nobo, esta Directie Volksge- 
zondheid, kende ta uni na e 
grupo aki pa yuda den e parti 
di organisa y interpreta da- 
tonan di clientenan pa canali- 
sa informacion y asina yega 
na un bista mas cla di kico por 
ta e causanan di problemanan 
di oido na Aruba. E informa- 
cion colecta tambe ta refleha 
e gruponan di edad y ta duna 
un bista riba e desaroyo pa cu 
retonan y ki servicionan lo 


di oido gratis na FEPO, Odu- 
ber & Kan y SVb. Ta invita 
tur esunnan interesa pa haci 
e test gratis, pa tuma contacto 
cu un di e instancianan men- 
ciona pa haci un afspraak. E 
test no ta haci dolor y e cli- 
ente ta haya su resultado di 
biaha. E test aki ta disponibel 
na FEPO na Engelandstraat 
(telefon 5831016); SVb San 
Nicolas (telefon 5272736); 
na Oduber & Kan na Cayena 
Mall (telefon 5824719). 

Durante di e conferencia 
di prensa cu a tuma luga na 
Aruba Bank Camacuri pa 
anuncia Siman di Kibra Si- 
lencio 2015, a anuncia tambe 
e resultadonan di e prome 
ocho lunanan di e coleccion 
di dato di cliente. E proce- 
dura cu ta sigui pa colecta 
datonan ta hopi simpel y no 
ta comparti datonan personal 
di e cliente; e instancia unda 
cu e cliente ta bay pa haci su 
test ta pidi pa yena un formu- 
lario cu pregunta; e instancia 
ta manda e datonan aki pa 
Departamento di Salubridad 


haci e test di oido pasobra 
tin indicacion cu nan lo por 
tin un problema cu nan sen- 
tido auditivo. E porcentahe di 
hende homber tabata 54% y 
hende muhe 45%. A puntra 
e clientenan tambe tocante 
di cierto factornan externo 
cu por hunga un rol den nan 
perdida di oido y na top di e 
lista por mira “Biba banda di 
caminda grandi”. E otro top 
factornan externo ta: uzo di 
herment electronico, meca- 
nico (manera “jackhammer” 
y boormashin); uzo di “heavy 
equipment”, musica duro; 
scucha musica cu headphone; 
drag race y participa den Car- 


ORANJESTAD- Aruba 
Bank tabata un partner di 
FEPO durante di Feria So- 
cial 2015 y ta sigui sostene 
e organisacion den su es- 
fuersonan pa conscienti- 
sacion di nos comunidad. 
FEPO ta traha riba tereno 
di dificultad auditivo. Cli- 
entenan di FEPO ta perso- 
nanan cu un reto cu func- 
ionamento di nan oido. 


Publico unda cu e cifranan ta 
wordo compila y analisa. 


Tur persona por haya su mes 
cu problema di oido y e cau- 
sanan ta sea hereditario of ex- 
terno. Den e caso cu e causa 
ta hereditario no por haci 
nada pa evita esaki, pero fac- 
tornan externo si ta algo cu 
un persona por tin influencia 
riba dje. 


E resultadonan di e encuesta 
for di dia 1 di januari pa dia 
31 di augustus 2015 a wordo 
comparti cu prensa. Den li- 
ñanan grandi, por nota cu e 
edad di clientenan cu a haci 

Ditto Acosta: 


Bunita apertura “Cuna di Talento Eric Gomez” 






Pa mas informacion yama 523-7100 of e-mail nos via customerservice@elmar.aw 


SOLITO- dialuna at- 
ardi RCA Arena tawata 
completamente yena cu 
hungadonan infantil, 
mayornan, fanatico y in- 
vitadonan special. Pa 5:45 
a ranca sali e partido am- 
istoso entre e chikitinnan 
tricolor cu ta nos division 
Mini Mini cu mas di 35 
mucha di 3, 4 y 5 aña. Pa 
6:45 mc Elsa Krozendijk 
a yama bon bini na tur 
presente y e legendario 
cantante di Companashi 
Etty Toppenberg a canta 
himno di Aruba. 

A continua cu speech di 
presidente Ditto Acosta y 
prome minister Sr. Mike 


Eman. Pastoor Jairo Mad- 
uro a bendiciona e cancha y 
tur nos muchanan presen- 
te, prome cu a bay over na 
desvela e bunita banner cu 
e nomber di e cancha cual ta 
dedica na e baluarte incansa- 
bel tricolor Sr. Eric Gomez. 
Presente tawata miembro di 
honor Sr. Edwin Dirksz y Sr. 
John Merryweather y otro 
baluartenan Sr. Glennroy 
Tromp, Sr. Maiky Feliciano, 
Sr. Jossy Tromp, Sr. Joffrey 
Gomes, Sr. Cadochi Kock y 
presidente ASU Sr. Gerald 
Franca. Sr. Acosta a gradici su 
team di directiva y e cantidad 
grandi di boluntario tricolor 
cu a dedica enormemente na 
e proyecto aki, ya cu tur tra- 
bou a wordo haci pa RCA su 
miembronan specialmente 
nos coachnan, bou lideraz- 
go di Eric Gomez. Tambe a 
gradici Gobierno di Aruba, 
Atco, Ecotech, Eljo, ASU, 
Sherwin Williams, Serge 
Mansur, Marco Tromp, Ju- 
nior Flanegin, Henky Eck- 
meyer, Frencis Erasmus y 
Alvin Croeze pa nan aporta- 
cion. 

Recientemente e dak di club- 
huis a keda geverf pa hunga- 
donan di nos ekipo campeon 
division honor bou guia di 
otro baluarte incansabel Joy 
Rosa. Proximamente direc- 
tiva lo bay continua cu e tra- 
bounan na e speeltuin pa es- 
aki tambe keda inaugura den 


CORIENTETA INDISPENSABEL! 0#0 


Pa por garantisa suministro permanente di coriente, 
ta necesario pa nos clientenan paga nan cobransa na tempo. 

Ultimo dia pa paga bo cobransa di luna di juli lo ta: 

Dialuna, 14 di september 2015 

Clientenan cu no paga nan cobransa prome cu e fecha aki, ta core 
riesgo cu e percela por wordo desconecta. Tene cuenta cu 
pagonan via banco ta yega algun dia despues den nos poder. 

ELMAR ta conta cu bo sosten, pa nos por sigui garantisa suministro 
di coriente continuo y di calidad. 


un corto plaso. Cu ayudo di 
nos mesun miembronan nos 
club stima ta sigui bay di- 
lanti. RCA ta bon conoci pa 
su logronan riba cancha di 
futbol y hunto cu esaki nos 
directiva ta haciendo un es- 
fuerso grandi pa mantene y 
drecha un edificio y 
facilidad cu ta con- 
strui mas di 55 aña 
pasa. Directiva kier 
gradici presencia 
di Sra. Madel Jaca- 
pucci di Guardian 
Group, Willeke Kok 
di Balashi, Wendell 
Benneth di TBC y 
tambe na tur otro 
sponsor cu ta carga 
nos division y na tur 
instancia y comerciante cu 
na tur momento ta para cla 
pa duna un man. Q 


Insel Air Aruba ta hiba 
Acosta ABC Cup na Curaçao 


ORANJESTAD- Diahuebs atardi 
Ditto Acosta lo sali pa hermana isla 
Curaçao pa un campeonato interna- 
cional di bola-9. 

Diahuebs anochi lo tira lot y diabierna 
merdia 1:30 pm e torneo lo ranca sali den 
House of Billiards na Granbeew, St Rosa 
weg. Esaki lo continua diasabra 12or mer- 
dia y fmal ta diadomingo atardi. Acosta lo 
midi forsa cu fuerte hungadonan di Bo- 
naire, Curaçao y Aruba competiendo pa 
un bolsa di Awg 10.000,00. Den pasado 
Acosta a titula campeon Dutch Caribbe- 
an y tambe a termina dos biaha na segun- 
do luga riba tera Curasoleño. Un danki 
tambe ta bay na Pizza Hut y Big Wheel 
Lottery cu tambe ta patrocina Acosta. Q 

Universidad di Aruba ta honra su miho studiantenan di 2013-2014 



Un total di shete premio 
pa tesisnan profundo y 
seis premio pa e Miho 
Studiante. Esey tabata re- 
sultado di e ceremonia e 
siman aki na Universidad 
di Aruba. Un ceremonia 
durante cua e institucion 
academico, cu sosten di 
miembronan di comuni- 
dad empresarial di Aruba 
a reconoce un cantidad di 
studiante kendenan a re- 
sulta durante e ultimo aña 
academico 

E anochi di Galardon Aca- 
demico a tuma luga den e 
Aula di Universidad di Aruba 
y a keda habri pa Rector Dr. 
Glenn Thode. 

Nominadonan pa premionan 
di Miho Studiante, Dahari- 
ana Evertsz, studiante na UA 
y un graduado di FHTMS, 
Carl Quant a fungi como 
Maestro di Ceremonia y nan 
a invita Minister di Enseñan- 
za Michelle Hooyboer Win- 
klaar pa dirigi palabra na e 
invitadonan, cu a inclui e stu- 
diantenan mes, miembronan 
di e facultadnan, represent- 
antenan di e empresanan cu 
ta sostene e reconocimento, 
y tambe famia y amigo di e 
nominadonan. Tur a reuni 
den e Aula bunita di UA, an- 
tes un Kapel dorna cu ben- 
tananan decora y cu a sirbi 
como e luga adecuado pa un 
ceremonia bunita asina. 

Universidad di Aruba tin 
cuater facultad, cu ta e Facul- 
tad di Derecho (FDR), Fac- 
ultad Financiero Economico 
(FEF) Facultad di Hospitali- 
dad y Estudio den Maneho 
di Turismo (FHTMS), y e 
Facultad di Arte (FAS) cu 
tin tres programa Bachelor’s 
cu ta Trabou Social y Desa- 
royo (SW&D); Organisa- 
cion, Gobernacion y Maneho 
(OGM); y Wiskunde. 

E programa festivo a inclui 
un introduccion y intermez- 
zo musical presenta pa Gucci 
Dancers bou direccion di un 
graduado di Universidad di 


Aruba, esta Consuela Camer- 
on y tambe presentacionnan 
di cinco minuut cada uno di 
e tesisnan ganado. Repre- 
sentantenan di e partnernan 
empresarial cu ta patrocina e 
evento y ta crea e incentivo 
pa studiantenan di UA keda 
duna e miho di nan mes a 
presenta e certificadonan 
ademas di un reconocemento 
monetario na e graduadonan 
kendenan investigacionnan 
a resulta den documentonan 
hopi cla y conciso, como tal, 
permitiendo nan pa gana e 
premio pa e Miho Tesis di 
cada programa y facultad. 

Tur aña, UA hunto cu su 
partnernan ta selecciona e te- 
sis nan aki. E biaha ki a otorga 
shete premio, sinembargo 
uno ta representa e Miho Te- 
sis pa e programa di SW&D 
di e aña academico posterior. 
E disertacion di graduado 
Emmeline Webb a coincidi 
cu e ceremonia aña pasa y 
como tal a dicidi pa dun’e su 
reconocimento e siguiente 
aña academico cu den e caso 
a tuma luga e siman aki. 

E tesisnan ganado pa e Aña 
Academico 2014-2015 ta- 
bata skirbi pa Ogieny Sah- 
ron van der Linden di FEF; 


Prociano Nurse di FHTMS; 
Micheline Bury di FDR; 
Vandanna Geerman di e pro- 
grama SW&D; Jill Matthew 
di e programa di Wiskunde; y 
Kimberley van Loon di e pro- 
grama OGM. 

E tabata un momento di or- 
guyo pa UA na momento di 


a yama dilanti dos represent- 
ante di e sponsornan em- 
presarial di e evento anual, 
kendenan tabata presente 
pa otorga e certificado pa e 
Miho Tesis. Ta trata di Maggy 
Hazel di e compania CATC 
y Sra. L. de Cuba di ENNIA. 
Ambos ta graduado di UA. 

E nominadonan di e institu- 
cion academico cu tin como 
700 studiante no solamente ta 
representa e miho di nan fac- 
ultadnan, pero tambe a dem- 
ostra cualidadnan humano 
y di liderazgo den interes di 
nan coleganan, e institucion y 
comunidad en general. 

Ganado di e Premio di Stu- 
diante pa FEF tabata Chris- 
topher Habibe, kende tabatin 
un resultado academico ad- 
mirabel y riba dje, a sobresali 
den actividadnan extra curic- 
ular, incluso su miembresia 
activo den SUA (studenten- 
raad van de Universiteit van 


ARUBA) y e Club di Debate. 
E ta actualmente e Presidente 
di e Asociacion di Studiante 
di UA. Otro nominadonan 
tabata Dianmary Almary y 
Nina Terletskaya. 

Maestro di Ceremonia di e 
anochi, Carl Quant mester a 
scucha pa nan yam’e pa ricibi 


su Premio di Studiante pa 
FHTMS. Segun e facultad, 
Quant a demostra cualidad- 
nan di liderazgo for di prome 
dia. E1 a bisa Presidente di 
klas, a atende reunionnan di 
facultad, a guia su coleganan 
studiante durante momen- 
tonan pisa di estudio, y a mo- 
tiva nan na momento cu nan 
tabata carece di energia na 
fmal di cada semester. Riba 
dje, Quant a bira miembro 
activo di Kiwanis Circle K 
International, unda el a or- 
ganisa entre otro cumbrenan 
di liderazgo na UA. E otro 
nominadonan tawata e grupo 
di Ulrich Hermans, Jennifer 
Richardson y Grixeny Pon- 
son. 

E Premio di Studiante pa e 
facultad mas bieu di UA, esta 
FDR a bay pa Xavier Semi- 
leer. E otro nominadonan 
tabata Jeannette Baars Rich- 
ardson y Sayenne Kelly. 


Ganado di e Premio di Stu- 
diante pa e programa SW&D 
di FAS tabata Keyla Rohas, 
kende tabata den directiva di 
studiante for di momento cu 
el a cuminsa su estudio na 
UA. E1 a representa su cole- 
ganan y studiantenan di UA 
en general den expresa nan 
preocupacionnan riba curso- 
nan y asuntonan cu ta regarda 
scol, a organisa actividadnan 
pa duna bek na comunidad. 
Tur esaki mientras cu e ta- 
bata mantene su gradonan 
academico na un nivel halto. 
E otro nominadonan tabata 
e Maestro di Ceremonia pa 
e anochi Dahariana Evertsz, 
Tirzlyn Kolfin. 

Ganado di e Premio di Stu- 
diante pa e programa di 
Wiskunde di FAS tabata 
Kayleigh Pawironadi, kende 
ademas di tabata yuda otro 
studiante, a bira mama na 
Maart ultimo. Asina mes, 
nada di e presion aki a stro- 
ba Pawironadi pa gradua cu 
e miho puntonan. E otro 
nominadonan tabataQ, Laura 
Morales y Gustave Lopez. 
Jill Matthew di otro banda a 
ricibi e Premio pa Miho Te- 
sis, pa e forma con el a traha 
su portfolio y e procesonan 
cu el a describi pa percura cu 
e por bira e miho docente di 
wiskunde posibel. 

Jonathan Henriquez a gana e 
Premio di Studiante pa e pro- 
grama OGM di FAS. Hen- 
riquez segun su facultad, ta 
un ehempel excelente pa otro 
studiantenan. E1 a sacrifica su 
trabou permanente pa dedica 
su mes completamente na su 
estudio, y su compromiso a 
resulta bentahoso. No sola- 
mente Henriquez a resulta 
cu e miho puntonan, pero 
tambe pa motibo di tabata 
participa den cantidad di ac- 
tividadnan extra curicular, 
manera e Club di Debate, bo- 
luntario pa diferente proyec- 
to den comunidad ,asisti UA 
cu e ‘Summer School’ y ta 
un miembro di ekipo formi- 
dabel. E otro nominadonan 
tabata, Nurianne Helder y 
Ghislaine Nicolas. 

A clausura e anochi cu un 
discurso chikito di Rector 
Adhunto y Decano di FAS 
Luciano Milliard, kende a 
duna homenahe na e organi- 
sacionnan cu ta traha na me- 
horacion di e comunidad di 
UA en general pero tambe 
di comunidad en general, 
esta Kiwanis Circle K Inter- 
national y e Asociacion di 
Studiante di Universidad di 
Aruba, SUA.Q 

Robert Goilo (H4-B) 


Dialuna mi a lesa riba Facebook cu me- 
neer Capelo ta bay tuma retiro for di 
Colegio. Hopi hende no a haya esaki 
leuk anto no a reacciona positivo. 

E motibo pa esaki ta paso nos a haya un 
rector nobo for di Hulanda cu a bin pone 
reglanan nobo entre otro: Mucha muhe no 
mag di bisti short. No mag di charge cel den 
klas. 

No mag di toca muziek mas via speaker den 
pauze. 

Tur hende a cuminsa haya un mensahe cu 
siguiente dia un welga lo tuna luga. Tur 
hende mester bin bisti na preto. Ma yega 
scol anto mi ta wak tur hende sinta riba 


vloer of para den un cirkel. Despues tur 
hende a cuminsa grita: “E Studiante ta cen- 
tral” i niun hende a no bay les prome. 

Alafm e situacion a bira mas keto y un 
alumno a anuncia cu e docentenan ta bay 
papia over e reglanan anto nan a bisa bon 
cla cu cierto cosnan cu a wordo papia no ta 
berdad. 

Lastima meneer Capelo sinembargo ta bay 
tuma retiro anto nos tur ta bay miss e 100% 
sigur pero tambe nos ta desea Sr. Capelo 
hopi exito y cu e mester gosa di su pension 
y tempo liber awo! Capelo, danki pa tur cos 
! □ 






Mita kere cu si tabata un 
moda di papia pa busca un 
solucion, meneer Alfredo 
Capelo lo a haci! E ta un 
homber cu tin hopi res- 
pet. E semper a defende 
su alumnonan. E nunca lo 
acepta pa su alumnonan 
bira dupe di nada. 

Pero mita kere aki e a wak 
cu su vision cu ta supone di 
ta vision di tur bon maestro 
no ta e vision cu rectorado 
tin. Anto e ora ey no por tin 
samenwerking. Nota im- 
porta cua scol ni cua edad. 
“Het kind staat centraal” y si 


Varios comentario bon trabou Sr. Capelo 


e otro maestronan no ta para 
tras di e vision aki anto tin 
algo robes. Riba dje manera 
mita compronde e rectorado 
kier maneha e scol manera 
un dictadura cu ni aki na 
Hulanda no ta asina. Bisa 
nan bin purba na nan mesun 
pais wak kico ta pasa. Nos 
muchanan na Aruba tin hopi 
mas respet y humildad cu 
esunnan aki na Hulanda. Te 
hasta esun di mas malcria y 
fresco lo no por para banda 
di uno malcria fresco aki bou. 
Si como maestro bo no tin 
mucha central anto bo no 
ta un scol mas. Un mae- 
stro ta wak na bienestar di 
un mucha. Y...maske con 
grandi e mucha ta e nunca 
ta lubida e ayudo di un mae- 
stro. Norman Roos, Can- 
delario Boekhoud,t Francin 
Krosendijk, Nohely Sher- 
wood-Kock, Cindy Wer- 
net, Ymeon Orudam, Lula 
Emerencian,a Yvonne 

Sno Marene de Cuba, Marian 
Fingal Feliciana, Geraldette 
Campos, Jade Padron, Jeseña 
Ras Croes, Mirelvah Mad- 
uro, Mirla Lande, Rachel 
M. Croes. A teacher opens a 


mind and touches your heart! 
Meneer Capelo, mi nunca 
no a haya les di bo pero nos 
a traha varios carosa hunto pa 
Colegio drenta den carnaval. 
Varios carosa cu a gana pre- 
mio, por cierto. Nos a traha 
hunto riba e comienso di 
Colarin (once upon a time). 
Dia cu Natasha Felix a gana 
reina hubenil di Carnaval, ta 
abo y ami a topa na Colegio 
pa set up Plasa Pa Nos pa e 
parada di celebracion cu lo 
bin sigur. Y asina mi tin mas 
storia di nos dos hunto trah- 
ando riba proyectonan di y pa 
Colegio. E ultimo biaha cu 
ami tawata na Colegio y nos 
a participa cu Cranaval, Co- 
legio no tawata di bay con- 
strui un carosa. Esaki tawata 
na 1987. Ami cu Frederique a 
bay cerca Hoevertsz y a logra 
pa e cambia su opinion. Nos 
a traha un team chikito, cu 
Sr. Abath y Sr. Matthew. Y un 
team di 6-8 alumno cu a traha 
duro riba e carosa den 9 dia. 
Mi ta corda cu bo no tawata 
kier a participa. Frederique 
a kere cu lo ta dificil pa nos 
sin bo. Mi a djis bise cu si bo 
ta bin wak nos traha un dia, 


pa por caba cu nos trabao e 
madruga ey. Talk about dedi- 
cacion. Bo sa cu mi semper ta 
pest bo yamando bo Ca-ca- 
pe-lo-lo, pero sa, cu e semper 
tawata mi manera pa mustra 
mi respet pa bo. Mi conoce 
bo pafo di klas, no como mi 
meneer, pues, mi conoce un 
banda di bo cu hopi di bo ex 
studiante nan no conoce. It 
was an honor and pleasure 
to have been part of Colegio 
with you there! Till we meet 
again, Ca-ca-pe-lo-lo! 


Ami tampoco a haya les di 
meneer Capelo, mi no a bay 
Colegio, pero ora mi yiu a 
bay colegio mi a ripara kico 
tur Capelo ta haci anto cu 
amor y dedicacion. Ora e 
muchanan di havo 4 ta afo 
con e ta tene e mayornan in- 
forma y cu potret, con e ta 
dedica na e muchanan mes- 
cos cu ta su famia, hunto cu 
su team, danki Capelo, pa tur 
e bunita trabao. □ 


bo lo ta HOOKED. Dicho 
hecho, bo a bin wak e di dos 
dia, y bo a bira e trahado mas 
duro di nos tur. Danki Dios 
nos a traha e carosa pasobra 
Cathy Falconi a gana elec- 
cion di reina hubenil anto 
awor nos tawatin un carosa 
pe. Por cierto, nos a traha 
carosa cu un opblaas pop den 
forma di turista, cu papier 
mache (niun pluma) y nos a 
gana premio pa Carosa mas 
Original e aña ey. Un ultimo 
storia pa mustra bo dedica- 
cion pa Colegio. Carnaval 
1981, nos ta trahando riba e 
Carosa cu e tiger cu ta bu- 
lando (nos tawata Tigresses 
and Hunters e aña ey). Ano- 
chi laat nos mester di clabo y 
palo, pero tur cos ta cera. Bo 
a coy bo (si mi ta corda bon) 
Starlet Cora y disparce. 1 ora 
despues bo a bin bek cu palo 
yena cu clabo cu bo a haya na 
Dump. Door di saca e cla- 
bonan y dal nan stret, nos a 
logra di haya suficiente clabo 

Rene Herde(AVP) 

Aruba a scoge e caminda dificil 
di sostenebilidad 


ORANJESTAD - Gober- 
nador di Aruba Sr. Fredy 
Refunjol a bisa den su dis- 
curso na apertura di e aña 
parlamentario 2015-2016, 
a uza e concepto di sos- 
tenebilidad pa describi e 
desaroyo di transicion cu 


Aruba ta pasando den dje. 

E1 a describi e inversionnan 
grandi cu gobierno a y ta haci 
den infrastructura, enseñan- 
sa, pa esunnan mas vulnera- 
bel, e maneho pa bira menos 
dependiente di petroleo pa 


nos energia y e maneho di 
reforma di sector publico, pa 
mustra con amplio e concep- 
to di sostenebilidad ta. Pero 
tambe el a splica con dificil e 
realisacion di e concepto aki 
ta. Un di e areanan mas dificil 
pa yega sostenebilidad ta esun 
di fmancia publico. Entre 
otro pasobra sector publico 
ta haci asina hopi tarea crucial 
pa nos comunidad cu niun 
otro sector por of kier haci. 

Financia sostenibel 

Pa fiansa publico tambe a fiha 
e meta pa yega na e punto cu 
e ta sostenibel a largo plaso. 
Sr. Gobernador a bisa entre 
otro riba esakif’E concepto 
di sostenebilidad ta expande 
su mes riba tur tereno, tambe 
esun di fmancia publico. Cu 
e fin di yega na financia pu- 
blico sostenibel den un tem- 
po relativamente cortico - sin 
causa desbalansa economico, 
laboral y social- Gobierno a 
sigui tuma e pasonan nece- 
sario pa yega na e punto di 
Presupuestonan Balansa. ”E 


punto mas importante di loke 
gobernador a bisa aki ta, cu 
Gobierno actual a scoge pa 
fmancia publico tambe bira 
uno balansa. Un situacion 
sostenibel ta ora cu e placa cu 
gobierno ta haya ta cubri tur 
su gastonan. Ta hopi gobier- 
no a bisa di lo haci esaki den 
pasado, pero nunca a logra 
esey. Pa yega na fmancia pu- 
blico balansa, cualkier partido 
cu ta den gobierno lo mester 
tuma pasonan pa baha gasto 
di operacion di gobierno. E 
forma cu e gobierno actual a 
scoge pa haci esey, ta door di 
baha gastonan gradualmente 
sin afecta esunnan cu entra- 
da mas abou y esunnan mas 
vulnerabel. E gobierno actual 
tambe a scoge pa reduci gasto 
di gobierno di tal forma, cu 
e no ta stroba e crecemento 
economico y no ta afecta ca- 
lidad di bida den nos comu- 
nidad. 

Kico a logra te awor 

Te awor gobierno actual di 
AVP a pone economia di 
Aruba crece di e punto nega- 


tivo di -15% pa un crecemen- 
to positivo di 2% den apenas 
cuatro aña. A baha desempleo 
di 12% pa 7.5%. Awor aki tu- 
rismo ta sigui crece manera 
Sr. Gobernador a bisa. Y e 
chens pa reapertura di e refi- 
neria ta birando mas grandi, 
mescos cu e interes pa crea 
un area di turismo comple- 
tamente nobo na Baby Bea- 
ch y Rodgers Beach tambe 
a sigui crece. Logra e meta 
di fmancia sostenibel, crece- 
mento economico, expansion 
di base economico y adelanto 
social hunto, ta algo cu poco 
pais a logra. Aruba ta na ca- 
minda pa haci esaki. Cada 
paso cu gobierno actual tuma 
cu sosten di Parlamento, ta pa 
haci nos pais mas resistente 
contra peliger y competencia 
di afo. Pero na mes momen- 
to pa haci nos pais uno mas 
husto y cu mas oportunidad 
pa tur. Ta haci esaki semper 
teniendo cuenta cu e forma 
cu cada paso lo por afecta 
pueblo, economia y mercado 
laboral. □ 


Evelyn Wever-Croes(MEP) 

MEP ausente den apertura di aña parlamentario 



ORANJESTAD - Lider di 
MEP Evelyn Wever-Croes 
diamars ultimo tabata 
hopi firme den su pal- 
abranan. 

Nos no a atende e apertura di 
aña parlamentario. No pidi 
mi pa bisti sombre cu hand- 
schoen y bay ta participa na e 
circo den Parlamento, mien- 
tras cu Parlamento a perde 
respet pa pueblo. 

Nos pais a perde su autono- 
mia fmanciero pasobra go- 
bierno di Mike Eman tin un 
adiccion di gasta placa, pero 
tambe pasobra e mayoria den 
Parlamento a faya di controla 
e gobierno. E mayoria, cual 
ta e fraccion di AVP ta par- 
ce cu a wordo bon gefix pa 
Mike Eman y pues no ta haci 
mucho dificil ora nan min- 
isternan bin pidi Parlamento 
placa. 

E ehempel mas recien ta dia 
cu Otmar Oduber a bin pidi 
2.3 miyon florin pa e fondo di 
turismo pa 2015, pero ta ne- 
nga di duna cuenta riba unda 
e placa a bay den e ultimo 3 
añanan. Otmar Oduber, cu 
ta un ‘experto’ riba tereno di 
fondo, a crea e fondo aki y a 
haya 30 miyon florin caba. 


Pero ta nenga di entrega 
cuentanan anual di e ultimo 
3 añanan. Den un situacion 
asina un parlamento cu ta 
respeta su mes no ta supone 
di duna e placa pa 2015, pero 
mester manda e bay traha 
e cuentanan anual prome. 
Pero e 13 parlamentarionan 
a dicidi di bira cara wak otro 
banda y duna Oduber e placa 
pa e sigui haci locual cu e ta 
desea cun’e. Un parlamento 
asina ta falta respet na su mes. 
Y ta p’esey awe nos a perde 
nos autonomia fmanciero. 
No tin nada di celebra! 


Ademas, locual cu a pasa dia 
27 di augustus ultimo, den 
cual pueblo a bin bati na por- 
ta di Parlamento, pero e pres- 
idente di parlamento na for- 
ma arogante a dal e porta cera 
den cara di pueblo. Esaki ta 
un bofta pa henter e pueblo. 
Nos di MEP no ta participa 
na un parlamento dictatorial 
y arogante. 

Y finalmente e falta di trans- 
parencia y e hecho cu pro- 
curador general no kier in- 
vestiga e delitonan grave cu 
a wordo cometi den sala di 
parlamento, y a wordo per- 


miti pa e propio Marisol 
Lopez-Tromp, ta pone cu e 
fraccion di MEP no tin nada 
di busca eyden por lo pronto. 
Mientras tanto durante cu 
e ceremonia tabata andando 
den parlamento, fraccion di 
MEP completo tabata den 
Caya Betico Croes pa papia 
cu esunnan cu ta traha den 
caya, pa scucha di nan ki efec- 
to e meter di parkeer tin riba 
nan pan. E dolor eyfo ta hopi 
grandi, y ta eynan nos mester 
ta, pa bin cu solucion real pa 
nos pueblo. Sinta den Parla- 
mento den airco nos no por 


soluciona net net nada, tanten 
e mayoria di 13 di AVP keda 
bira cara pa dolor di pueblo. 
Pero esey no kiermen cu 
nunca mas nos lo bay bek. 
Nos lo bay bek dianan trata e 
prome medida, y nos lo bay 
cu pueblo tambe, pa asina 
AVP sinti e rosea cayente di 
e pueblo.Pero pa awor, no 
pidi mi bisti sombre y hand- 
schoen y gaña haci cu nada a 
pasa, pasobra mi no ta un hip- 
ocrita, y nos fraccion p’esey 
no ta participa na e circo di 
parlamento”, lider di MEP a 
duna di conoce. □ 

P0LITIC0 


PartidoABO: 

Dicon nos ministerio publico no ta sigui ehempel di otro 

ministerionan publico di Reino? 



A pesar cu tur hende sa cu 
e ta dificil pa tapa solo cu 
un dede, ainda tin hende 
ta kere cu nan por haci 
esaki. Dicon nan ta pensa 
asina, ta keda un misterio. 
Si ta bon, diaranson awor 
ta cuminsa cu e tratamen- 
to di e caso ‘Babel’ na Cor- 
sou. ‘Babel’ ta e caso unda 
ministerio publico di Cor- 
sou ta acusa e ex prome 
ministro y actual parla- 
mentario di labamento di 
placa. 

Februari pasa, ministerio pu- 
blico di Sint Maarten a hiba 
un ex miembro di parlamento 
dilanti mesa berde, pa a ricibi 
placa bou mesa en cambio pa 
fabornan politico. 

Ken no ta corda e casonan di 
ministerio publico di Antias 
contra e politiconan activo, 
manera Sr. Godett di Corsou 
y srs. Booi y Elhage di Bo- 
neiro. 

Actualmente na Hulanda, 
ministerio publico tin un 
miembro di un gobernacion 
local, di cual un miembro di 
su famia ta biba aki na Aru- 
ba, den corte pa labamento 
di placa y corupcion. Tam- 
be nan tin un otro politico 
femenino den corte pa la- 
bamento di placa y traficacion 
di droga. 

E pregunta persistente cu 
hopi hende ta haci aki na 
Aruba ta: Dicon tur otro 
ministerio publico den Re- 
ino si ta investiga rumornan 
di corupcion di politiconan, 
logra trece nan dilanti mesa 
berde y condena nan, pero 
aki na Aruba e ministerio pu- 


blico no por? Den algun caso 
excepcional ora nan acepta 
un keho di e indole aki, sem- 
per e resultado di nan inves- 
tigacion ta sali mescos: ‘geen 
strafbare feiten’ y pues ‘geen 
vervolging’. 

Tampoco ora un persona cu 
ta traha den prensa ta lastra 
e ministerio publico publica- 
mente (y cu foto), bisando cu 
e unico cos cu nos ministerio 
publico por haci bon ta bebe 
y fiesta tur dia, nan ta keda 
keto. Parce cu nos ministe- 
rio publico ta prefera di laga 
e integridad di e instituto aki 
wordo tacha y cuestiona, na 
luga di defende. E constante 
desinteres di nos ministerio 
publico pa investiga e rumor- 
nan persistente di corupcion 
y soborno den politica, ta 
keda preocupa hopi hende y 
hasta stimula e pensamento 
cu husticia no ta igual pa tur 
hende riba e isla. E pensam- 
ento aki a wordo hasta con- 
firma pa un ex fiscal, ‘niet zo 
maar iemand’. 

Un comportacion hopi stra- 
ño di nos ministerio publico, 
special ora tene na cuenta e 
preocupacion y e maneho di 
e gobierno Hulandes riba e 
infiltracion di e baho mundo 
den politica riba e islanan 
Aruba, Boneiro, Corsou y 
Sint Maarten. 

E resistencia y desinteres di 
nos ministerio publico pa in- 
vestiga politiconan por tin cu 
haci cu nan experencia malo 
di algun aña pasa ora varios 
procurador general (PG) y 
algun oficial policial mester 
a bandona nan posicion (e.o. 
e rapport Koerten)? Nan por 


tin miedo di e clase politico? 
Kisas ta pasobra nan relacion 
of dependencia di e clase po- 
litico ta demasiado grandi? 
Remarcabel ta, cu pa hopi 
aña Aruba no tin un procu- 
rador general (PG). Un PG 
no ta wordo nombra pa go- 
bierno y tampoco e ta den 
servicio di gobierno unabes 
cu e wordo nombra. Esaki ta 
pa proteha su imparcialidad y 
integridad di trabou. Tambe 
un PG por cuminsa cualkier 
investigacion sin consulta cu 
ningun gobernante prome. 
Contrario un PG suplente no 
por haci esaki y e por wordo 
reemplasa hopi facil pa un 
gobierno! 

E declaracion di e minister 
di Husticia riba un posibel 
intervencion di e gobierno 
di Reino den e ministerio 
publico di Aruba: Ami no 
por haya un KB (Koninklijk 
Besluit), paso mi maneho no 
ta duna espacio pa un KB’, ta 
crea solamente mas specula- 
cion den e funcionamento 
imparcial di nos ministerio 
publico. Aki e minister ta bisa 
cu e sigur no por haya un KB. 
Pues indirectamente e minis- 
ter ta bisa cu otro hende den 
e gobierno, cu tambe ta en- 
carga cu siguridad, por haya 
un KB pa nan mal maneho. 
Di tur forma, esaki ta un otro 
ehempel di confirmacion con 
nos institutonan no ta fun- 
ciona. Si, pueblo no por tin 
confianza cu su gobierno, su 
parlamento y awor tambe su 
ministerio publico por fun- 
ciona na bienestar di pueblo, 
anto cuanto a resta di su dere- 
chonan fundamental of di su 


democracia? 

Spera cu ora un otro KB bin 
pa mal funcionamento di 
nos ministerio publico of cu 
esaki wordo kita y pasa pa un 
otro organo di Reino, no lo 
tin mas show emocional den 
parlamento. Pa añanan largo 
tin hopi pregunta riba e fun- 
cionamento di nos ministerio 
publico, y nada ta wordo haci 
pa reestablece e confianza 
y e imparcialidad cu e insti- 
tuto importante aki mester 
tin. Kisas esaki ta wordo haci 
intencionalmente pa e clase 
politico? Kisas pasobra mas 
debil nos ministerio publico 
ta, mas corupcion por prev- 


alece? 

E ta casi imposibel pa kere cu 
tur e reclamonan di corup- 
cion y soborno ta invento di 
algun hende. E ta mas impo- 
sibel pa kere cu na Boneiro, 
Corsou, Sint Maarten y Hu- 
landa so, mundo baho a infil- 
tra den politica y aki na Aruba 
no. Aki na Aruba nos tin po- 
liticonan cu a drenta cu 10 
florin den nan saco y awendia 
nan ta miyonario. Pues miho 
nos ministerio publico cum- 
insa sirbi e interes di pueblo, 
na luga di laga hopi hende 
sigui pensa di nan: ‘Dan ben 
je geen knip voor de neus 
waard’. □ 



ORANJESTAD -Lider di caba. 

MEP Evelyn Wever-Croes 

a duna un reflexion riba “E ta un aña cu a cuminsa 
e aña parlamentario cu a hopi bruha. Pasobra na co- 


Evelyn Wever-Croes(MEP) 


Aña parlamentario 2014/2015 tabata uno 
hopi scur pa democracia na Aruba 


mienso di e aña ainda AVP y 
Mike Eman tabata culpa Hu- 
landa di a ranca autonomia, y 
nan tabata acusa Gobernador 
di ta viola Statuut. Hasta nan 
a bay bisti na preto pa asina 
mustra nan protesta contra 
Gobernador. 

Pero durante e aña cosnan 
a cambia. Di un banda nan 
a suta pueblo cu cantidad di 
medida cruel, manera e au- 
mento di BBO dos biaha, te 
na 3.5% Tambe e meternan di 
parkeer cu a weita causando 
asina tanto frustracion y ra- 


bia. Pero di otro banda pa nan 
mes si por a pasa e ley di 6 
minuut pa drecha nan propio 
beneficionan. 

Locual mas a resalta ta e fayo 
grandi di e mayoria den Par- 
lamento di no controla go- 
bierno, manera cu ta deber 
di cada parlamentario. Nos 
di fraccion di MEP si a haci 
esey, nos a papia, nos a taha, 
pero e mayoria cu ta di frac- 
cion di AVP no kier haci loke 
pueblo ta paga nan pa haci. Y 
esey a pone cu awor Aruba ta 
bou di curatela fmanciero. 


E aña parlamentario 
2014/2015 ta esun mas scur 
den historia di nos pais, den 
cual Aruba a perde su auto- 
nomia financiero. Ami tin 
berguensa cu mi a forma 
parti di e aña parlamentario 
aki. Pero mi compromiso ta 
mas grandi cu nunca pa lucha 
pa Aruba haya su autonomia 
fmanciero bek, y esey nos 
ta logra na momento cu un 
gobierno drechi tuma over 
y pone e fmancia na orden 
bek.”, Evelyn Wever-Croes a 
declara. □ 

PENSA 


Aña Parlamentario 2015/2016 lo signi cu nan retonan grandi 


ORANJESTAD - E aña 
cu ta bin aki Parlamento 
tin su retonan cun’e pa- 
sobra tin hopi trabou pa 
bay haci, pa cual Presi- 
dente di Parlamento Sra. 
Marisol Lopez-T romp 
a reacciona. Incluso tin 
diferente cuestion cu 
Parlamentarionan lo bay 
duna mas atencion na 
dje. 

Sra. Lopez-Tromp ta con- 
tento di por continua cu e 
trabounan cu ainda mester 
wordo haci y di a keda eligi 
un biaha mas como presi- 
dente di Parlamento pa asina 
por continua cu e trabounan. 
E aña cu a pasa tabata uno cu 
no solamente tabata tin un 
cantidad grandi di reunion 
y debate, pero tambe un aña 
cu na diferente momento 
Parlamento a conoce su re- 
tonan. A conoce un aña tras 



di lomba cu tabata tin mo- adopocopersonal. Aconoce manifestacionnan dilanti di 
mento cu tabata tin demasi- momentonan cu tabata tin Parlamento. Momentonan 


cu violencia a wordo uza, 
recientemente manera loke 
a pasa siman anterior. 

Tabata tin momentonan 
cu debatenan a dura largo, 
manera Presupuesto, Super- 
vision Financiero y un can- 
tidad pa menciona, segun 
President di Parlamento. E 
tempo dilanti lo bay enfoca 
riba haci uzo mas y mas, y lo 
wordo stimula tambe, pa tur 
Parlamentario haci uzo di 
hermentnan legal cu nan tin 
pa asina responsabilisa gobi- 
erno, pa controla gobierno 
y sigui traha pa Independisa 
Parlamento. 

Esey ta nifica un Parlamento 
mas autonomo, para riba su 
mesun pia, un Parlamento 
menos dependiente di gobi- 
erno. Esey ta e meta pa por 
haci nan trabou bon, Sra. 
Lopez-Tromp a indica.Q 


Andin Bikker (PDR) 

Parlamento no a haya su respet despues di un otro Aña Parlamentario 



ORANJESTAD - Pa Lider di 
partido Democracia Real Sr. An- 
din Bikker, Parlamento no a haya 
su respet despues di un Aña Par- 
lamentario. E ta mira cu un aña 
Parlamentario tras di lomba ta- 
bata uno no mucho positivo mi- 
rando cu nunca Prome Minister 
ta duna Parlamento su respet pa 
cual e ta spera cu e aña nobo por 
haya algo bon di gobierno pa loke 
ta Parlamento. 

Den en di dos termino di goberna- 
cion, e gobierno pa dos aña no ta 
gobernando, segun Sr. Bikker. Pero 
ta deal cu su diferencianan di opin- 
ion cu Reino Hulandes. Tambe ta 
visibel cu e minister president ta visi- 
belmente ausente. E no ta bin Parla- 
mento mes. E ta prefera di bay duna 
lectura na cualkier invitacion pero 
den Parlamento mes e no ta haci su 
trabou. Esey ta caracterisa cu awor a 
bin scucha cu e vision cu gobierno a 
pone pa gobernador vocifera, ta un 
ripiticion di seis aña caba di Green 


Green Green, Energia Renobabel, 
economia di conocemento. 

E cosnan aki cu riba nan mes ta noble, 
pero nan tin seis aña caba ta ripitien- 
do nan. Sr. Bikker su argumento ta 
como gobierno e tarea ta pa introduci 
ley pa duna un base legal na e vision- 
nan aki. Tin seis aña ta scucha e sto- 
rianan aki, pero no a bin ningun ley 
pa sostene e vision cu gobierno tin di 
energia renobabel y tambe di ‘kennis 
economie.’ Ta loke tin ta di 2013 tin 
un maneho, pero riba maneho no tin 
inversionista cu lo pone su placa aki 
pa crea cuponan di trabou. 

No a papia di Refineria 

Los di esey no a scucha nada tampoco 
riba e refineria. E refineria con cu bay 
bin, ta un pilar economico cu a sos- 
tene nos economia pa hopi decada y 
no a scucha nada den full e discurso 
riba e refmeria. Tin hopi ripiticion y 
ta haya cu un biaha mas e ta carac- 
terisa kico e gobierno ta haciendo, ta 
hopi scuma, pero hopi chuculati. 
Hopi show, pero hecho ta cu tin dos 


aña cu no ta gobernando e pais aki 
y practicamente e ta biahando rond 
mundo pa duna lectura. 

Retonan 

PDR semper a desplega nan trabou 
como partido pa control di gobierno 
y e retonan lo bay ta pa wak pa en 
todo caso e medidanan cu gobierno 
kier bin cun’e pa bay logra su vision 
di un presupuesto balansa cu nan kier 
bay sali na defensa di pueblo pa esaki 
no impacta nos pueblo, ni caba cu e 
economia di Aruba, lider di fraccion 
ta splica. Un di nan cu nan ta vislum- 
bra ta e Transfer Tax Levy, cu cada 
biaha cu bay banco of haci un pago, 
gobierno ta hinca man den bo cart- 
era. 

Un par di siman atras un profesor 
duna un lectura na Universidad di 
Aruba a confirma cu ni na Union 
Europeo no kier introduci esaki. 
Aruba no por bay bira un aquarium 
di experimento pa e gobierno aki pa 
tur sorto di medida, cu eigenlijk ta 
resultado di nan mal maneho finan- 


ciero. Na fmal di dia, e gobierno di 
Mike Eman a redobla e debe nacional 
y tin e pais den e situacion fmanciero 
economico cu e ta awor aki, Sr. Bik- 
ker ta indica. 

“Mi mester bisa tambe cu mi a haya 
hopi, eigenlijk casi un tiki chistoso y 
ironico cu den e vision di gobierno 
nan ta, por medio di gobernador, 
pone y bisa cu tin hopi pais cu lo ta 
uzando Aruba como ehempel pa loke 
ta trata e maneho economico. Segun 
mi, te unda cu mi sa, tur instancia in- 
ternacional cu a bin Aruba a desap- 
roba e maneho economico pa loke 
ta redoblacion di debe cu ta bayendo 
aworaki nan na 85% di nos producto 
bruto nacional y esey tin nos eigen- 
lijk strangula,” Sr. Bikker a comenta. 
Por imagina cu na Aruba ta pagando 
mas cu 206 miyon florin pa aña na 
servicio di debe. Placa cu por wordo 
inverti den e economia di Aruba, e ta 
indica. Lider di Fraccion no por ima- 
gina su mes con un mal maneho fi- 
nanciero economico por ta un ehem- 
pel pa otro pais den region.Q 

BISTA 


Fraccion MEP 


Parkeermeters formando un estorbo grandi pa desaroyo di caya Betico Croes 



Diamars mainta miem- 
bronan di fraccion di MEP 
a haci un recorido den 
caya Betico Croes bishi- 
tando comerciantenan y 
trahadonan cu ta labora 
den centro di ciudad. Pa 
fraccion e tawata impor- 
tante pa tende e opinion 
relaciona cu introduccion 
di parkeermeters. Den e 
siguiente alineanan nos lo 
describi testimonionan pa 
pueblo. 

Ta asina cu a cuminsa cobra 
riba dialuna cual pa cierto co- 
merciantenan ta e dia cu mas 


hopi ta bende cual efecto den 
nan benta a wordo sinti di 
biaha. Paga pa parkeer obvia- 
mente ta caba di stroba e traf- 
ico di cliente pa yega na nan 
negoshi. E introduccion di 
zona di parkeer obviamente 
enbes di structura cosnan 
den Caya Betico Croes ta 
percurando pa un desaroyo 
negativo pe negoshinan. 

Parlamentario Xiomara 
Ruiz-Maduro tambe a 
combersa cu varios comer- 
ciante y trahado. E la duna 
di conoce lo siguiente" Tin 
hopi preocupacion. Hopi 


ta cobra salario minimo y 
900 pa aña ta un suma hopi 
halto pa nan. Hopi tin miedo 
di parkeer nan auto leu y ta 
teme cu asina por wordo 
vandalisa. Tin cu ta haye un 
bon idea pero ta decepciona 
cu e manera con e ley a wor- 
do implementa. Ya cu gobi- 
erno a priminti cu lo bin un 
garashi di parkeer pero esaki 
nan no a bin. Comerciante 
ta preocupa si esaki lo afec- 
ta nan benta mas cu ya e ta. 
Nan ta warda diasabra awor 
pa por midi con e acogida ta. 
Esaki ta algun feedback cu 
nos a haya. M 

Parlamentario Guillfred Be- 
saril a vocifera lo siguiente di 
e recorido den Caya Betico 
Croes: "Despues di a cana 
den nos caya principal y a 
combersa cu varios di nos 
comerciantenan, ta duel mi 
di tende di nan mes un boca 
cu den e 2 dianan aki cu a 
introduci parkeermeters nan 
benta a cay cu 70%. Banda 
di esaki e comerciantenan ta 
preocupa pa nan emplead- 
onan ya cu nan mester paga 
75 florin pa luna (900 Florin 
pa aña) pa por para den cen- 
tro di ciudad. Esaki ta un gas- 
to adicional cu hopi no por 
carga. E gobierno aki a pone 
hopi peso riba e comerciante 
y awo e empleadonan tambe 
ta victima!” 

Solucionnan 

Parlamentario Evelyn Wev- 
er-Croes a duna di conoce 
cu Fraccion di MEP lo sigui 
cu e bishitanan aki y den 
combersacion cu esunnan 
mas afecta, lo presenta e so- 
lucionnan pa e problemanan. 
“E problemanan ta serio, 


hendenan ta hopi, hopi rabia 
y disgusta. Ya caba caya Beti- 
co Croes no tabata tin casi ac- 
tividad, y awor ta teme lo pio. 
Mi mester bisa cu hopi di e 
problemanan cu nos a scucha 
awe, nos a alerta gobierno di 
nan, y nos a urgi gobierno 
pa duna atencion, pero esaki 
no a pasa. Nos lo sigui cu e 
encuentro y bishitanan aki 
pa asina hunto cu cliente, 
empleado y comerciantenan 
yega na e miho solucion pa 
caya Betico Croes”. 

Realidad ta cu fraccion di 
MEP a constata cu e forma di 
introduccion di parkeerme- 


ters no tawata na agrado di 
mayoria di comerciantenan 
y trahadonan den caya. Im- 
portante pa enfatisa riba dje 
ta cu e accionnan di Gabi- 
nete Eman no ta duna un es- 
timulo real pa e negoshinan 
draai den Oranjestad. Par- 
tido MEP ta 

convenci cu mester bin otro 
forma pa regula trafico y pa 
regla parkeer drechi den cen- 
tro di ciudad. Mester STIM- 
ULA actividad den centro 
di ciudad y NO CABA cu 
actividad den caya Betico 
Croes, tawata palabranan 
di lider di MEP sra. Evelyn 
Wever-Croes. □ 



Xiomara Maduro (MEP) 

Reapertura di e refineria lo tin un efecto hopi positivo pa nos balansa di pago 


Den e reunion cu Frac- 
cion di MEP a sostene cu 
Banco Central reciente- 
mente nos a toca e tema di 
e reapertura di e refineria 
y su efecto pa e economia 
di nos Pais. 

Mas cupo di trabou 

Cu e reapertura di e refmeria 
lo bin cupo di trabou pa un 
grupo grandi cu awor ta sin 
trabou of ta trahando den 
otro ramo di trabou pa mo- 
tibo cu e refmeria ta cera. 
Hopi di esunnan cu a em- 
igra pa traha den exterior 
lo tin e oportunidad di bin 
Aruba bek. E reapertura lo 
trece cun’e tambe trabou pa 
e companianan cu ta ofrece 
producto y servicio na e re- 


fmeria. Tur e cuponan aki di 
trabou cu ta wordo bon paga 
lo trece cun’e un impacto 
grandi pa nos economia,ya 
cu e refmeria ta conta pa 12% 
como componente di nos 
GDP. Segun Banco esaki ta 
pone cu e reapertura di e re- 
fineria lo tin un efecto hopi 
mas grandi pa nos economia 
cu por ehempel e construc- 
cion y operacion di un hotel 
nobo. Un hotel no lo conta 
cu tanto cupo di trabou y 
tampoco cu e salario cu un 
refmeria por brinda na su 
trahadonan. 

Mas divisa 

Banco Central a indica tam- 
be cu e apertura di e refmeria 
lo yuda e balansa di pago di 



nos Pais grandemente. Se- 
gun Banco na e momento 
aki nos Pais ta paga un pro- 
medio di 300 miyon florin pa 
aña pa energia y esaki ta pone 
cu nos divisa ta baha. Cu e 
reapertura di e refmeria nos 
Pais lo conta cu divisa genera 
pa actividad di turismo y pa 
actividad di e refmeria. Pues 
nos no ta keda depende di 
turismo so. Si compara e di- 
visa cu por wordo genera pa 
e actividadnan di e refmeria y 
esunnan genera pa actividad 
di un hotel, e ta bira bisto cu 
e refmeria su actividadnan ta 
produci hopi mas divisa. Y 
si nos Pais por conta cu mas 
divisa esaki lo tin un efecto 
positivo pa nos balansa di 
pago.Q 

Plataforma Ban SalbaAruba 

Sensacionalismo periodistico den tempo di incertidumbre 


Sensacionalismo ta e tendencia 
di presenta hecho y noticianan 
na manera cu lo produci sensa- 
cion, emocion of impresion. 

Aki na Aruba nos ta den gara di sen- 
sacionalismo pasobra sigur mas o 
menos 70% di nos medionan di co- 
municacion ta sensacionalista, hopi 
di nan dunando Gobierno faborit- 
ismo absoluto y consecuentemente 
mal informando nos pueblo. 

E ta un lastima di mira con periodis- 
tanan sensacionalista, cu ta compro- 
meti cu un of otro partido politico, 
ta troce e realidad pa asina purba ma- 


nipula nos pueblo. 

Medionan di comunicacion compro- 
meti semper a duna informacion par- 
cialisa tocante e situacionnan sensibel 
y preocupante cu nos pais ta pasando 
aden actualmente. 

Noticieronan y corantnan sensacio- 
nalista a sa di inclui informacion di 
interes general na forma politico y no 
analitico, lagando asina un banda cu- 
alkier informacion importante y sus- 
tantivo cu lo por saca afo di loke cu 
realmente ta pasando na Aruba. 

Medionan di comunicacion partidar- 
io y comprometi cu partidonan po- 
litico ta prefera di crea un sensacion 


rond di cualkier situacion menos 
importante pa asina yuda Gobierno, 
of nan partido di preferencia, tapa na 
manera di M smokescreen M e realidad 
caotico di nos fmancia publico na 
Aruba. 

Pero, realidad di nos bida diario ta 
papia pa su mes y ni maske cualkier 
medio di comunicacion sensacional- 
ista purba di pinta esey bunita, ta nos 
pueblo ta esun cu ta sufriendo y esey 
ta algo cu no por sconde. 

Nos pais ta sclamando pa desaroyo 
social. Nos pais ta den un gran nece- 
sidad di ta sigur den su mesun cas y 
biba sin miedo di wordo atraca. Nos 


pais merece di bolbe gosa di un cali- 
dad di bida sostenibel. 

Nos Gobierno ta den e obligacion di 
sigura un futuro positivo pa genera- 
cionnan nos dilanti. 

Na luga di sigui hunga cu sentimento 
di nos pueblo, miho cos cu Sr. Mike 
Eman y su Gobierno por haci ta real- 
mente cuminsa traha na bienestar di 
nos pueblo. 

Creando sensacion mediatico no lo 
trece ningun solucion pa cu e crisis fi- 
nanciero cu nos pais ta pasando aden. 
Ayega e ora pa asumi responsabilidad 
y traha pa bo digno PuebloQ 


Xiomara Maduro (MEP) 


Indicadornan di economia no ta dunando un señal positivo 


Siman pasa nos a reuni cu Ban- 
co Central pa haya un bista di e 
economia di nos Pais basa riba e 
indicadornan di consumo, inver- 
sion, exportacion y importacion. 
Mester bisa cu e indicadornan ta 
duna señal cu no ta positivo pa 
nos economia. 

Consumidor no tin confiansa 

E consumido su confiansa ta hopi 
abou. Hopi tin miedo pa haci inver- 
sionnan grandi pa motibo di falta di 
confiansa. Na 2014 cu tur e problem- 
anan cu a surgi cu Hulanda a pone 
cu e confiansa di e consumidor a bay 
perdi. Y awor na 2015 cu e incer- 
tidumbre cu ta reina rond di e me- 
didanan ta pone cu e confiansa di e 
consumidor ta na e nivel mas abou 
cu nunca, segun Banco Central. E 
falta di confiansa aki ta pone cu no 
tin consumo suficiente pa engran- 
dece nos economia. 

Mas consumo di coriente y gas 

E cifranan ta mustra cu tin mas con- 
sumo di coriente y gas. Banco ta re- 


j. cz 


F'f' T UH ZEÉ 



lata e consumo di mas grandi di cori- 
ente na e echo cu hopi turista awor ta 
kedando na cas y esaki ta pone cu tin 
un subida di e consumo di coriente. 
Pa locual ta e subida di consumo di 
gas, Banco ta kere cu esaki ta debi cu 
awor hopi hende ta cushina na cas 
pa bende cuminda y e negoshi aki 
ta keda refleha den e consumo mas 
grandi di gas na e casnan. Esaki ta in- 
dicacion cu hotelnan y restaurantnan 
ta perde benta, locual por pone cupo 
di trabou na peliger y tranca nos eco- 
nomia. 

Mas container pero menos 
invoerrechten 

Banco ta haya remarcabel cu e canti- 
dad di container cu ta wordo importa 
ta subi pero cu e entrada di invoerre- 
chten pa gobierno no ta refleha esaki. 
No tin un splicacion valido ainda pa 
esaki pero segun Banco kisas esaki ta 
debi na importacion di producto mas 
barata, of cu falta control debido of 
tin tardansa ora di saca container for 
di waf. Un investigacion mester brin- 
da claridad riba esaki pasobra kisas tin 
un economia informal ta creciendo 


cu ta afecta e economia formal di nos 
Pais pa motibo di perdida di entrada 
pa gobierno y competencia inhusto 
pa esunnan cu si ta opera legalmente. 

Menos importacion di cuminda 
y cement 

Dos indicador cu sigur ta hala aten- 
cion ta esunnan di importacion di 
cuminda y cement. Tur dos a baha 
considerablemente. Nos Pais a haya 
mas bishita di turista y bo lo spera 
cu tin mas importacion di cuminda. 
Pero segun Banco e importacion di 
cuminda a baha drasticamente. Esaki 
ta un señal cu e turista cu nos Pais 
ta ricibi no ta gasta manera bo lo ta 
spera di nan. Mescos ta conta pa im- 
portacion di cement. Na unda cu go- 
bierno a anuncia proyectonan grandi, 
lo bo a spera cu e importacion di ce- 
ment lo ta refleha esaki, pero esaki 
no ta asina ya cu e importacion di ce- 
ment a cay hopi. Esaki ta trece duda 
den e ehecucion di e proyectonan cu 
ta andando cu kisas ta sufriendo re- 
trasonan cu nan turno ta afecta nos 
economia tambe.Q 


JuanAdy Thijsen (MEP): 

Mike Eman a crea 



Un di e forsa grandi di nos ora ta toca interes gener- 
pais ta e union cu tin na al. Segun parlamentario 
momentonan dificil cu e mr. Juan Ady Thijsen e 
pueblo mester sali dilanti union aki a bay perdi des- 


segregacion atrobe den pueblo 


de cu Mike Eman Prome 
Ministro y lider di AVP ta 
dirigiendo nos pais y Mike 
Eman ta hiba un maneho 
di segregacion. 

E desunion aki den pasado 
ya a yega di existi, pero tabata 
nos gran libertador Betico 
Croes cu a termina cu seg- 
regacion den pueblo y a per- 
cura pa tin un union. Esaki 
Betico a logra traves di nos 
himno y bandera pero tambe 
dor di e trato y oportunidad 
igual cu Aruba a conoce du- 
rante su liderazgo. Esaki a 
ser continua pa Nel Oduber 
pero lamentablemente Aruba 
seis aña pasa a bin conoce un 
cambio drastico pa loke ta e 
union bao di pueblo. Mike 


Eman a lidera un campaña 
por ehemplo den e Latinon- 
an na Aruba fomentando e 
idea cu Arubiano no ta gusta 
Latino. Un otro ehemplo ta 
na San Nicolas na unda AVP 
a propaganda division entre 
habitantenan di San Nico- 
las. Tambe entre e Hulan- 
desnan biba na Aruba AVP 
bao liderazgo di Mike Eman 
a fomenta e idea cu partido 
MEP ta contra Hulandesnan. 
Mike Eman Prome Ministro 
y lider di AVP a bay asina leu 
ta declara na radio Hulandes 
cu e Arubiano ta discrimina 
e otro islanan Hulandes. E 
maneho di segregacion ta 
ser confirma den e falta di 
maneho di integracion den 
su gobernacion. Segun parla- 


mentario mr. Juan Ady Thi- 
jsen na e momento dificil cu 
Aruba ta den ta importante 
pa trece union bek den nos 
pais. Pobreza, desempleo y 
poder di compra no ta haci 
distincion, den rasa, religion 
of creencia politico. Mike 
Eman Prome Ministro y lid- 
er di AVP ta papia di union 
mientras den mesun rosea ta 
contra un persona asina nan 
sinti cu no ta di acuerdo cu 
nan y hasta ta hiba maneho di 
MEP proof y ta persigui hen- 
denan di MEP. Parlamen- 
tario mr. Juan Ady Thijsen 
ta haci e apelacion pa nin- 
gun hende cay den trampa 
di Mike Eman y hunto nos 
traha riba e problemanan 
grandi cu ta asota nos pais.Q 

Eurobasket: 


Serbia ta gana Turkia y Italia ta derota Alemania 



BERLIN (AP) - Marco 
Belinelli a anota un bas- 
ket di 3 punto cu 20 sec- 
onde pa bay den over- 
time y despues a anota 2 


tiro liber pa sigura Italia 
su victoria cu score 89-82 
riba Alemania durante e 
campeonato Europeo di 
basketball diaranson. 



Awo Italia lo hunga contra 
Serbia pa prome luga den 
grupo B. Serbia no a perde 
niun wega, despues cu nan a 
derota Turkia 91-71 diaran- 
son tambe. 

Milos Teodosic a anota 17 
punto cu 12 asistencia, pa 
Serbia mantene su record 
perfecto cu 4-0, mientras 
Turkia a bay na un record di 
2-2. Italia ta 3-1 y Alemania 


tin un record di 1-3. 

Grecia tambe a mehora su 
record pa 4-0 y a sigura un 
luga den e fase di knockout, 
despues di a derota Slovenia 
cu score 83-72 den grupo C 
na Zagreb, Croatia. 

Finlandia a derota Bosnia- 
Herzegovina cu score 88-59 
pa un record di 2-2, mientras 
cu Bosnia a bay na un record 
di 1-3 den grupo A. Israel a 
bay dilanti cu un record di 


3-1 despues di a derota Po- 
lonia den un wega preta, cu a 
termina cu score 75-73. 
Republica Checo a gana 
Belgica 66-64 den grupo D. 
Ucraina a gana su prome 
wega, despues di a derota 
Latvia 75-74. 

E teamnan na prome luga 
den cada grupo ta avansa pa 
e fase di knockout, cual lo 
tuma luga na Lille, Francia.Q 


Mas cerca di logra Grand Slam 


Serena Williams ta derota su ruman Venus na US Open 



NEW YORK (AP) - Den 
algun parti di e di 27 edi- 
cion di Williams vs Wil- 
liams, Venus a duna Ser- 
ena dificultad. 

Y ora cu Serena a tuma con- 
trol pa resulta victorioso cu 
score 6-2, 1-6,6-3, den un 
tremendo partido di kwart 
fmal di US Open, cual ta 
permiti Serena sigui riba 
caminda pa purba gana e 


prome Grand Slam den un 
aña desde 1988, Venus cu un 
sonrisa na su cara a brasa su 
ruman muhe chikito y a bis’e 
den su horea, “Mi ta asina 
contento pa bo.” 

“Ta obvio cu nos ta competi 
masha fuerte riba cancha di 
tennis”, Serena a bisa mas 
laat, “pero manera cu e wega 
termina, nos ta ruman, nos ta 
compañero di camber, nos ta 
tur esey.” 


Cu 2 victoria mas, Serena, 
kende ta number 1 di mun- 
do, por bira e prome hungado 
desde Steffi Graf na 1988, pa 
colecta tur 2 titulo di Grand 
Slam den un aña. Plus, si e 
por gana loke lo ta su di 4 ti- 
tulo di US Open consecuti- 
vo, di 7 total, e lo iguala Graf 
su 22 titulo di campeonato, 
cual ta e cantidad di mas hopi 
den e era profesional, cual ta 
na di 2 luga, solamente tras di 
Margaret Court, cu tin 24. 
“Esey lo ta grandi, no djis pa 
mi, pero pa ful mi famia, djis 
pa loke e ta representa y con 
duro nos a traha y di unda 
nos a bin. Pues e lo ta un mo- 
mento pa nos famia”, Venus, 
kende ta 15 luna mas bieu cu 
Serena, a bisa. “Pero na mes 
momento, si e no pasa, esey 
lo nos kibra bo. Nos no tin 
nada di proba. E no tin nada 
di proba. E ta e miho.” 

E partido di diamars tabata 
riba e di 14 aniversario cu e 
rumannan Williams a hun- 
ga contra otro na Flushing 
Meadows den final, na 2001, 
e biaha aki nan a hunga otro 
cu hopi mas na liña.Q 

Reina Elizabeth II ta pasa Reina Victoria pa reinado mas largo 



LONDON (AP) - Tabata 
un dia pa buki di historia. 
Pero e no tabata algo cu 
su mahestad lo celebra. 

Diaranson dia 9 di septem- 
ber 2015 pa 5or y mey di at- 
ardi, Reina Elizabeth a bira e 
monarca cu a reina na Gran 
Britania pa mas largo. 

Reina pa 23.226 dia, mas o 
menos 63 aña y 7 luna, segun 
Buckingham Palace, Eliza- 
beth a pasa Reina Victoria, su 
bisa bisawela, un muhe asina 
poderoso cu el a duna un era 
su nomber. 

E1 a reina mas largo cu Hen- 
ry VII (37 aña), mas largo cu 


varios Rey Richard, hopi mas 
largo cu su tata, Rey George 


VI (15 aña). Sigur el a reina 
mas largo cu Rey Edward 
VIII, su omo, cu a baha di 
trono poco menos cu un aña, 
pa e por casa cu Wallis Simp- 
son, un Mericano divorcia. 
Elizabeth tabat’ey prome 
cu Beatles, tabat’ey ora cu 
despues di guera e pais mes- 
ter a trata cu porcionnan 
controla, ey durante loke el 
a yama “annus horribilis” na 
1992, den cual monarkia ta- 
bata parce di wordo menasa, 
ora cu 3 di su 4 yiunan a sep- 
ara di nan casa of divorcia. E 
tabaf ey na 1997, ora cu e na- 
cion tabata di luto pa e morto 
inespera di Prinses Diana. 


Awo un bisawela, Elizabeth a 
mira un monarkia Britanico 
florece, simbolisa pa su ni- 
eto, Prins William, kende su 
casamento na 2011 a wordo 
mira rond mundo y cual 
a produci 2 mucha masha 
popular, incluyendo un fu- 
turo rey. 

Diaranson tabata un dia di 
gran logro, pero e reina di 
89 aña a marca e dia manera 
el a haci hopi biaha prome: 
djis cumpli cu su asuntonan 
trankil manera semper, hab- 
riendo un liña pa trein, deve- 
la un plakkaat, y reuni cu su 
suhetonan. 

E no a reconoci e evento, 


pero el a bisa e multitud na e 
stacion di trein na Scottland, 
cu esaki no tabata un logro 
cu e tabata busca. 

“Mi ta gradici boso tur pa e 
mensahenan bunita y boso 
bondad”, Elizabeth a bisa. 
“Esaki no ta un logro cu mi a 
aspira pa yega.” 

Elizabeth no a bisa mucho 
durante su discurso, cu a 
dura mas o menos un min- 
uut of dos. Sigur e no a bro- 
ma tocante e duracion di su 
reinado. Den su silencio tin 
misterio. Kico e ta pensa di 
berdad ? Masha poco hende 
sa y esunnan cu sa, no ta 
bisando nada. □ 




Camarografo na Hungria kita di trabou pa scop y trompica migrantenan 


BUDAPEST, Hungria 
(AP) - Un muhe cama- 
rografo pa un canal di 
television ultra naciona- 
lista di Hungria a wordo 
kita di trabou, despues cu 
el a wordo filma ta scop 
y trompica migrantenan 
ora cu nan tabata huy di 
polis. 

E imagennan di diamars a 
bay internacionalmente vi- 
ral den algun ora riba media 
social. E editor di NITV, 
Szabolcs Kisberk, a bisa den 
un declaracion cu e emplea- 
cion di e muhe, identifica 


como Petra Laszlo, a wordo 
termina inmediatamente. E1 
a bisa cu el a comporta na 
un manera inaceptabel na e 
punto di coleccion di polis 
supervisa, pa Arabenan, Asi- 
aticonan y Africanonan cu ta 
crusa frontera di Serbia. 

Den e videonan y imagennan 
riba internet, por mira Laszlo 
ta tirando scop na banda esti- 
lo karate, na rudia di 2 hende 
- un homber jong y un mu- 
cha muhe adolescente - ora 
cu nan a core pasa banda di 
dje. Tur dos a tambalia pero 
nan no a cay, y Laszlo a sigui 
filma. 


Por a mir’e ta filma un 
homber cargando un mu- 
cha homber den su brasa 
- despues el a saca su pia pa 
trompica e homber ora cu el 
a pasa. E homber y e mucha a 
cay abou, e homber a cay riba 
e mucha. Por a mira e mucha 
homber ta yora di dolor na 
mes momento cu e homber a 
lanta y zundra e camarografo, 
kende a sigui film’e. 

Hopi di NITV su contenido 
ta concentra rond di e activi- 
dadnan di e partido Jobbik, 
cual kier tur migrante de- 
porta. Dos partido di oposi- 
cion iskierdista - ex prome 





minister Ferenc Gyurcsany 
su Coalicion Democratico y 
Dialogo pa Hungria - tur 2 a 
bisa cu nan lo reporta Laszlo 
na polis, cu speransa cu e lo 
wordo acusa di maltrato, un 


crimen cu tin posibel cas- 
tigo di prizon. Timea Szabo 
di Dialogo pa Hungria a bisa 
cu Laszlo a demostra e cos di 
mas baho di comportacion 
humano. □ 


















DIAHUEBS 10 SEPTEMBER 


MilROND MUNDO 



Iglesia Penteeostal di Brazil ta yama gaynan bon bini 



RIO DE JANEIRO (AP) - 
Cu su bos yen di carisma 
y capaz di motiva un mul- 
titud di algun cien hende, 
Marcos Gladston tin tur 
cos pa ta un predicado 
exitoso. Pero Gladstone 
tin algo cu mayoria lider 
Pentecostal no tin - un 
esposo. 

E y su casa Fabio Inacio ta 
co fundado di Iglesia Cris- 
tian Contemporaneo, un 
di e poco iglesianan di de- 
nominacion Pentecostal cu 
ta yama homosexualnan bon 
bini, y cu a nace di Gladstone 


su soño pa predica tocante 
amor y aceptacion pa tur 
hende. 

Algun decada pasa, casi no 
tabatin Pentecostal na Brazil, 
pero awo nan ta 1/5 parti di 
e populacion. Brazil ta cas di 
mas Catolico cu cualkier otro 
nacion. Nan ta generalmente 
mas socialmente conserva- 
tivo cu nan rumannan Catol- 
ico: fuerte contra aborto, 
cual ta prohibi cu excepcion 
den circunstancianan limita, 
y contra matrimonio homo- 
sexual; den añanan recien, 
unionnan civil di parehanan 
di mesun sexo a wordo per- 



miti pa wordo converti den 
matrimonionan. Algun Igle- 
sia Pentecostal Brasilero ta 
hasta ofrece programanan 
cu ta insinua di ta cura hen- 
denan gay. Esey no ta e caso 
cu Cristian Contemporaneo, 
cual a celebra nan di 9 ani- 
versario e siman aki y e aper- 
tura di nan di 9 sucursal, cu 
un servicio teatrico na un ex 
cinema na un bario na Rio. 
“Nan ta yama bo bon bini, 
nan ta acepta bo, pasobra 
Dios ta stima nos manera nos 
ta”, Katia Simene, un lesbian 
di 48 aña cu ta parti di e igle- 
sia di 3 aña pasa. 

Naci Catolico, ora Gladstone 
tabatin 14 aña su famia a con- 
verti pa Pentecostal, parti di e 
iglesianan cu ta prolifera den 
gran parti den barionan po- 
ber. E1 a wordo saca despues 
di a kibra un compromiso di 
4 aña y a sali como gay. 

“Esey tabata un scandal gran- 
di den e misa”, el a bisa, gri- 
tando pa wordo scucha over 


di e musica duro y e algun 
cien di hendenan cu a yega 
na e misa nobo. “E señora cu 
lo a bira mi suegra, a bisa tur 
hende - hasta prikichinan, 
cacho y pushi.” 

Despues di esey, Gladstone 
a sinti manera e no tabata 
pertenece na niun misa, pues 
el a funda Cristian Contem- 
poraneo na e bario Lapa na 
Rio. E prome sirbishi a atrae 
algun dozijn hende. 


Entre nan tabata Inacio, 
kende tambe a kibra un 
compromiso cu un muhe y 
a aleha di e denominacion 
Pentecostal. Despues e y 
Gladstone a casa y a adopta 
2 yiu, kendenan tin 11 y 12 
aña awo. 

Hunto nan a lidera e expan- 
sion di e iglesia te riba 3 mil 
miembro na 3 ciudad, cu 3 
otro sucursal programa pa 
habri pa fin di aña.Q 



Potret saca pa casualidad ta haci hardinero un celebridad local 


DUSHANBE, Tajikistan 
(AP) - Un hardinero di ci- 
udad na e capital di Tajik- 
istan a bira un celebridad 
local, pa puro casualidad, 
ora cu un fotografo di Ru- 
mania a saca su potret. 

Reportenan local di televi- 
sion y riba internet tocante 
Munira Mirzoyeca di 19 aña 
su inclusion den Atlas of 
Beauty - un coleccion on- 
line di bunitesa femenino 
diverso di rond mundo - a 
hacie reconocibel riba cay- 
anan di Dushanbe, caminda 
e ta planta flornan. 

E ta spera cu su fama nobo 
lo por yuda salba su famia di 
pobresa. E kier sigui cu su es- 
tudio pa e por haya un miho 
trabou pa mantene su famia, 
na e nacion cual tabata parti 
di Union Sovietico, na Asia 


Central, caminda e ta com- 
parti un apartamento di un 
camber cu su mayornan y 4 
ruman chikito. 

Mirzoyeva su soño di bira un 
dokter, a pesar cu el a wordo 
forsa pa pobresa pa stop su 
educacion, mientras cu e ta- 
bata den scol basico. 

Despues di su fama inespera, 
gruponan online a bay den 
accion pa recauda fondo pa 
mand’e scol bek. Esey a trece 
speransa cu ta parce leu te al- 
gun siman pasa. 

“Si a oportunidad presenta, 
defmitivamente lo mi sigui 
cu mi estudio, pasobra esey 
ta mi soño di mas grandi”, 
Mirzoyeva a bisa. “Mi gusta 
mi trabou di hardinero, pero 
mi no tin e oportunidad, mi 
no por studia. Pero si mi 
haya e oportunidad, mi lo 
hacie defmitivamente. 

Zodiac Merdia ta sigui parti premio entre su hungadonan 


ORANJESTAD- E sor- 
teonan di e weganan di 
Lotto, cu ta hunga den e 
oranan di merdia, a per- 
miti cu hopi mas hunga- 
do por tin mas chens pa 
gana, ya cu tur hungado 
ta purba nan suerte sea 
den e oranan di merdia 
of anochi y bira un ga- 
nado sigur. 


Durante e sorteo di Zodiac 
di Merdia di diasabra 5 di 
september ultimo, un di e 
hungadonan di Lotto cu a 
dicidi di cumpra su num- 
bernan den e oranan di 
merdia a gana 12.500 florin. 

E1 a cumpra su ticket cu e 
numbernan di suerte, 9584 
cu signo di Scorpio, na 
Lucky Cher-ann situa na 


Piedra Plat y a logra cuadra 
e numbernan cu esun ga- 
nado, ganando asina e suma 
di 12.500 florin. 

Di e forma aki Zodiac su 
sorteo di Merdia ta sigui 
parti premio entre su hun- 
gadonan. 

Lotto, e loteria di Aruba 
tin 8 diferente wega; Cato- 
chi, Big 4, Zodiac, Wega di 
Number Korsou di Lotto, 


Lotto di Dia, Lotto 5, Mini 
Mega y weganan Raspa y 
Gana. 

Cumprando Lotto bo ta 
contribui na deporte riba 
nos isla. Meta di e funda- 
cion ta pa organisa loteria, 
cambia bida di su hunga- 
donan y na mes momento 
inverti den deporte local pa 
medio di donacionnan na e 
comision di subsidio. □ 




Club di F.C. San Nicolas ta gradici 





w 

' w 


Club di F.C. San Nicolas, y 
districto di San Nicolas su 
unico ekipo di futbol den 
Division Honor. Cu esaki 
nos kier bisa danki y gradici 
tur esunnan cu a yuda y con- 
tribui pa haci nos recaudacion 
di fondo cu benta di cuminda 
bami y nasi, un realidad y 
exito. Hopi hopi danki, sin 
boso sosten y aporte esaki lo 
no tawata posibel. 

Nos, FC San Nicolas, su di- 
rectiva lo sigui traha pa yega 
na su metanan pa e campe- 
onato venidero. No tin otro 
alternativa, ainda nos ta bus- 
cando un sponsor pa nos eki- 
po di Division Honor. Pero, 
nos lo keda hopi contento y 


agradecido cu tur 
yudansa, chikito cu e 
por ta cu nos ta haya, 
y cada florin ta conta. 

Pa e campeonato aki 
nos lo trata pa lanta e 
animo pa e deporte y 
pa boso ekipo Divi- 
sion Honor FC San 
Nicolas. 

Esunnan cu ta corda, 
sa cu ta basta aña cu 
San Nicolas a keda 
sin ekipo den Divi- 
sion Honor. Awor, 
a bira tempo pa esaki 
cambia, our time is 
now! Hunto nos por 
logra hopi, pa esaki bira re- 


0 

FC San Nicolaas 

Ubunto 

alidad mester sosten y apoyo 
di full San Nicolas. Esaki ta 


boso ekipo Division 
Honor ban demostra 
union y solidaridad 
cu boso ekipo. 

Nos ekipo ta train tur 
diamars y diahuebs 
na Joe Laveist Sport 
Park, di 7:30pm pa 
9pm, semper por 
pasa pa duna bo sos- 
ten na e hungadonan. 

Corda pa like nos 
Facebook page, asina 
bo por keda altanto di 
FCSN su actividad- 
nan. https://www. 
facebook.com/fcsan- 
nicolaas.aruba 
Bo kier mustra bo amor y 


apoya, demostra cu bo ta 
hunto cu nos, anto bisti bo 
T-shirt di e ekipo, FC San 
Nicolas. 

Pa ordo esun di bo, por inbox 
nos riba FB of tuma contacto 
cu un miembro di e ekipo. 

Hopi ta esunnan cu ta puntra 
kico kier men “ubunto”, esa- 
ki ta bin di e palabra Africano 
“ubuntu”, cu kiermen “nos 
t’ey pasobra abo t’ey” of “ami 
ta pasobra abo tambe ta” - 
simplemente den nos Papia- 
mento crioyo“nos cu nos”. 
Nos tawata kier algo nobo, 
algo cu nos hende por corda 
facil y pa motibo nos a scoge 
ubunto!! Bo ta cu nos?Q 

Lo scucha mas testigo den caso Babel 

OM a cuminsa investigacion riba loteria 

di auto di MFK 




WILLEMSTAD - Minis- 
terio Publico a cuminsa 
un investigacion riba e lo- 
terianan di auto cu MFK a 
bin ta propaga for di aña 
pasa. E ciudadano Arthur 
Donker a entrega un keho 
na Ministerio Publico 
riba e sorteonan aki cu na 
su concepto ta ilegal. E 
corant Hulandes De Tel- 
graaf a informa awe cu a 
base di e denuncia a cum- 
insa un investigacion . 

Mientras tanto awe mainta 
riba su aniversario, hues a 
cuminsa e caso contra di 
Gerrit Schotte y su partner 
Cicely van der Dijs. 

Nan ta acusa di diferente 
violacion di ley. Sinembargo 
despues di un sesion cortico 
hues Lips a dicidi pa sus- 
pende e caso te dia 4 y 6 di 


november awor. E motibo ta 
cu hues -comisario a indica 
cu no por a scucha tur testigo 
ainda. Den e sesion pro forma 
cu tabatin anteriormente e 
aña aki, hues a bay di acuerdo 
pa laga scucha diferente tes- 
tigo. Abogado mr. Eldon Sul- 
varan a pidi pa scucha mas cu 


40 testigo, pero hues a honra 
8 so. Pero no a logra scucha 
tur, di cua dos ta na Italia y un 
na Inglatera. Considerando e 
desaroyo aki, hues a opta pa 
pospone e caso aki. 

Pa loke ta trata e sorteonan 
di auto cu ta propaga fuerte- 


mente na diferente emisora 
y television, e corant De 
Telegraaf ta bisa cu ta inves- 
tigando si e cos aki por. E in- 
vestigacion ey ta los for di e 
caso Babel, asina e corant ta 
bisa. For di aña pasa ciudada- 
no Arthur Donker a haci de- 
nuncia contra e promocion 
aki pasobra MFK no tin per- 
mit pa e sorteonan aki. “No 
tin stempel riba e lotnan aki. 
Tin algo cu no ta cuadra”, 
asina Donker ta bisa. 

E corant ta bisa cu Ministe- 
rio Publico a confirma cu ta 


investigando e caso aki. “Nos 
ta trahando riba e caso. Nos 
no por bisa si tin violacion di 
regla”, asina el a bisa. E cor- 
ant no ta bisa cu ken nan a 
papia na OM di Corsou. 

E corant ta cita tambe de- 
claracionnan di e ciudadano 
Ruben Suriel cu tin miedo 
cu e benta di lot pa auto ta un 
tipo di labamento di placa. 
“Ken sa cuanto ta bende? 
Kico ta pasa tras di cortina”, 
asina Suriel ta puntra. Suriel 
a bisa cu e ta apoya e inves- 
tigacion di OM. Q 


Bonaire Business and employers association 


KRALENDIJK - Durante 
un reunion extraordinario 
di miembro di Bonaire 
Business and Employ- 
ers Assocation (BBE) bon 
bishita dia 2 di september, 
a scoge miembronan di 


directiva nobo y miem- 
bresia a aproba e diferente 
posesionnan di directiva. 

Dor di e sosten amplio di 
miembresia, a duna direc- 
tiva extra motivacion pa duna 


contenido mas aleu y pa de- 
fende e interesnan di miem- 
bronan riba tereno social y 
economico. Awor cu a yena 
tur e vacaturanan di directiva, 
directiva e proximo lunanan 
pa continua pa duna forma 


na un manera mas eficien- 
te y efectivo di asistencia y 
conseho na su miembronan 
tocante problemanan social 
y economico y promocion 
mas aleu di e dialogo entre 
dunadonan di trabou, traha- 
donan y organisacion com- 
ercial na Boneiro, e directiva 
nobo a declara na fmal di e 
reunion. 

Mas aleu directiva a duna 
di conoce cu tin un presion 
fuerte riba dunadonan di tra- 
bou na Boneiro riba tereno 
di regulacion di lei, fman- 
ciamento y e costo nan en 
general. Esaki ta trece cun’e 
cerca BBE responsabilidad di 
e punto di bista comunitario 
tocante e puntonan di dolor 


y haci esaki conoci cerca e 
instancianan responsabel y 
via di esaki drenta comber- 
sacion tocante e posibel so- 
lucionnan pa esaki. Aki di- 
rectiva na prome instancia e 
proximo lunanan lo bay traha 
pro activo dirigi. 

E directiva nobo ta consisti 
di Anja Romeijnders como 
presidente, Martien van der 
Valk vice presidente, Meriam 
van Kampen-Scholtes tes- 
orero, Steven Ciereman vice 
tesorero, Itishmira Croes- 
Soliana secretaria, Burney 
el Hage vise secretario y 
Eddy Carrillo como miem- 
bro di directiva. E directiva 
ta alcansabel via board@bo- 
nairebe.com □ 



Cobertura internacional pa 
CNSJ cu 26 periodista for di 
diferente region 



WILLEMSTAD - Cura- 
çao North Sea Jazz Festi- 
val (CNSJF) 2015 a supera 
tur expectativa. CNSJF a 
posiciona su mes un biaha 
mas como e evento musi- 
cal di mas grandi den re- 
gion di Caribe. Manera e 
añanan anterior Oficina 
di Turismo di Corsou 
(CTB) ta yuda promove 


e festival den su merca- 
donan principal. 

CTB den estrecho colabora- 
cion cu Fundacion Bon In- 
tencion ta traha hunto pa un 
promocion prome, durante y 
despues. 

E aña aki CTB a invita un 
total di 26 periodista bin di 


Aruba, Brasil, Canada, Co- 
lombia, Estados Unidos, 
Surnam y Venezuela pa cubri 


CNSJF 2015. 

Ademas di cubri e festival, 
e prensa invita a haya opor- 


tunidad di conoce algun di 
e atraccionnan di mas nobo 
cu nos isla tin di ofrece. Tur 
e promocion cu lo bin como 
resultado di e cobertura di 
CNSJF 2015 lo ta base pa 
cuminsa promove CNSJF 
2016 cu ya a ser confirma. 

Pa huesped tur e prensa in- 
ternacional ta danki na colab- 
oracion di nos partnernan di 
turismo y e team profesional 
di CTB cu tin 26 aña di ex- 
perencia pa loke ta ‘anfitrion’ 
di prensa internacional. CTB 
a manda pabien pa Funda- 
cion Bon Intencion cu otro 
exitoso festival.Q 

Directorado di supervision y mantencion di ley hisando 
profesionalismo di su trahadonan 


KRALENDIJK - Reciente- 
mente, e grupo nucleo di 
e proyecto di implementa- 
cion a sali pa Hulanda pa 
asisti na un entrenamen- 
to/curso desde 7 pa 11 di 
september. 

E grupo aki ta consisti di dies 
trahado di OLB, entre nan, 


shete inspectornan y un 
consehero di Directorado di 
Supervision y Mantencion 
di Ley, dos trahado di direc- 
torado R&O y un trahado di 
Stinapa. 

E grupo aki lo bay continua 
cu e di dos parti dje pro- 
grama di entrenamento. 

E meta di e entrenamento aki 


ta pa trein e inspectornan y 
trahado di OLB pa nan bira 
trainer y despues pa nan train 
nan coleganan riba e tereno 
ariba menciona. Na e manera 
aki ta salvaguardia e conoce- 
mento y esaki lo keda den e 
aparato gubernamental. 

E proyecto aki ta keda patro- 
cina pa ministerio Hulan- 


des di Infrastructura y Medio 
Ambiente (I&M). 

Despues di a logra introduci 
e asina yama “digitale check- 
list”, caminda ta haci control 
digital, e training aki ta con- 
tribui na desaroyo profesion- 
al di nos hendenan local riba 
tereno di naturalesa, medio 
ambiente y maritimo. 


Directorado di Supervision y 
Mantencion di Ley, ta suma- 
mente contento cu e logro 
aki, pa asina yiu nan di tera 
ta bira profesionalnan riba e 
tereno di inspeccion, hunto 
cu nan coleganan cu ta en- 
carga cu dunamento di per- 
mit y nan partner strategico 
Stinapa.Q 


Wyclef Jean ta captura curason 
di Oranjestraat cu un presentacion 

inespera 




WILLEMSTAD - E fin di 
siman tras di lomba taba- 
ta domina pa e tremendo 
ambiente patrocina pa 
Curaçao North Sea Jazz 
Festival. E di seis edi- 
cion di e festival atrobe a 
proba di ta un evento di 
tanda cu keto bay ta mar- 
cando pauta internacio- 
nalmente. 

E aña aki, e presentacion mas 
energetico di e festival ta- 
bata indudablemente esun di 
Wyclefjean. 

Tambe Wyclef a duna un pre- 
sentacion unico den e bario 
di Oranjestraat na e WIFI’ing 
Park crea pa fundacion Tur- 
tuga. Deja Menshe a skirbi 
un articulo pa retkaribense. 
nl cu foto di Shadia Elhage 
cu Bon Dia Aruba ta repro- 
duci. 

E famoso compositor y can- 
tante Haitiano cu a bende 
miyones di album durante 
su lustro carera cu Fugees y 
tambe como solista, alabes 
a colabora cu artistanan re- 
nombra manera Shakira, 
Bono y Avicii. A pesar di tur 
su fama, Wyclef no a perde e 
fanaticada fo’i bista y ta tuma 
tempo pa conoce e pueblo cu 
semper a sostene. 

Diasabra ultimo a toca turno 
di Oranjestraat, un di e bari- 
onan mas bieu di Corsou, 
unda In Ya Face Entertain- 


ment y Fundacion Turtuga 
a invita un grupito modera 
di muchanan di bario y nan 
mayornan y demas fanatica- 
da, pa bini hunto y gosa di un 
presentacion inespera. 

Wyclef a yega riba un brom- 
mer, pa asina e por a mira mas 
tanto posibel di nos isla. “Ami 
ta homber di pueblo y mi sti- 
ma hende y no ta tur hende 
por paga un carchi pa wak 
mi presentacion, p’esey mi ta 
tuma mi tempo pa mi conoce 
e pueblo”, el a splica. Wyclef 
tabata specialmente interesa 
den e meta di e WIFI’ing 
Park y con esaki ke trece e ha- 
bitantenan di bario hunto pa 
asina e intercambio sano di 
idea tuma luga. Tabatin algun 
paisano Haitiano presente, 
kende e la duna un serenata 
conmovedor y a tuma tempo 
pa saca potret cu nan. 



Durante di su presentacion 
Wyclef a conta diferente an- 
ecdota di su bida personal, 
manera con el a lanta den e 
bario patras di Croix-des- 
Bouquets na Haiti, bou di 
circunstancianan masha hu- 
milde. “Mi ta conta mi yiu 
muhe cu mi tabata bay skol 


riba burico, loke e no ta kere, 
pero bo por imagina bo cu 
ora ma muda pa New York 
na edad di 10 aña, esaki ta- 
bata un shock inmenso”, el a 
comparti. 

Tambe e la papia priminti di 
pronto bini cu material nobo 
y ta colaborando cu varios ar- 
tista di renombre. Despues 
e la duna un presentacion 
gratis na tur presente, kende 
por a gosa di varios hit mane- 
ra ‘Gone till November’ y 
‘Guantanamera’. Prome cu 
Wyclef a bay fo’i Oranjestraat 
el a percura pa saca potret cu 


tur hende y a desplega un 
pasenshi enorme pa tur pre- 
sente. 

Su presentacion durante fes- 
tival tabata uno energetico y 
e publico presente no a para 
keto. A reina un atmosfera 
dushi unda un y tur a gosa 
un bol, ya cu e enigmatico 
artista ta conoci pa su presen- 
tacion inolvidabel. “Bo duna 
e publico tur loke bo tin, nan 
ta duna bo nan curason bek 
y Corsou sigur tin un luga 
special den mi curason”, e 
Wyclef a conclui. “Lo mi bin 
bek sigur”. Q 



Un persona deteni den investigacion di droga 


WILLEMSTAD - Dialuna 
e Team di Mantencion di 
Ordo Publico Rio Canario 
a tene un control di traf- 
ico. 

Durante e control aki nan a 
para un vehiculo y na mo- 
mento di control den e ve- 
hiculo nan a haya y confisca 


un saco di plastic cu 55 top di 
marihuana. Polis a detene e 
siguiente personanan N.I.K. 
naci na Virginia di 25 aña di 
edad y R.S.A. naci na Califor- 
nia di 24 aña di edad cu tabata 
den e vehiculo pa violacion di 
Ley di droga. 

Continuando cu e investiga- 
cion e team a bay na un cas 


riba Cas Coraweg caminda 
nan a topa cu e otro person- 
anan M.J.L. di 21 aña di edad; 
R.A.PR. di 27 aña di edad, 
J.A.C.H.M. di 21aña di edad 
y un dama L.M.L. di 24 aña 
tur cuater naci na Corsou. 

Tambe polis a haya y confisca 
un saco di plastic grandi cu 


208 top di marihuana. A de- 
tene tur e cuater personanan 
ariba menciona pa violacion 
di Ley di droga. 

E team a sigui cu nan inves- 
tigacion y a bay na un cas na 
Kaya Piano y a haya un etui 
grandi conteniendo restonan 
di droga y placa cash y a con- 


fisca esakinan tambe. 

Despues di interogacion na 
Warda di Polis e homber so- 
spechoso J.A.C.H.M. a keda 
detene pa mas investigacion, 
mientras cu e tres otro per- 
sonanan a wordo poni den 
libertad. 

Investigacion den e caso ta 
continua. □ 

MILOCAL 




ORANJESTAD - Taba- 
ta un orguyo grandi pa 
Sportvereniging RCA pa 
inaugura e cancha aki cu 
a wordo realisa cu esfuer- 
so di su propio miembro- 
nan, manera Eric Gomez, 
na kende e cancha a wor- 
do dedica. 

Esaki tabata debi na e trabou- 
nan incansabel cu el a haci cu 
e cancha aki awor a bira re- 
alidad. Prome Minister Mike 
Eman tabata presente na e 
ceremonia di inauguracion 
y a sigui esaki cu un orguyo 
grandi, mirando cu tras di 
e proyecto aki tin e me- 
sun meta di Gabinete Mike 
Eman I y II pa hiba diferente 
di e tipo di e canchanan aki 
den barionan rond Aruba. 

Ditto Acosta, Presidente di 
e organisacion deportivo 


Prome Minister Mike Eman: 

RCA a inaugiira mini cancha di futbol cu yerba artificial 



RCA, a splica cu ta trata di 
un cancha di 40 pa 20 meter, 
specialmente pa muchanan 
chikito cu ta hunga den un 
formato di 8 contra 8, mien- 
tras cu den e grupo mas 
grandi ta hunga den formato 
di 5 contra 5. 

Acosta a splica cu e cancha 
aki por haci bon uzo di dje y 
a constata caba cu tanten cu e 
club ta habri, e cancha aki ta 
continuamente den uzo door 
di hobennan. 

Realisacion di e cancha aki 
cu yerba artificial a wordo 
logra principalmente danki 
na cooperacion di e miem- 
bronan cu a hinca hopi di 
nan tempo pa yuda den su 
construccion y naturalmente 
donacionnan cu a ricibi, 
manera e tubonan di e heki- 
nan cu tin rond di e cancha 
cual tabata un donacion di 
ASU. E tubonan tabata di Joe 
Laveist Sport Park. 

Ditto Acosta ta trahando 
hopi cerca cu Prome Minis- 
ter Mike Eman y su vision pa 
construi e mini canchanan di 
futbol, pero cu yerba artifi- 
cial, den barionan di Aruba. 
E idea tras di e veldnan di 
Mike ta pa trece e hoben- 
nan di e bario hunto y haci 
practicanan sano, den futuro 
yudando otro hobennan di e 
bario pa keda leu di e mundo 
di criminalidad. Siguiendo 


cu e vision di Mike Eman, 
como Presidente di RCA 
Acosta a implementa e ide- 
anan aki den su organisacion 
y awe por mira e resultado. 

Como un organisacion cu tin 
rond di 150 mucha miembro, 
a dicidi caba cu den futuro lo 
construi un di dos cancha di 
futbol na otro banda di e veld 


di bala principal. Di e forma 
aki ta cumpli cu e demanda 
y contribui pa crea hoben- 
nan sano pa futuro di Aruba. 
RCA ta e unico organisacion 
cu tin dos team den tur e cat- 
egorianan di LIFIDA. 

Tin plannan grandi pa RCA y 
esaki ta inclui un renobacion 
amplia di tur instalacionnan 


cu ta basta bieu y ta spera cu 
esaki por wordo logra den un 
tempo relativamente cortico. 
Acosta a gradici Prome Min- 
ister Eman pa su presencia 
na RCA demostrando asina 
su apoyo na e organisacion 
deportivo y a desea e man- 
datario tur clase di exito cu e 
veldnan cu e kier logra con- 
strui rond Aruba. □ 


Leo den Hertog 

“Organisacionnan priva ta sigui pensamento di Premier 

riba mini canchanan di futbol” 


ORANJESTAD - Na mo- 
mento cu Mike Eman a 
bira Prome Minister di 
Aruba na fin di aña 2009, 
e tabata considera masha 
importante pa promove 
mas movecion y even- 
tonan saludabel den tur 
bario. P’esey el a lanta e 
departamento BoBario. 
Den dje tin un seccion 
yama movecion den bari- 
onan cu ta bou coordina- 
cion di Leo den Hertog. 

Uzando e formula aki Prome 
Minister Eman, den coopera- 
cion cu FCCA, a crea proyec- 
tonan pa barionan rond di 
Aruba. No solamente mester 
crea barionan bunita, pero 
tambe nan mester dispone di 
e facilidadnan necesario pa 
tanto adulto como hobennan. 
E canchanan di veld di bala 
segun pensamento di Mike 


Eman, ta uno cu ta den pleno 
desaroyo. Leo den Hertog ta 
hopi entusiasma di mira cu 
poco-poco organisacionnan 
deportivo ta sigui cu e pensa- 
mento tras di e veldnan di 
Mike. Den caso di RCA, re- 
alisacion di e mini cancha 
di futbol cu yerba artificial a 
wordo logra cu cooperacion 
di su miembronan y dona- 
cion. 

E prome cu a wordo realisa 
tabata esun di Jaburibari sigui 
pa e cancha na Brazil cu ta 
masha popular bou di e ho- 
bennan. Dialuna mainta a 
yega asina leu cu FCCA por 
a cuminsa cu e trabou pa un 
cancha similar na Bushiri y a 
toca honor na esun cu su vi- 
sion a percura pa e canchanan 
aki, Prome Minister Mike 
Eman pone e prome piedra. 
Den Hertog a splica cu e ex- 
periencia cu nan tin cu e can- 


chanan cu tin caba ta cu e ta 
atrae muchanan, pero tambe 
adultonan, cu ta yega manera 
fruminga na cantidad. 

E canchanan aki no sola- 
mente ta wordo uza door di 
muchanan den oranan di at- 
ardi, pero tambe scolnan por 
haci uzo di nan y nan por 
wordo gehuur tambe pa or- 
ganisacionnan. 

Pensamento di Premier Mike 
Eman riba e veldnan aki a 
haya acogida rapidamente y 
ya caba tin tres di e tiponan cu 
a wordo realisa pa gruponan 
priva manera RCA y dos cu 
tin na Eagle Tennis Club. 
Gobernacion di Mike Eman 
lo sigui cu construccion di e 
tipo di canchanan aki, y asina 
tin den tapara uno na Cole- 
gio San Nicolas cu lo tin un 
pista di atletismo rond di 
dje. Otro plannan ta inclui 
construccion di un cancha 


patras di Sporthall, Dakota. 
Tur e proyectonan aki no ta 
depende solamente di placa 
pero tambe di comunidad. 
Si nan ta dispuesto pa hinca 
nan esfuerso den realisacion 
di proyectonan pa nan bario, 
unda nan y nan famia ta biba. 
Intencion ta pa logra tin 10 di 
e tipo di canchanan aki pa aña 
2017. 

Presente na inauguracion di e 
veld di bala tabatin personan- 
an conoci den mundo di fut- 
bol como di e organisacion 
deportivo mes manera Edwin 
Dirksz, John Merryweather 
y Jossy Tromp. Tur tabatin 
palabra di elogio y recono- 
cemento pa e idea di Mike 
Eman tras di e tipo di veldnan 
di bala rond Aruba, unda cu 
ta trece e hobennan hunto pa 
practica deporte y keda leu di 
e mal caminda. □ 






















Vicky Arens: 

Cas di Cultura 


Dialuna proximo, dia 14 
di september, Cas di Cul- 
tura nos Teatro Nacional 
ta lansa su logo nobo y 
campaña nacional pa re- 
cauda fondo. 

E meta ta pa yega na por fi- 
nancia un masterplan arki- 
tectonico pa renobacion y 
ampliacion di e edificio. 

Desde 1958 Stichting Schou- 
wburg ta manehando Cas 
di Cultura y a pasa door di 
temponan dificil durante 
decadanan, pero semper cu 
e meta firme pa mantene un 
plataforma pa arte y cultura na 


Aruba por sobresali. E logro 
aki ta di aplaudi y ta danki 
tambe na gobierno, clien- 
tenan, artistanan, fondonan 
y empleadonan incansabel. 
Pueblo lo por a ripara cambio 
na Cas di Cultura su fachada 
pa por yega na otro tipo di 
comunicacion visual di loke 
ta e centro cultural. 

A bira tempo pa haci un ac- 
cion grandi y nacional pa 
yega na un siguiente fase den 
e desaroyo di e centro aki, cu 
a keda statico pa hopi tempo, 
tanto di locual ta trata su fa- 
cilidadnan como su servicio. 
E simannan di recauda fondo 


Rustico Werleman: 


Mi ta spera pa den futuro 
nan pensa dos biaha prome 
cu actua 



ORANJESTAD - In- 
dicando claramente e 
determinacion den su 
pensamento, sr. Rustico 
Werleman a expresa su 
rechaso pa e destruccion 
haci na edificio di Par- 
lamento algun dia atras, 
pero tambe su elogio 
pa tur esunnan cu a bin 
dilanti y a haci un dife- 
rencia cu nan ehempel. 
E ciudadano a comparti 
su opinion despues di a 
atende diahuebs anochi 
e ceremonia di union y 
paz teni dilanti di edifi- 
cio di Parlamento. 

E ta cataloga e accionnan di 
e grupito cu a causa destruc- 
cion como un acto di lo- 
cura. E ciudadano di Santa 
Cruz ta conseha e hendenan 
aki pa otro biaha pensa dos 
biaha y pensa bon prome cu 
ta laat. E no ta di acuerdo cu 
loke a wordo haci, ni tam- 


poco e manera con politi- 
conan ta instiga pueblo pa 
comete e barbaridadnan ey. 
Werleman tambe tabatin 
palabra di elogio pa tur es- 
unnan cu a yega durante e 
dianan despues di e atake 
pa asina traha hunto y dre- 
cha tur loke a wordo haci. E 
ta mira esaki como un bon 
ehempel pa e hobennan y 
proximo generacion. Pen- 
sando riba e nietonan cu ta 
na caminda, e ta desea pa 
Aruba por ta un luga bunita 
y trankil pa biba. 

E ceremonia di diahuebs 
anochi, exactamente un si- 
man despues di e disturbi- 
onan dilanti di Parlamento, 
tabata uno pa yama danki na 
tur esunnan cu a duna un 
man den e labor di limpieza 
y reparacion, pero tambe 
pa haci un peticion di paz y 
union memey di e pueblo 
Arubiano. □ 


LOCALI?! 

nacional lo termina oficial dia 
24 di october cu un ‘Benefit 
Show & Auction’ pa cual a 
haya colaboracion di mas cu 
50 artista local den diferente 
ramo di arte. 

Esaki lo priminti di ta un 


anochi bunita y ameno, apoy- 
ando nos teatro pa bay dilanti. 
Cas di Cultura ta invita 
pueblo pa bin presencia e 
lansamento di e logo y plan- 
nan nobo pa Cas di Cultura, 
dialuna 14 di september pa 
7’or di anochi. Agrupacion 


Fuente tambe t’ey, lansando 
nan EPK nobo. 

Pa esunnan cu no tin acceso 
na internet y facebook pa 
confirma nan presencia riba 
nos lista digital, por busca 
carchi na Cas di Cultura cu ta 
gratis. Asiento ta limita.Q 


Prome Minister Eman: 

Cancha di futbol ta trece alegria 
riba cara di hobennan 



ORANJESTAD - Despues 
di tabatin e honor di pone 
e prome piedra pa e mini 
cancha di futbol na Bush- 
iri, Prome Minister Mike 
Eman a wordo invita door 
di RCA pa tene un discur- 
so na inauguracion di nan 
mini veld di bala, di yerba 
artificial. 

E mandatario a bisa cu for 
di momento cu su gobierno 
ta na mando, a papia di sirbi 
pueblo. Esaki ta nifica tambe 
sirbi e muchanan di Aruba. 
P’esey e ta mira cu hopi satis- 
faccion e trabou cu ta wordo 
haci door di boluntarionan, 
cu a logra construi e veld di 
RCA y cu a yuda tambe den 
realisacion di esun di Jaburi- 
bari y Brazil. 

Gobierno di Aruba, bou 
liderazgo di Prome Minister 
Mike Eman, kier mira cu e 
deporte di futbol sigui crece 
na Aruba, pa cual e manda- 
tario tabata masha contento 
cu dialuna a cuminsa cu 
ponemento di e prome pie- 
dra pa un cancha deportivo 
di yerba na Bushiri y atardi a 
inaugura esun di RCA. 

E meta di Prome Minister 
Eman, manera cu el a splica 
den su discurso ta pa logra 


10 di e mini canchanan de- 
portivo cu yerba artificial 
rond Aruba den dos aña di 
tempo. Tur esaki na bienestar 
di e muchanan cu ta cuminsa 
cera conoci cu futbol. “Inten- 
cion di Gobierno ta pa nos 
ubica por lo menos 10 di e 
canchanan aki. Pa esaki nos ta 
enfoca riba e barionan unda 
cu tin hopi mucha y no tin 
facilidadnan di deporte y rec- 
reacion.” 

E mandatario a expresa di ta 
sinti un satisfaccion grandi cu 
su Gobierno ta trahando riba 
e tipo di proyectonan aki, mas 
ainda ora cu mira e alegria di 
e muchanan aki na momento 


cu nan subi e cancha pa hun- 
ga futbol. Canchanan deport- 
ivo ta un di e metanan cu kier 
logra den tur bario di Aruba. 

Pa e mandatario ta masha im- 
portante cu e rikesa di pais 
Aruba ta wordo reparti den 
forma husto pa cual a cum- 
insa cu un plan grandi di 
renobacion di barionan bou 
di e prome gobernacion cu el 
a lidera y esaki a sigui den e 
actual gobernacion. 

No solamente casnan bunita, 
pero tambe facilidadnan di 
recreacion cu por wordo uza 
tanto door di menor como 
adultonan. Q 

r| ACIFICADO 

I ARUBAdea/,com 


en cooperashon cu 


I Dne happy markElplacE 


015567) 



8q kierwak* portret? &ai Fiba ArubadeaLcoiti y jena e 'Quidc codfi'. 


Mucha 

Mi ta bende sandalia pa mu- 
cha homber marca Crocs 
size 6-7 y Rider size 8 pa un 
prijs di Afl. 50 pa tur dos. 
Pa mas info yama of whtspp 
na 7314603. (Quick Code 
015572) 

Mi ta bende varios cos pa 
mucha: Humidifier marca 
Vicks Auto pa hunga Skip 
hop diaper changing 
Hot water thermos. Tur cos 
pa Afl.100, nan ta den bon 
estado. Pa mas info yama of 
whtsspna 7314603. (Quick 
Code 015571) 

Ta bende un baby swing mar- 
ca Bright Starts cu musica, afl 
100. Emely 5625493. (Quick 
Code 014382) 

Auto & Acesorio 

Ta bende Chev Aveo 2007. 
Tint car, AC,radio/cd/usb/ 
bluetooth, alarm/car start. 
Afl. 9.750,00. Yahaira Steenen 
6610173. (Quick Code 


Ta bende automatic transmis- 
sion pa toyota yaris 2004. Afl 
ÓOO.Walter 5684748. (Quick 
Code 014373) 

Volkswagen golf mas infor- 
macion app 5926634. Afl 
5000. (Quick Code 015543) 

MB 1989 300 se -vintage- E 
auto ta start. Taira Nobo, 
bateria Nobo, mester tune 
up. As is where is! Por yama 
mi pa afspraak pa wak e. Mi 
no tin number di auto, mi a 
pone riba e Nobo. P’esey mi 
ta bende pe no daña. Afl 5500. 
Marcos 5660661. (Quick 
Code 013902) 

Cas & Decoracion 

9 glas di Campari 5 flo- 
rin pa un. Maritza 7478815 
5616062. (Quick Code 
06055) 

Ta bende frishider marca 
Whirlpool blanco, 2 porta, no 
ta inverter, den bon condi- 


cion. Afl 850. Ivo 5944664. 
(Quick Code 014313) 

Ta bende un Frishider poco 
tempo uza, marca General 
Electric (GE), size 25.0 Cu. 
Ft. Side-By-Side, Auto- 
matico traha ijs y tin awa na 
porta. afl 1300. Yama na tele- 
fon 5937270. (Quick Code 
015521) 

Bestia & Acesorio 

Ta regala dos puppy cri- 
oyo. Tur dos ta muhe. Yama 
5943911. (Quick Code 
014391) 

Mi ta baña cacho. Corta su 
huña. Limpia horea, trece na 
mi cas. Of na bo cas. Cacho 
chikito. 25. Mediano, 35. 
Grandi 50.Whatsaap5616062 
(Quick Code 014971) 

Anuncio & Aviso 

Mi ta buscando pa cumpra un 
stoel pa pedicure color preto 
segunda mano y den bon 
condicion te cu 350 fls. 731- 


9690. (Quick Code 014268) 

Deporte & Salud 

Profesional Wax Warmer 
1 biaha so uza. Afl 60. Ella 
7373343. (Quick Code 
08097) 

Buki & Oficina 

Ta bendiendo buki di welzijn 
prome aña. Y tambe mi tin 
algun di 2de 3de y 4de klas.. 
450 ta pa e bukinan di prome 
aña so..Preferibel pa tuma e 
otronan tambe, y prijs lo subi 
un tiki mas.. Pa mas infor- 
macion contact na 5656599. 
(Quick Code 014403) 

Paña & Moda 

Ta bende un wedding veil 
borda na man, cumpra pa $ 
1200 , afl 800. yama na 594- 
17-47 (Quick Code 015577) 

Ta bende uniform di scol Co- 
legio Laura Wernet Paskel. 
Awg.ll,- pa uno. Tin 8 uni- 
form di size 8 y tin 6 uniform 


Pone cla&ifitado den 
e secshon aki? 

6si riba www.a rubadtaL 

com/|Mp/u i Scr/lDBin 

CompletQmenlE gratfci 

di size 12.Yama: 5943911 
(Quick Code 014343) 

Varios 

Ta bende un waterheater di 
12 galon 325,-o.b.o. Eme- 
ly 5625493. (Quick Code 
014380) 

Producto Blanco & Electron- 
ica 

Freezer grandi cu luz den 
bon condicion. Perfecto pa 
carni y articulonan di freezer! 
Mester bay! Prijs ta discuti- 
bel. InteresaPYama libre- 
mente na e number 5694331 
of 5668700. (Quick Code 
014387) 

Musica&Instrumento 

Ta bende un Piano Yamaha 
model E413. Prijs 450 florin 
cash bo ta haya esaki cu un 
carrying bag y cu su stand. 
Siegfried 7316407. (Quick 
Code 015553)Q 


Nota di redaccion: 

Bon Dia Aruba cu Arubadeal.com a yega na un acuerdo di cooperacion. E acuerdo aki ta encera cu Bon Dia Aruba lo publica un seleccion di clasificado cu e 
compania ta ofrece. Esaki lo sali tur diamars y diabierna riba pagina B6. Cada clasificado cu wordo publica tin un Quick code. Cu e Quick code aki por bay 
riba e pagina www.arubadeal.com y aki ta pone e Quick code cu lo dirigi bo directamente na e clasificado unda cu bo por haya mas informacion y potret. Nos 
ta pidi nos lectornan pa tuma bon nota di esaki y di antemano nos kier gradici nos lectornan pa nan atencion special pe publicacion aki cu lo ta forma parti di 
nos corant. □ 




Ttie HewOdmey 

RealtDr + Rental 


Bo ta buscando cas pa huur af 
cumpra. b6i«n& l etgendom Of 
erfpMbt pa aimpra, oficina oJ 
etfffi&O na un bon pftjg yden 
manera hher y praFesional. 
orcinu Barnardstraal 4114 
SanhfccoJas 

Tel: 5B5-7665F 563-1449 
Oficifti) Berrthai'dslraat 113 




The New Odyssey 
Realtor+Rental 


NoE la Iraha cas. apartmsnt. 
reftpbo cas Imr, mstaia 
gas, ptpmeria. pega legçls, 
ceramica, blabcn, slrooljes, 
sh&elrotk. lama t*s. vt-n 
tyfi&na, larrtfi airg di C90 

Ofidna Bemardslraal #114 
Tcl; 553-1449 



“FAVI FUNDACION 
CU VISION” 

PERSONAL GRATIS MAX 20 FALABRA - TA ACEPTA AVISO FOR Dl 9:00AM * 4:OOPM 


PASfl IflGfl BOflUISO Hfl OFICINA Dl BON DIA ARUBfl WESTSTRAAT #22 


TA HUUH 

Ta pidá [rjrrjnrj pá pane- 
trailer. Pa rrifia infgnmaciQn 
Tsh 5S0-9410 

TA Huun 

Apartmenl grandi di 35mr pa 
1 of 2 persDna, na San 

Pa mas irfonrracion 

Td; 59Z'Z0eS 


TA HUUH 

Apartamento na Poe, 
Chiquitfi »223-€ pá Ad. 750.- 
* deposito 
Pa mas infdrmacion 
Til: 509-4661 

FOR RENT 

Two bedroom house 
iSefHember 1,| Arep 
Jaburibari (Parlt Curazon) 
Fully fu rniihed & gated 
$1000 per monlh + 555 
deposil. Contacl 734-4301 


TA HUUR 

Apertmerit inuebls rifi 
Wayaca, 1 camber apad cu 
wii Ikiny ClP&Pt chiquilo y 
cushinfi apen 

Tel: 593-0G96 


TA BEHDE 

Cenga y mas qanga. ora tx> 
cumpra 20 saco di gondu ra di 
Afl. 5,- pa un Nos. la enlnaga 
nan cferta di i rti Aug te dra 
15 Aug. Sl. Martha #12. 
Tol: 554-4456 


TA BENDE 

Un mesa di 10 dilerents 
weqe marca Murrfiy 
AH.G60,- Un brciclela 7-fi 
aOaAH. 550,- 
Pe mas intpnmscion 
Tel: 393-736G 


TA BENDE 

Eenman&zaak di sacunly, cu 
tur su pepei v ndeie y no tln 
debe di belasli ng, ps reunion 
bo por yama o manda un 
whatsapp. mpbii: Pa mss 
infdrmacion yama 
Tel: 600-0543 


TA BENDE 

Prpmocion tfi sanlo y piedre 
gran ile corla mala grandi y 
dhiquild y lira tur SuShi afo 
lembe Pe mes mformacion 

Tel: 593-7933 


TA BENPE 

Saoto. piedra y graniet bon 
prijs ta ccrla mata grandi y 
chiqu ilo y La benla sushi afo. 
Pa mas mformacion 
Tel: S62-2532 

TA BENDE 

5et di cama. cashi, lessenaar 
ect: All 2,750.00 
Pa mas informacion 
Tal; 593-7933 

TA BENDE 

Un coms birnkerbed f coma 
riba abow. 

Pa mas infoimacion 
Tel; 596-9703 


TA BENDE 

Un tur lipo di santç, piedra y 
gramal ta corta mata chiquito 
y grandi y ta tira sushi afo, 
Pa mas informacion 
Tel: 562-2532 


TA BENDE 

Un HyuOdai Sla Fe 2003. Sld. 
Bcn coodiciçn pe sniamenle 
Afl. 5.500,- 

Tól: 731-6695 f 600-8714 

TA BENDE 

Un sfll di sala Afl. 500,- 
1 stoof di 4 burner Afl 400,- 
1 fngidaine chikilg Afl. 500.' 

1 tefefbn An. 100,- 
Pa mas mformacion 
Tel: 594-0331 /506-6167 

TA BENDE 

ua cas na Socotorolaaa «25 
Taicalie Rapporl 
Awg. 278.000,= 3 camber - 2 
baflo. saia. comedor. coshma. 
pado. Situa cenlrai den Pfaya. 
Pa mas informacion 
T*l: 593-0077 ef 593-09P9 


TA BENDE 

Un 2 brut. y 2 colchon 
mnalrimonial. Fa mas 
mformacipn Tei: 641-1224 


TA BENDE 

L?n fngida re cu un slonf. casi 
nobo. un Television prijs 
baratsi. Pa mas mformaclon 

Tel: 563-5566 


TA BENDE 

Un scooter (molorcycle) &on 
condicion pocd kilomeler cu 2 
tieJm, rain coal. malela 
Af! l.sOO.-Pamas 


TA BENDE 

Fdrta di palo y porla di hérO. 
cashi paha sm apiet. mata di 
fruta ra ban prijs. Pa rnas 
jnformaciop Tel: 594-9069 


TA BENDE 

Bedimer usa den perfecto 
condishon pa Toyota Hilux 
Pickup. Gedlmer usa den 
perfectd oondishon pg Toyota 
Tfilux Pickup 1997 t/m 2092 
sipgle cao inrgo, 

Tel: $64-5242 


CONSTELACIO N 
□ I FAMIA 

Terapis ordena y cura 
pareha, famia, placa. 
Pa mas informacion 

TOI: 641-1224 


SLIDING GATR 
OPENER 

552-4544 / 749-3907 
Sdlar & 110V Opener molor 
for car enbrarce sliding gale 
Fgçebook.com/aiucancie 


Clasificado 

MAK 20 PAIA8RA 


SEHVIOIO 

PUBLICO 

Sra. Peruana ta ofnese 
sarvicio di hasi cas limpi y 
Cambe slrika paña. 

Telr 660-3726 


SERVICIO 

PUBLICO 

Fáraise de Rosas cuido 
pa hende grandi. 

Tel: 506-9540/566-2607/ 
749-7935 


SEHVICIO 

PUBLICO 

Nos la yuda cu hu. swe r k 

guia den arr*ienle famiiiar. 

Tel: 745-2305 


SEHV1GIO 

PUBLICO 

Ta carta mala chikilo y grandi 
y ta tira sushi afo. Tambo tu 
bende sanio gramei etc- bon 
pri|s. Tel: 562-2532 


SERVICIO 

PUHLICO 

Ta duna servicio pa baña y 
cuida henda grardi na cas y 
tamt/e laba herida. 

Pa mas informacion 
Tel: 743 3396 


SERVICIO 

RUBLICO 

Ta ofresa tur lipo di trabao d i 
etectridieni. Ta hasi 
instalacion, reparacion, 
kçrtriluiling. Preaker. 

Tel: 566'5026 


SERVICIO 

PUBLlCO 

Ta corta mala chikilo of 
grandi y la benta sushi afo y 
ta bende sento. piedrs y 
graniel na bon prijs. 

Td. 562-253Z 


SERVlClO 

PUBLICO 

Nos ta yuda cu huiswerk 
guia den a mhienle familiar. 
TbI: 745-2305 


HASI CURA LIMPI 

Nos la çhapi piki sushi y verf, 
bon Bervicio na pnjs bargla. 

Teh 561-4Z97 / 561-5179 


SEHVIÇIO 

PUBLICO 

h"04 to hasi luf sorfo d> 
trabao di hardmero, corta 
nwts. chapi. terf. 
conslructkm alc 
Tel: 744-5803 


ABONA FA SOLAMEHTE AFI. 35,- FAIIINA Y RICIBITJR DIA BO CORAHTNJW PRIFERI 

Yena aki bao e siguiente informacion: 


Telefoort 

Nombir-CainpiMa; .... 
A^r*i. iji rriiFÉj|i 


Pa go Ad el anta : □ 3 Lu na 


O jnu m Cn 

□ Ceb-rj^z 4 7 id Trjbftn. 

□ F'.igj l'in U.]nrD-l/1l>iiiln U l»iki:-J.-Jiab-É nj 3371* L 

□ Paa# Anub# Bar^ 

U CmS Omlin£ 

□ Pnr*.r>n.il na nrirln j di nnn r-.iAmhJi 

□ Po-nj 

□ Ita-* d«n Çu«m 

O G Ltma □ 1 afls 


9 B n-|iA cu CTrc-iSit Cni4f Mi p-orAC-ihn l.i airltHun HV pn -Ehiblla mi: 

O Vi,m □^MDiLjrU DnPncÉtrv DiChPbll C>rd Ambn &ink H.V. 

CAflS F«:_ 


informacion T-bI: 694-9069 


Vpma nn iqlpfppn: 5B2-JQ00 ql manria vla tnn: 5Q2-TD44 urww.bnndlg Cpni 

PANORAMA 


Famñy & Friends a caba cos na ordo na Kudawecha! 


Kudawecha - Shonnan, 
“Kudawecha Domino 
Square Garden”, miho 
conoci como 99 Bar & Res- 
taurant, ta birando e luga 
di mas “hot” den mundo 
di domino!! Fin di siman 
atrobe tabata tin un tre- 
mendo “showdown” entre 
dos team durisimo, esta 
Team “Family & Friends” 
y e legendarionan di Team 
Caba Co’! Un biaha mas, 
Han(s), e propietario cu 
diploma di profesor den 
domino di Beijing, China, 
a sa di organisa un tre- 
mendo evento patrocina 
pa Romar Trading! 

Pero prome cu nos sigui, 
nos kier a trece e “breaking 
news” cu mundo di domino 
ta den “shock” cu e noticia cu 
e legendario “Capo di tutti 
Capi”, Don Chicho, hunto 
cu e legendario “Kid Cala- 
bas” a pasa nada menos cu e 
famoso magnate den queso 



incansabel, Team Family & 
Friends ta alcansa Team Caba 
Co’, pa despues bou gritonan 
histerico, haya un victoria 
historico cu 21-17!! Family 
& Friends ta e prome team 
cu ta logra gana Cab Co’ den 
Kudawecha Square Garden!! 
Hopi pabien cu nan logro di 
a caba co’ pa caba. 

Por ultimo nos kier anuncia 
cu Han ta bay tin un tremen- 
do torneo, “invitation only”, 
diasabra awor 12 di septem- 
ber, pa tur su fiel clientenan 


paisa, miho conoci como “E1 
Coordinador”, hunto c’un tal 
“Lucky Viviano”, un tremen- 
do sapato blanco!!! Un keds 
blanco!! 

Den entrevista exclusivo cu 
nos tawata tin cu “E1 Coor- 
dinador”, ora cu a puntr’e 
con esaki por ta posibel, el a 
declara simplemente cu el a 
haya su mes forsa ta hunga 
contra 3 hende....el a sinti 
manera e Hulandesnan sa 





bisa “ikwas de sigaar”!! Nos 
mester a pensa mes ora na un 

famoso marca di siga. 

Pero ban awo pa e “main 
event”, e bataya entre Family 
& Friends contra esunnan in- 
victo di Team Caba Co’!. Den 
un “Kudawecha Square Gar- 
den” rand rand cu fanatico y 
hungado, Team Caba Co’ ta 
ranca sali y den corto tempo 
ta planta respet bayendo di- 
lanti cu score di 6-0! Un 
berdadero pesadiya ta mus- 
tra di ta bay pasa cu Family 


& Friends!! Nubianan scur 
ta na horizonte!! Half time ta 
bay aden, y e miembronan di 
Team Caba Co’ ta cu un ben- 
taha confortabel, y mas o me- 
nos ya ta cana rond ta bende 
cuero di beer prome cu nan a 
mate! Pero shonnan, tin hopi 
bala vierkant e anochi ey y cos 
straño ta na caminda!! Ni cu- 
anto blanco Alvin y Stanley di 
Team Caba Co’ pasa, nan no 
por para e tsunami inespera 
cu Family & Friends tin war- 
da pa nan!! Bou animacion 


cu ta bataya den domino tur 
atardi. Segun un “sneak pre- 
view” nos a bin haya sa cu 
aki ta trata di legendarionan 
manera Efe “the accoun- 
tant”, Luquitas, Salomon “no 
hay por donde”, Franklin 
“Trump”, Tinchi, Ronny, Mr. 
Buchanan 18, Osvald Ac- 
counting, Don Chicho, Kid 
Calabas, Quesos “De Sigaar”, 
Lucky Viviano, y “last but not 
least” e guy mes mes ariba 
“dry dock”, esta Han San!! 
E formato di e torneo aki ta 
sumamente interesante, ya 
cu tur nomber ta bay den un 
tombola y ta suerte lo dicidi 
ken ta patna cu ken, e bataya 
ta bay ta “single elimination”, 
esun cu perde best out of 3 ta 
afo! 

Un biaha mas Romar Trad- 
ing tin trofeo y premio inte- 
resante disponibel. Shon nan 
keda pendiente, diasabra awor 
lo tin e grandioso showdown 
“Nos cu Nos” na “Kudawe- 
cha Square Garden”!! Q 

SOCIAL 


Brazil Taekwondo: 


Team di Korea a entrega souvenir cerca algun compania 
cu a sostene nan cu e biahe pa Korea 


Diamars atardi e team di 
7 atleta di e team di Train 
Hard Fight Smart cu a bi- 
aha pa Korea na luna di 
Juli te cu Augustus a entre- 
ga souvenir na e compani- 
anan cu a sostene y yuda 
nan cu nan biahe. E team 
a participa na 3 campe- 
onato di caliber halto na 
unda cu a logra un total 
di 8 medaya. Aruba por 
ta orguyoso di e team di 
Brazil Taekwondo Sticht- 
ing cu a biaha pa Korea y a 

logra 8 medaya na Korea. 
Korea Open tabata un 
campeonato di G2 Rank- 
ing cu participacion di 72 
pais for di rond mundo. 

Esaki ta e prome biaha cu 
Aruba a logra medaya na Ko- 
rea y na un campeonato di 
G2 Ranking. Diamars e team 
di Train Hard Fight Smart 
a bishita tur e companianan 
cu a contribui cu e team pa 
asina mustra nan e medayan- 
an cu e team a logra na Ko- 
rea y tambe a duna un gesto 
chikito cu a trece bek for di 
Korea. Tabata tin un compa- 
nia cu no tabata kier a wordo 
publica, pero si lo sigui duna 
su sosten na e team di Train 
Hard Fight Smart, mirando e 
bon resultadonan. 

E team a cuminsa na Advo- 
caten Kloes & Kock, sigui 
pa Pricewaterhousecoopers, 
ELJO y termina e ruta na 
Gianni’s Nutrition Center. 
E team a haya masha hopi 
comentario for di e sos- 
tenedonan aki. Awor Bra- 
zil Taekwondo Stichting ta 
preparando pa e siguiente 




G1 Ranking cu lo bay ta na 
Trinidad and Tobago. Bra- 
zil Taekwondo Stichting kier 
a gradici tur su sostenedonan 
cu a yuda haci e biahe pa Ko- 
rea aki posibel, unda cu awe 


ta wak atras na un biahe hopi 
fructifero pa e team di Train 
Hard Fight Smart di Brazil 
Taekwondo Stichting cu a 
marca historia pa ARUBA na 
Korea pa prome biaha.Q 


Prana Yoga Center ta di fiesta 


Celebrando su di 10 aña 
. P’esey den e luna di 
September ta yena cu 
actividadnan. Siguien- 
do cu “ Yoga pa henter 
Comunidad”cu ta gratis. 
Diasabra 12 di September 
5.30pm na Eagle Beach. 

9 instructor di yoga lokaal 
t’ey pa duna un variedad di 
les di yoga; Yoga pa Mucha; 
FitnessYoga; Yoga na Spaño: 
Meditacion, DruYoga YVin- 
yasa yoga pa principiante te 
pa esunnan mas avansa. 

Bin pasa dushi y experien- 
cia e paz y salud cu yoga por 
brinda bo. □ 

Minister Dowers: 

Gobierno no ta esun cu ta dicidi si un 
detenido ta wordo laga liber of no 


ORANJESTAD: E 

mandatario encarga cu 
husticia na su salida di 
Parlamento, unda el a 
presencia e ceremonia 
di apertura di aña 
Parlamentario nobo, a 
expresa cu no ta Gobierno 
ta e instancia cu ta dicidi 
si un detenido ta wordo 
laga liber of no. 

E declaracion aki el a duna 
relaciona cu e personanan cu 
a keda aresta den e disturbio 
causa durante e reunion pa 
aprobacion di e ley di CAFT. 
Aunke cu el a tende cu nan 
a wordo laga liber, e ta bisa 
cu “nos como Gobierno no 
ta ocupa nos mes cu ken ta 
deteni y kende ta wordo laga 


liber. Tampoco nos como 
Gobierno necesariamente 
ta na altura di tur loke e 
hendenan ta wordo acusa di 
dje. Mi mes no ta na altura 
di kende a wordo deteni y 
kico nan a wordo acusa di 
dje. Mi por a compronde cu 
dos persona prominente a 
sali den prensa, cu mi a tuma 
nota di dje y e restonan mi no 
sa,”e mandatario a expresa. 

E1 a splica cu na momento 
cu Cuerpo Policial haya 
necesario, basa riba leynan, 
nan por haci detencion di 
un persona, “nos como 
Gobierno y Parlamento no 
mester mete y keda leu, 
pa no trapa riba e reglanan 
cu nos mes ta stipula.” E1 
a expresa tambe di ta spera 


cu esunnan di MEP stop 
di mal informa comunidad 
riba proceduranan cu tin 
relaciona cu detencion y 
ponemento den libertad, y 
cu e hendenan aki ta deteni 
pasobra nan ta wordo persigui 
politicamente. E ta kere 
cu nan mester recapacita, 
pasobra si keda mina e 
pilarnan di democracia, dado 
momento lo keda confronta 
cu cosnan cu nan no kier, y 
un di nan ta metemento di 
Hulanda. 

E1 a haci un apelacion na tur 
hende pa dal un paso atras y 
permiti Polis y Ministerio 
Publico funciona sin ningun 
presion y rosea riba nan 
pasobra e no ta bon pa 
democracia.Q 



Ortencia Kelly: 

“Ta drecha loke a wordo destrui y ta sigui dilanti” 


ORANJESTAD - Cu vi- 
sion padilanti y un sinti 
renoba di amor pa nos 
pais, como tambe pa paz 
y union, Ortencia Kelly a 
keda despues di a presen- 
cia e ceremonia solem di 
diahuebs anochi dilanti 
Parlamento di Aruba. E 
tabata un di e cantidad 
grandi di ciudadano cu a 
atende e yamada haci dor 
di Prome Minister Mike 
Eman y President di Par- 
lamento, drs. Marisol Lo- 
pez-Tromp. 

E encuentro a sirbi pa yama 



danki na tur esunnan cu a causa pa un grupo chikito di 
yuda drecha e destruccion persona un siman prome y pa 


reflexiona riba e sucesonan 
repudiabel cu no mag ripiti 
mas. 

Na e evento, Sra. Kelly a bisa, 
ta reina un ambiente di paz y 
hermandad den pueblo. 

E1 a comenta di a keda hopi 
emociona pa e discurso cu 
tanto Lopez-Tromp como 
Eman a trece dilanti. “Ta- 
bata hopi emocionante y 
palabranan berdad cu a real- 
mente touch tur hende,” e 
ciudadano a comenta. Na su 
opinion, a keda demostra cu 
hendenan cu mal intencion 
por destrui, pero pueblo ta 
drecha bek y ta sigui dilanti. 


“Loke nan ta haci no ta nada 
bon. Nos a mustra awe ta cu 
nos ta drecha bek y ta drecha 
hopi mas cu esey,” asina sra. 
Kelly a sigui bisa, mientras 
cu e tabata para den publico 
hunto cu algun otro miem- 
bro di su famia. 

E evento a transcuri den un 
tono di positivismo caminda 
pastoornan di Iglesia Catoli- 
co y Protestant, entre otro, a 
hiba palabra. Asina a marca 
entrega oficial bek di edifi- 
cio di Parlamento despues 
cu boluntarionan durante 
cuater dia a haci limpi y 
reparacion. □ 


Na opinion di Gobierno: 

Enseñansa a haya su atencion mereci den discurso di Gobernador Refunjol 


ORANJESTAD - Aña 
Parlamentario 2015-2016 
a habri cu su tradicional 
ceremonianan y discurso 
di Gobernador di Aruba 
Fredis Refunjol, kende a 
repasa varios tema di im- 
portancia, entre nan ense- 
ñansa. 

“Enseñansa ta keda hunga un 
rol importante den e fase di 
restructuracion economico di 
nos pais. E meta fmal di nos 
inversionnan financiero, fisi- 
co y humano den enseñansa, 
mester ta pa fmalmente me- 
hora e calidad di bida di nos 
ciudadanonan. P’esey ta sigui 
innova nos enseñansa, pro- 
move activamente ciencia y 
investigacion, como tambe 


aumenta uzo di informati- 
ca y telecomunicacion den 
nos klasnan. Retencion di e 
alumno y e studiante te na su 
graduacion ta un meta riba su 
mes den e proceso di renoba- 
cion di enseñansa. Mas y mas 
hoben cu un nivel di cono- 
cemento amplio y profundo, 
ta nifica un empuhe signifi- 
cante pa cada un di nan y pa 
henter sociedad.” 

Den palabranan bon scogi 
Gobernador a splica cu un 
economia basa riba conoce- 
mento ta fundamental pa un 
prosperidad comparti y sos- 
tenibel. Mes importante ta 
e formacion di un sociedad 
unda e miembronan ta con- 
vivi y comparti cu otro. E1 a 


menciona cu Gobierno di 
Aruba lo sigui cu ehecucion 
di e maneho dirigi na revitali- 
sa y fortifica barionan door di 
brinda e habitantenan e facil- 
idadnan necesario. E centro- 
nan multifuncional pa servi- 
cio publico den diferente dis- 
tricto, lo duna un aportacion 
importante den esaki. Mas 
actividad den bario lo contri- 
bui na e maneho integral pa 
hubentud. Refunjol a indica 
cu maneho di gobierno ta en- 
foca pa sigui duna training na 
esunnan cu ta eherce trabou 
boluntario y lo establece un 
red di boluntario speciali- 
sa. “Lo ehecuta e siguiente 
fasenan di e proyecto ‘Nos 
Atardi’, cu lo brinda activi- 


dadnan y guia pa hobennan 
despues di scol. Lo continua 
cu e trayecto di formacion 
social y evalua e posibilidad 
di introduci un trayecto igual 
pa hende muhe. Como parti 
di e encargo di formacion cu 
formado a ricibi, lo cuminsa 
cu preparacion di e despacho 
di e ombudsman.“ 

“E di tres componente pa por 
crea prosperidad comparti y 
sostenibel, ta creacion di un 
sociedad mas saludabel y eco- 
logicamente responsabel. Cu 
programanan di conscientisa- 
cion y un infrastructura mas 
adecua, nos por bisa cu nos 
pais a cuminsa move! Nos 
por constata un aumento den 
e cantidad di ciudadano di tur 


edad cu ta practica deporte of 
ta haci ehercicio riba un base 
regular. Esaki ta un logro sig- 
nificante den cuido di salud 
di nos comunidad. Cu tem- 
po, esaki lo traduci su mes 
den reduccion di enferme- 
dad y lo contribui na un isla 
mas saludabel.” Cu orguyo 
Gobernador a laga logronan 
di e deportistanan di Aruba 
resalta den su discurso. “E 
exito di nos hoben deportis- 
tanan den competencianan 
internacional, ta muestra di 
e entusiasmo di hobennan pa 
practica deporte y di e dedica- 
cion continuo di centenares 
di boluntario den educacion 
y formacion civico di nos ho- 
bennan pa medio di deporte.” 

Gobierno di Aruba: 

Gobernador Fredis Refunjol cu enfoke riba Green Corridor y 

demas inversionnan 



ORANJESTAD - Gober- 
nador Fredis Refunjol den 
su discurso na inicio di 
aña parlamentario 2015- 
2016, a haci mencion di 
inversionnan grandi cu ta 
tumando luga na Aruba. 
Asina el a menciona cu e 
aña aki por mira inicio di 
Green Corridor. 

Un proyecto pa mehora mo- 
bilisacion riba Aruba den 
forma considerabel. Mes- 
cos tambe ta haci entrega di 
e waf nobo na Barcadera e 
aña aki. E1 a splica cu e ben- 
eficionan social y economico 
di ambos proyecto ta grandi. 
“Nos lo mira un impulso 
pa e comerciante mediano y 
chikito, como tambe creacion 
di aliansanan strategico cu 
lo eleva nos isla na un nivel 
mas halto di desaroyo.” Pal- 
abranan elocuente cu ta duna 
un bunita bista di e futuro di 
Aruba. 

Gobernador Refunjol a bisa 
cu mientras paisnan grandi 
y chikito ta recuperando 
poco poco di e crisis cu na 


2008-2009 a yega su climax, 
nan deseo y necesidad ta pa 
renoba nan infrastructura 
economico, fiscal, fisico y so- 
cial, como tambe pa recobra 
e oportunidadnan cu no por 
a probecha di nan durante e 
periodo ey. “Aruba a tuma 
pasonan importante cu in- 
versionnan grandi durante y 
despues di e crisis, cu ta y lo 
bira mas crucial ainda pa nos 
pais sigui resalta den un area 
di mundo cu ta cambia y bira 
mas competitivo continu- 
amente.” 

Economia di conocemento 


ta central den e programanan 
di gobierno y den su discurso 
Gobernador a menciona es- 
aki. “E desaroyo economico 
di nos isla no solamente ta 
enfoca riba tecnologia limpi, 
pero tambe riba un econo- 
mia di conocemento. Esaki ta 
forma e cuadro di e maneho 
economico nos dilanti cu tin 
efecto directo riba creacion 
di cuponan di trabou pa nos 
ciudadanonan, nos reserva- 
nan di divisa externo y nos 
fmancia publico.” 

Turismo ta sigui crece na 
Aruba. Cifranan increibel di 


su crecemento ta muestra di 
esaki. “Den turismo nos a 
surpasa e cifra di 1 miyon di 
bishitante aña pasa; e aña aki 
nos lo yama bon bini na mas 
turista ainda y e entradanan 
pa cada camber disponibel lo 
sigui subi. Na mes momento, 
nos ta sigui busca actividad- 
nan nobo pa nos pais y ta 
sigui revisa oportunidadnan 


cu historicamente a sostene 
nos economia. Un factor im- 
portante ta e hecho cu Aruba 
tin e capacidad pa transforma 


su mes den un centro di con- 
ocemento den cua gobierno, 
comercio y enseñansa ta uni 
forsa y comparti conocemen- 
to pa asina eleva nos nivel di 
desaroyo. Cu e meta di stim- 
ula ciencia y innovacion den 
e oportunidadnan economi- 
co nos dilanti lo tin atencion 
special pa e asina yama start- 
ups. Den cooperacion estre- 


cho cu sector priva, gobierno 
ta trahando pa aumenta par- 
ticipacion di mas ciudadano 
den nos mercado laboral.”Q 



Gobierno di Aruba: 

Discurso di Gobernador a resalta pa su tono optimista 



ORANJESTAD - Diamars 
a tuma luga e ceremo- 
nia di aña parlamentario 
nobo. Esaki na Aruba ta 
tradicionalmente riba e di 
dos diamars di luna di sep- 
tember y na Hulanda riba 
e di tres diamars di luna di 
september, e asina yama 
Prinsjesdag. Gobernador 
di Aruba Fredis Refunjol 
a duna su discurso como 
representante di Su Ma- 
hestad Rey Willem-Alex- 


ander y cabes di gobierno 
di Aruba. 

E1 a inicia esaki bisando cu 
pe ta un honor di por efec- 
tua, manera Constitucion 
ta prescribi, apertura di aña 
parlamentario 2015-2016 y 
na mes momento inicio di un 
periodo unda Aruba ta tuma 
un paso mas den direccion di 
sostenibilidad. Gobernador a 
enfoca riba temanan manera 
sostenibildad, calidad di bida, 


fmancia publico, 
turismo y desaroyo 
economia. Tambe el 
a rechasa e actonan 
di violencia cu reci- 
entemente a tuma 
luga. Pa loke ta sos- 
tenibilidad Goberna- 
dor Refunjol a bisa 
lo siguiente. 

“Den e ultimo añan- 
an Gobierno di Aru- 
ba a duna prioridad 
na mehora y renoba 
nos calidad di bida; 
revitalisa nos bari- 
onan y nos centro di ciudad; 
nos scolnan y areanan publi- 
co. Gobierno di Aruba a sa di 
duna sosten na esunnan mas 
vulnerabel den nos comu- 
nidad y a ehecuta program- 
anan di formacion social pa 
yuda fortifica nos sociedad. 
Proyectonan di energia reno- 
ba ta den pleno ehecucion. 

E prome exitonan den con- 
verti Aruba den un centro di 
conocemento y un brug pa 


negoshi entre ambos conti- 
nente ya ta visibel.” 
Gobernador den su discurso 
a bisa cu e deseo y necesidad 
di paisnan rond mundo, spe- 
cialmente islanan chikito den 
desaroyo, pa haci e transicion 
di fuentenan di energia con- 
vencional pa logra reduci nan 
dependencia energia fossiel y 
evita e daño na medio ambi- 
ente ta den pleno realisacion 
na Aruba. “E agenda aki a 
habri porta pa Aruba yega 
riba plataformanan interna- 
cional manera Nacionnan 
Uni unda nos ta comparti 
nos vision, logronan y tambe 
retonan. E concepto di sos- 
tenibilidad ta expande su mes 
riba tur tereno, tambe esun di 
fmancia publico. 

Cu e fin pa yega na fmancia 
publico sostenibel den un 
tempo relativamente cor- 
tico - sin causa desbalansa 
economico, laboral y social - 
Gobierno ta sigui tuma e pa- 
sonan necesario pa yega na e 
punto di Presupuestonan Ba- 
lansa. Hunto cu parlamento, 


nos a regla nos propio super- 
vision fmanciero temporal 
segun normanan cu nos mes 
a stipula. Mescos cu otro ley- 
nan cu a wordo introduci den 
cuadro di desaroyonan global 
pa crea un sistema fmanciero 
mas sano, controlabel y trans- 
parente, Gobierno di Aruba a 
fortifica e Colegionan Halto 
di Estado manera Parla- 
mento, Contraloria General, 
Conseho Consultativo y a 
sigui inverti den nos sistema 
hudicial. 

Esaki a haci nos un bes mas 
ehempel di un pais, cu a pesar 
di su tamaño chikito, ta hiba 
un maneho moderno unda 
cu “checks and balances” 
necesario y responsabilisa- 
cion debido pa sigura bon 
funcionamento di nos estado 
di derecho, ta mehora cada 
aña.” Gobernador a expresa 
cu manera inicio di tur peri- 
odo, e momento aki ta yena 
cu optimismo, fe y speransa 
pa logra e metanan cu Aruba 
a pone su dilanti. Q 

“Laga tur kos ta spera mi ta bunita, 
laga tur locual cu mi encontra na caminda ta bunita, 
laga tur locual cumi laga atrás keda bunita y 
laga esakinan termina den tur buniteza”. 

Cu hopi tristeza pero conforme cu boluntad di Dios, 
nos ta participa fayecimento di : 


Reineria 

Paesch 

Werleman 

mihor conoci como: 
“Dudu” 

★ 17-06-1940 - 
f05-09-2015 



Na nomber di su: 

Yiunan 

Altagracia & Jose Rosario 
Louis Paesch 

Sofia & Franklin Werleman 
Marieta & Lino Lopes 
Christina & Rolando Gomes 
Beatrix Paesch 
Glenda Paesch 
Mario Paesch & Wendy Peterson 


An TOTfi 

T*l 1 58&-6W9 f 5M-t403 

Fax: GSa-GGSa 


Nieto & Nietanan 

Joaquin Francisco Jean Carlos Jasmin Ras, Louann Louisandro Paesch, 
Hilda Sulaika Meliza Christiaan Werleman, Micheal Idylienne Goijla 
Jurstin Paesch, Angelique Micheal Gomes, Tommy Fabian, Jennifer 
Bethsy Paesch Thaiendra Perez 
Bisanieto & Bisanietanan 

Jodelka Jorena Jordano Ras, Jean-Mark Jeandrick Ras, Lucienne Ron- 
aldihno Lurienne Ceciann Jaydrick Morillo, Arlynn Werleman Nayeli 
Paesch Sayuri Tromp Rygel Sint Jago, Ledienne Martir, Angelo Eras- 
mus Tiandra Gomes Jon Alexander Giel, Jenny-Lee Martir Kion Al- 
cantara Justin Paesch Zion Paesch 
Rumannan 

Andriano Werleman y Famia, Enrica Morillo y Famia, Vda.Elsa Dubero 
y Famia, Juliana Werleman y Famia, Vda. Jacentha Kock y Famia, Leo- 
poldo Werleman y Famia, Ina Wereman y Famia 
Yiunan di Criansa 

Saturno Werleman, Ricardo Yarzagaray 
Swa & Cuñanan 

Buchi Morillo, Diana Werleman, Vda.Juliana Werleman, 

Domingo Dania 


Sobrino y Sobrinanan, prima y Primonan 


Amiga/o nan di cas 

Alexander Henriquez, Felipe Geerman, Giovanni Werleman, Gloria 
Velasques, Judith Gomez, Joann Tromp 


Su amigonan di dialyse y Lite Life, su famianan na Hulanda y Curacao, 
Bisiña y conocirnan 


Demas Famia: Paesch Werleman Gomes Rosario Goijla Dubero Kock 
Morillo Dania Danje Geerman Dirksz Fabian Petrochi Panneflek Wer- 
net Jacobs Maduro Ras Croes Delaney Flanegin Henriquez Emeren- 
ciana Erasmus Irausquin Yarzagaray Van Vlucht Mark Dijkhoff Rodri- 
guez Tromp Sint Jago Martir Zimmerman Giel Caster 


Ta invita pa e acto di entiero cu lo tuma lugar diabierna 11 di september 
2015 di l’or pa 4’or di atardi na Aurora Funeral Home, despues lo sali 
pa Santana Catolico De Vries na Sta. Cruz 


Adres pa condolencia: Aurora Funeral Home, diahuebs 10 di septem- 
ber 2015 di 7’or pa 9’or di anochi. 


Nos disculpa si den nos tristesa nos a lubida algun famianan 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu hopi tristeza pero conforme cu boluntad di Dios, nos ta participa 

fayecimento di: 


^AuiDjra^ 

Td y 1 m 

fajç sae-fifisa 

Myriam 

Alcira 

Koolman- 

Morales 

19 Maart 1948 - 
6 September 2015 



Tanta: 

Omonan: 


Swanan: 


Na nomber di su: 

Estimado Esposo: f Gregorio (Ronny) H.Koolman 
Yiunan: Eugene y Sandra Murcia y Maria Paula 

Erin, Stephanie, Manuel-Antonio 
Gregory y Gianna Koolman-Singer, Daemien y Ayden 
Vivienne Koolman,Gerrold Geerman, Gabriella y Izabella 
Rumanan: Olivier y Antonieta Habibe-Morales 

Sobrinonan Stima: Michael Habibe y Famia 
Raymond Habibe y Famia 
f Stanley Morales y Francine 
Otilia y Theofilo Lesire y yiunan 
Eliberto Morales y yiunan 
Luis Morales y yiunan 
fTransito “Chancho” Morales y yiunan 
Jenny y Carmen Koolman-Laclé 
Cirilo “Richie” y Mireya Koolman-Tielman y yiu 
Clovis y Filomena Koolman-Vos y yiunan 
Lidia Koolman 

Virgil y Greta Koolman y yiunan 
Walter y Lorena Koolman y yiunan 
Ilva PiternellaO 
Eric y Maria de Cuba-Arends 
Glenn y Sara Marugg-Arends 
Frankie y Lies Booi-De Cuba 
Rudolph y Ivy Croes-Zievinger 
Maybelline y Lito Arendsz-Croes 
Marcelo y Maria Croes 
Rudy y Clara Oduber 
Pacho y Nancy 
Robert Yanez 

Marvin y Ana Maria Peterson. Derek Peterson 
Adjudante di cas: Enelia Domelin 


Prima Stima: 
Amigonan Stima: 


Demas famianan, Amigonan y Conicirnan: Morales, Odor, Habibe, 
Lesire, Leyba, Koolman, Bikker,Laclé, Camacho, Tielman, Vos, Mur- 
cia, Singer, Peterson, de Cuba, Werleman, Geerman, Arends, Oduber, 
Croes, Marchena, Stamper, Iglesia, Kemp,Bennett, Curiel, Kolman, 
Piternella, Wolter, Goeloe 


Ta invita tur amigo, bisiña y conocirnan pa asisti na e acto di entiero cu 
lo tuma lugar diahuebs 10 di september 2015 na Aurora Funeral Home. 
E restonan mortal lo ta reposa for di l’or di atardi pa 3’or atardi na Au- 
rora Funeral Home. Despues nos lo compaña e defunto na su ultimo 
lugar di sosiego na Santana Catholico na Playa. 

Nos ta participa cu despues di entiero no ta ricibi bishita di condolencia. 
Nos disculpa si den nos tristeza nos por a lubida demas famia y cono- 
cirnan. 


En bes di flor of krans, lo tin un box disponibel pa un donashon na 
Wilhelmina Kankerfonds 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fayece cristianamente: 


Sra. Diana 
Croes-Kelly 

Mihor conoci como: 
“Machi of Madu” 
^02-12-1930 - ^08-09-2015 
Viuda di 

fGilberto (Betto) Croes 



Na nomber di su: 

Yiunan: Freddy y Carla Croes-Jansen 

fLucrecia (Lukee) Croes 
Rudolf (Duke) y Lienchie Croes-Fingal 
Gerrit (Ricky) y Swinda Croes-Solognier 

Mescos cu yiu: Efrain (Fenchie) Boekhoudt 

Marlien Laclé 

Nietonan: Lukee Croes, Jason y Aleida Croes (Hulanda), Farilene Croes, 
Chejito Croes, Randy y Ghislaine Croes, Gerlien Croes y Chris Williams 
(Hulanda), Jennelee Croes y Marilyn Vrolijk 





-rfumTid 




Tol: 593-0857 i 566-6699 / 560-1403 
Faa: 508-6698 


Mescos cu nietonan: Jilly y Jean-Pierre Kanaar-Hernandez, Edric y Mar- 
tijn (Hulanda), Earl y Carlijn (Hulanda), Aisha (Hulanda) 

Bisanietonan: Jason-Luke, Castiél y Kian (Hulanda), Arabella, Isabella, 
Mackenzie, Nate-Anton (Hulanda), Lucius, Lucette 
Cuñanan: Viuda Maxima Kelly y famia 

Viuda Florita Kelly y famia 
Viuda Tina Croes-Kelly y famia 
Consuegro: Viudo Mario Fingal y famia 


Sobrinanan stima: Viuda Yolanda (Chijada) Kelly-Boekhoudt y famia 

Filomena (Mena) y Julio Croes 
Carmen y Eddy Dijkhoff y famia 


Demas sobrino- y sobrinanan, primo y primanan, comer- y compernan, 
tur su ihanan, tur su bisiñanan di Ayo, Tamarijn y Papaya 


Demas famia: Kelly, Croes, Boekhoudt, Solognier, Fingal, Jansen, Wer- 
leman, Feliciano, Kanaar, Hernandez, Erasmus, Dijkhoff, Arends, Laclé, 
Williams, Wong, Susebeek, Habibe, Noordzij, Visser 


Tur compañenan di Cas Cristelle, amiga-, amigonan y conocirnan 


Amigonan stima di cas: Juan Cerilio (Chito) y Patty Jansen 


Ta invita pa e acto di entiero cu lo tuma lugar diabierna 11 di september 
2015 di 2’or pa 4’or di atardi na misa Santa Filomena na Paradera y despues 
saliendo pa Santana catolico Pastoor Kraanwinkel na Paradera 


Adres pa condolencia: Aurora Funeral Home, diahuebs 10 di september 
2015 di 7’or pa 9’or di anochi. 


Nos disculpa si den nos tristeza nos por a lubida di menciona algun famia. 

Nos ta lamenta cu despues di entiero nos no lo por ricibi bishita di con- 
dolencia na cas. 


Chill ta regala Pedro Croes 
un “sunset party” riba 
catamaran 



ORANJESTAD Diaran- 
son a anuncia Pedro Croes 
como e ganado di e ulti- 
mo campaña sumamente 
exitoso di Chill, e cerbes 
netamente Arubano, crea 
y fabrica na Aruba. Mi- 
chel Ruiz a saca e ticket 
ganado for di e tombola y 
a tuma contacto di biaha 
cu meneer Croes. 

Amantenan di Chill a wordo 
invita pa participa na e cam- 
paña cu cada compra di un 
caha di Chill. E campaña ta- 
batin un duracion di dos luna 


y a haya un acogida inmenso. 
Pedro Croes di Kas Ariba lo 
chill y relax hunto cu su 49 
invitado cu un tremendo 
Catamaran Sunset Party di 
Pelican Watersports riba dia 
19 di september proximo. 
Esaki di berdad ta un premio 
fabuloso. 

Croes a keda hopi contento 
cu su regalo y lo ta preparan- 
do su lista di invitado den e 
siguiente dianan sigur. 

Chill, Tropical y Pelican 
Adventures ta felicita Pe- 
dro Croes cu su premio y ta 
gradici tur amante di Chill 
cu a participa na e cam- 
paña “Gana un Chill Boat 
Party”.Q 




CONDOLENCIA 



Cu honda pena pero conforme cu Dios su boluntad, 
Staff y P'ersonsl di Alhambra Casino (Divisino M.VJ 
ta participa fayecimentoinesperadamentedi: 

Sra. Reineria Paesch - Werleman 

Mihor conoci como'Dudu" 

Mama di nos empleada / colega Glenda Paesch 

Nos mas profundo palabranandi condolcncia na 
su yiunan, rumanan, nietonan y demas famia. 
Hopi forza den es momentonan dificil aki. 

Cu "Dudu jr sosega na Pai 

CASINO AND SHOPS 

■ BON APPETIT - HON APPETIT * BON APPETIT ‘ BQH APPETIT 


Spareribs Cajun Style 


Ingrcdientcnan: 


2 lil>cr dl toliirlbi 

I tutluri di »«l tldiillt 

3 tcnclii dt hdnofl machieha 

l n liki aj i-niK-ninlo 
L n |IDEM pt'piT 

I'Hl tup di whisky Bourhon 

P Á L iip cLi Hir-tt-(Ju<! i 'njim Siiuct 


lYtiparacion: 


Laba ycuiia e lomrHjsnan U pida pida, Oespues ta lempera 
csakina n ui d konoflo maohichi, aji-no-mcrlo, pcjier. Bar-B- 
Qik Cajun Sauce y Eambcta dtsvolvcc sweet hoisin den c 
wliisky hourcm. 

Laga« $ parçribs trek pi m« o meuos uu cn y mçi, of mas 
largo-. 

Despuesta Ivinu e spareribs den un plancha den lomo na un 
tcmpÉratura di mas o nenos 375 grado pa un ors, of te cwa 
nan oolorcuminss bira. bruin. 

Sirtji e spareribs aki cayente. Nan ta del idoso y e cijun ti 
duna nan un smak leu di pica. 


£?ok c>4pfu&£2i.f 


Sudoku BON DIA 
train bo mente 

Bon bini na Sudoku Bon Dia. Riba e 
pagina aki nos ta brinda bo tur dia 1 su- 
doku. 

Pa resolve bo ta pone number den cada 
cuadra di tal forma cu cada rij crusa of 
bay abou tin e number un solo biaha. 
Tambe den cada cuadra chikito com- 
para cu esun mas grandi tambe tin e 
numbernan 1 te cu 9. E number tam- 
poco no por ripiti den e cuadra chikito. 
Trahando cu e numbernan cu tin poni 
caba ta yuda bo yega na e solucion.Q 

De geboorte van Jezus 

(Lucas 2:1-20) 

DOCTER 

f NA WARDA 

Oranjestad 

*' | \ Dr. Cayama 

Catunastraat 11 
WCi'Tel. 583-2772 


EMERGENCIA 

911 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

DENTAL CLINIC 

587-9850 

AMBULANCE 

582-1234 

SAN NICOLAS 


AMBULANCE 

911 


BOTICA 

Oranjestad: OduberTel: 582-1780 

San Nicolas: AloeTel: 584-4606 


SERVICES 

INFORAAATION 118 

SETAR 582-2116 

TAXI 582-5900 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 


CRUISESHIP 



September 12 

Freewinds 

MÓRTUÁRIO 

AD Patres 584-2299 

Aurora 588-6699 

The Olive Tree 584-8888 

FUNDACION 
Arubano di Hende 
Visualmente Incapacita 
Tel: 582-5051 

FUNDACION 

Anti-Droga 

Aruba 

(FADA) Teh 583-^2999_ 

FUNDACION 
Respetami 
Telj_582-4433 _ 

Centro Diabetico 
Arubano 
Te^5_24-88_88 _ 

Narcotics Anonymous 
Tel: 583-8989 


QUOTA Club 

Tel: 525-2672 

Women in Difficulties 
Foundation 
Tel: 583-5400 



ADAM COOPER | BILL COLLAGE 


RUPERT FRIEND | HANNAH WARE 




cafibbeancinemas.com/ aruba 


Caribbean 
Cinemas 


100° u Digltal HD 




NOWOPEN! 1 

EXPERIENCE 

□ UR PREMIUM LARGE F □ R M AT AUDITORIUM 


U • SUPER COMFORTABLE SEATING 
X - IMMERSIVE SURROUND SYSTEM 
V • STUNNING GIANT SCREEIM 


• 4K PROJECTOR 
- 3D TECHNOLOGY 


SEPTEMBER 10 - 16 


KUa 








» <•' 






y«v< 


iss- 


>■■ 




DYLAN O'BRIEN | KAYA SCODELARIO 

MAZE RUNNER 


SCDRlH 
TRI ALS 

MON-THURS 3:45 | 6:35 | 9:25_ 

FRI 3:45 | 6:35 | 9:25 | 12:05 E3E3 
SAT 1:00 | 3:45 | 6:35 | 9:25 | 12:05 
SUN & HOL 1:00 | 3:45 | 6:35 | 9:25 


SANAA LATHAN | MICHAEL EALY 


THE PERFECT GUY 

(1 

MON-THURS 4:35 | 6:55 | 9:15 
FRI 4:35 | 6:55 | 9:15 | 11:35 
SAT 2:15 | 4:35 | 6:55 | 9:15 | 11:35 
SUN & HOL 2:15 | 4:35 | 6:55 | 9:15 


DYLAN O'BRIEN I KAYA SCODELARIO 


SCDRCH 
TRI ALS 

MON-THURS 5:20 | 8:10 fp&ial 
FRI 5:20 | 8:10 | 10:55 
SAT 2:30 | 5:20 | 8:10 | 10:55 
SUN &HOL 2:30 | 5:20 | 8:10 


OLIVIA DEJONGE | ED OXENBOULD 


T H E 

VISIT 


MON-THURS 5:15 | 7:25 | 9:35 
FRI 5:15 | 7:25 | 9:35 | 11:45 
SAT 3:05 | 5:15 | 7:25 | 9:35 | 11:45 
SUN & HOL 3:05 | 5:15 | 7:25 | 9:35 


TRANSPDRTER 

REFUELED 

|PG-13| 

MON-THURS 4:45 | 7:05 | 9:30 
FRI 4:45 | 7:05 | 9:30 | 11:50 
SAT 2:25 | 4:45 | 7:05 | 9:30 | 11:50 
SUN & HOL 2:25 | 4:45 | 7:05 | 9:30 


O'SHEA JACKSON JR. | COREY HAWKINS 


STRAIGHT 


OUTTA 


COMPTON 


MON-THURS 5:50 | 8:50 
FRI 5:50 | 8:50 
SAT 2:50 | 5:50 | 8:50 
SUN & HOL 2:50 | 5:50 | 8:50 


HITMAN 

A □ E N T A V 

WITH SPANISH SUBTITLES [r] 

MON-THURS 5:00 | 7:20 | 9:40 
FRI 5:00 | 7:20 | 9:40 | 12:00 
SAT 2:40 | 5:00 | 7:20 | 9:40 | 12:00 
SUN & HOL 2:40 | 5:00 | 7:20 | 9:40 


MAMIE GUMMER | MERYL STREEP 


WITH SPANISH SUBTITLES 

MON-THURS 4:25 | 6:45 | 9:05 
FRI 4:25 | 6:45 | 9:05 | 11:25 
SAT 2:05 | 4:25 | 6:45 | 9:05 | 11:25 
SUN & HOL 2:05 | 4:25 | 6:45 | 9:05 


STARTING SEPTEMBER 17 I EVEREST: 3D • BLACK MASS 


Palm Beach Plaza 


OMaO 


586-0074 


Av*.l*6Lf on 

J App Store 


p* Google piay 


BON DIA ARUBA - ARUBA 
TODAY - BUENOS DIAS ARUBA 


Bira abonado di Bon Dia 
Aruba y ricibi tur mainta 
hunto den bo pakete bo Aru- 
ba Today inclui. Tur Dialuna, 
Diaranson y Diabierna bo lo 
ricibi bo Buenos Dias Aruba 
extra. Tur esaki pa unica- 
mente 35 florin pa luna. 

Bon Dia Aruba, un corant cu 
bo por disfruta di dje y cu tin 
hopi mas noticia y informa- 
cion. Un Corant cu ta impar- 
cial y obhetivo. Un corant cu 
ta facil pa lesa y di un calidad 


superior. Tambe tin e posi- 
bilidad di paga adelanta pa 6 
luna of 1 aña y lo bo ricibi 
un descuento riba bo pakete. 
Tur pensionado cu bira abo- 
nado ta ricibi un prijs special 
tambe. 

Pa mas informacion yama 
Bon Dia Aruba na 582-7800 
of pasa personalmente na 
Weststraat #22. Tambe bo 
por manda nos un e-mail na 
accounting@bondia.com. 

Bo tin bo pakete caba? Wel 
disfruta di dje.Q 


RELAHAK 

Ta cuminsa un etapa sentimental hopi 
intenso. Bay prepara bo mes pa lo miho 
pasobra solamente cu un actitud dicidido 


Aries 

lo por surgi. Number: 4, 10, 25 y 41. 


Warda pa e miho y esey ta loke lo bo 
obtene. Bo manera di enfrenta loke ta 
pasa bo lo asombra bo mes pa e manera 


Taui 


dispuesto y dicidido cu bo lo resolve. Un 
situacion amoroso lo aclaria. Number: 
3, 19, 28y 38. 


Transito den bo astro Mercurio lo 
activa bo elocuencia. Akinan lo bay tin 
tur tipo di sorpresa den bo intimidad. 
Lo bo keda maraviya di e manera cu 
bo bida sexual ta desaroya. Number: 4, 
17, 31 y 48. 



Geminis 


E tono ta di gran intensidad emocional. 
Lo bo bay tin den bo mannan e cartanan 
di triunfo y bo mester uza nan bon ya cu 
awor loke bo ta pensa, proyecta y desea 
lo bay materialisa. Number: 14, 27, 33 
y 40. 



Cancer 


Esaki lo ta inicio di un solucion cu lo 
atrae amor na bo banda. Amor lo presenta 
cu un cara determina y intenso, hopi 
positivo riba tur cos pa e Leo kendenan 
tabata inkieto. Number: 13, 25, 31 y 47. 



Leo 


Lo bay tin un solucion revolucionario na 
problemanan bieu. Bo sentido innova 
ta bo clave pa logra sentimentonan di 
admiracion den bo pareha y na e mesun 
momento, exito den bo trabao y bida 
social. Number: 11, 23, 39 y 45. 



Uirjgo 



Libra 


Lo bo experimenta un atraccion pa un 
hende. E entrada di Mercurio den bo 
signo ta move wielnan interior di bo 
personalidad y lo bo experimenta un 
atraccion pa un hende. Number: 1, 13, 
29 y 35. 


Cu un mirada y sonrisa tur cos lo cambia. 
E ideanan negativo no tin pakico ainda den 
bo mente. Bo asuntonan economico, social 
of laboral no tin pakico kibra bo ekilibrio 
sentimental. Number: 10, 23, 39 y 45. 



Scorpio 



Ésaki ta comienso di un siman admirabel y 
alegre. Tin cierto personanan cu por causa 
bo problema si bo involucra sentimental 
cu nan. Algun di nan ta excelente como 
amigo. Number: 20, 33, 35 y 42. 


Sagitario 



Capr icornio 


E persona ausente ey lo drenta 
den contacto cu bo. E tono den 
bo signo ta di concorda, ignora 
cosnan chikito y concentra 
realmente loke ta bal la pena. 
Number: 7, 18, 22 y 36. 


Un tono alegre y hopi positivo ta invadi 
bo. Lo bo scucha noticianan cu lo bin di 
leu relaciona cu un cuestion di placa cu 
realmente ta prometedor. Loke bo mester 
ta amor. Number: 6, 16, 25 y 32. 



Aquario 


Lubida pasado y disfruta di presente. 
Loke bo haci desde awor lo bo tin un 
gran repercusion den e proximo lunanan 
cu falta prome cu 2013 caba, mirando 
cu tin un energia cosmico den bo signo. 
Number: 8, 19, 22y44. 



Pisces 















































































DIAHUEBS 10 SEPTEMBER 


IWILOCAL 



Mario “Chomai” Werleman ta baha cupensioen 

Despues di 34 aña di servicio fiel na comunidad di Aruba 





ORANJESTAD- Despues 
di 34 aña di servicio fiel 
na comunidad di Aruba 
Cuerpo di Polis a dis- 
pidi e siman aki di Ma- 
rio “Chomai” Werleman. 
Altocomisario di Cuerpo 
Policial Aruba, mr. Adolfo 
Dolfi Richardson a splica 
cu Werleman ta un colega 
hopi keri den e organisa- 
cion y tambe hopi conoci 
den comunidad como cu e 
tabata traha pa e ultimo 19 
aña como hefe di Grens- 
politie na Aeropuerto In- 
ternacional Reina Beatrix. 

Altocomisario Richardson a 
bisa cu ta poco hende ta scoge 
pa e trabao di Polis cu e me- 
sun conviccion cu Chomai 
Werleman tabata desplega 
su trabao cun’e. E1 a bisa cu 
nan tabata haci chansa tur 
ora cun’e, cu e ta miyonario, 
pero a opta pa keda Polis. 
Altocomisario Richardson a 
subraya cu Werleman a haci e 
trabao di Polis cu hopi amor 
y dedicacion y despues di 
34 aña pa tuma despedida di 
dje como colega ta manera 
cu simbolicamente Cuerpo 
Policial ta di luto cu Wer- 
leman, kende ta hopi keri, 
no ta bay ta trahando cu nan 
mas. 

Mario C. Werleman a cumin- 
sa su carera cu Cuerpo Poli- 
cial na aña 1980 cu su entrada 
na scol di polis. Despues cu 
el a caba su estudio, el a traha 


pa 3 aña como Polis uniforma 
patruyando na San Nicolas. 
E1 a sigui pa e departamento 
di trafico, unda cu el a traha 
den e seccion di “ongeval- 
len” y den “Bureau Openbaar 
Vervoer en Joyriding”. 

Mario Werleman a slaag 
como Hoofdagent (PD III) 
y a solicita pa bay traha cu 
“Vreemdelingen Politie 
Luchthaven” 19 aña pasa. Es- 
aki tambe ta unda cu el a caba 
su carera den Cuerpo Policial 
den e funcion di “Óperation- 
eel Coordinator Grenspolitie 
Luchthaven”. A conta cu ora 


E trabao na frontera ta hopi 
importante, Werleman ta 
splica, pasobra si e control 
na frontera ta wordo bon 
haci automaticamente “bin- 
nenland” tin menos trabao. 
E unico cos cu e ta lamenta, 
ta cu e no a logra di caba un 
trabao en conexion cu miho 
control di frontera prome cu 


el a cuminsa traha na aero- 
puerto Polis tabata encarga 
ainda cu “vreemdelingenver- 
keer” y pues tabata supervisa 
Inmigracion. Cu tempo e 
servicionan a wordo separa 
for di otro y Polis a keda cu e 
funcion di “grensbewaking”. 


el a baha cu pensioen. E1 a 
splica cu e tabatin mester di 
mas hende, pero a logra haya 
e hendenan cu tabata necesa- 
rio pa completa e trabao. Wer- 
leman a conclui bisando cu e 
tin e confiansa cu esunnan cu 
keda cu e trabao lo sigui cu 
loke e tabatin den mente. 


Presente na e ocasion di su 
despedida tabata su casa Vera 
Werleman-Figaroa, kende 
a splica cu e 34 añanan di e 
carera di su casa cu Cuerpo 
Policial a bin cu su contra- 
tiempo y cu bon temponan y 
cu nan a “have fun den e bida 
ey”. E ta splica cu como casa 
di un Polis, cu trabao di war- 
da nan diferente, e mester a 
compronde cu su casa su bida 
no ta normal, pero cu na fmal 
di dia cosnan a bay bon. Q 

















